
Den reise som denne bok forteller om, ble foretatt i sommeren 1925, og
var fortsettelsen av en reise som er skildret i en tidligere bok:
«Gjennem Armenia». Forfatteren har gjerne villet nytte denne leilighet
for å gi uttrykk for sin taknemlighet til presidentene Samursky og
Korkmasov i republikken Daghestan for den sjeldne gjestfrihet som ble
vist hans reisefelle og ham unner deres interessante opholl i dette
merkelige lann.

Hkn vil gjerne også få takke de lokale myndigheter på de forskjellige
steder de kom til, og særlig i Astrakhan, for all imøtekommenhet.

A gi noenlunde fyldige intrykk av de lann og mange folkeslag som reisen
førte gjennem, er ikke gjørlig i en kort skildring som denne, helst når
reisen går så fort, og intrykkene er så vekslende og overveldende. For
fulstendigere oplysninger om natur-forhollene og de mangfoldige
folkeslag i Kaukasus og Daghestan henvises leseren bl. a. til: Erckert:
«Der Kaukasus und seine Völker», 1887; Merzbacher: «Aus den
Hochregio-nen des Kaukasus», 1901; Freshßeld: «The Exploration of
Caucasus», 1902; C. Hahn's forskjellige reiseskildringer: «Aus dem
Kaukasus», 1892, og andre fra 1896, 1900, og 1911. En god
sammenstilling av kjenskapet til de forskjellige kaukasiske folks
anthropologi og levevis finnes i Arthur Byhan: «Die kaukasischen
Völker» (i Buschan: Illustrierte Völker-Kunde. Bd. II, 2. del, 1926).De
viktigste kilder for studiet av de kaukasiske folks langvarige
frihets-kamp mot Russerne er de mange russiske militær-rap orter fra
felt-togene, og de mange russiske fremstillinger av kampenes utvikling
og gang, osv. Vesentlig på disse, på russisk trykte kilder har John F.
Baddeley utarbeidet sit verk: «The Russian Conquest of Caucasus», 1908,
som skildrer Daghestanernes og Tsjetsjenenes frihets-kamp. På grunn av
disse kilders natur og mangelen på kilder fra motsatt holl er det vel å
vente at dette verdifulle verk, for en del ialfall, gir uttrykk for det
russiske syn på kampenes gang og på forhollene i Daghestan, selv om
forfatteren har forsøkt best mulig å verge sig mot det. Bodenstedfs
fremstilling i: «Die Völker des Kaukasus und ihre Freiheits-kämpfe
gegen die Russen», 1855, synes derimot å være farvet av et mindre
russevenlig syn; men han har ikke hat adgang til det nu foreliggende
rike russiske kildemateriale. Olaf Lange: «Kavkasus», Kjøbenhavn 1891,
gir en unnerhollende oversikt over muridismen og Daghe-stan's
frihetskamp, vistnok mest på grunlag av Boden-stedt's fremstilling.
Polakken Lapinski (Tefik Bey): «Die Bergvölker des Kaukasus und ihre
Freiheitskampf gegen die Russen», 1863, gir en interessant skildring av
Tsjerkessenes og Abkhasenes kamper og av sin deltagelse i dem.

Disse inledende ord kan ikke sluttes uten en hjertelig takk til kaptein
Vidkum Quisling for hans utrettelige elskverdighet som reisefelle og
for den verdifulle hjelp han har gitt forfatteren ved sit kjenskap til
russisk og ved sine alsidige kunskaper.

Lysaker, November 1929. Fridtjof Nansen.I. TIFLIS

Vår kommission på fem mann hadde vært i Armenia, og hadde for
Folke-forbunnet unnersøkt mulighetene for å overføre dit de armenske
flyktninger fra tyrkisk Armenia, nu sprett i Europa og annensteds.
Natten til fredag 3. juli 1925, var vi i toget på hjemveien fra Erivan.

Det var enda mørkt, da toget på morgensiden stanste med et volsomt
rykk, og folk brøt larmende in i salongen der ved siden av, hvor
kameratene sov. De måtte gjøre sig ferdig fort, ble det sagt, bilene
ventet for å ta dem til Batum, og toget hollt ikke lenge.

Hvad var det? og hvor var vi? Vi var i Leninakan, og det var jo bestilt
biler til Batum. Franskmannen, den ivrige Carle, var straks helt våken
og ferdig, det var ham som hacjfle telegrafert om bilene. Engelskmannen
Dupuis, enda ikke ganske våken, sto i unnerbuksene og protesterte
volsomt mot en slik meningsløs overrumpling, han kjente intet til
dette, og vilde på ingen måte gå i bil. Italieneren, den unge Lo Savio,
nektet kategorisk, snudde sig runt mot veggen og sov videre, mens vår
sekretær, Nordmannen Quisling, som ikke skulde til Batum, iakttok
scenen kolblodig.

Det var dampbåten fra Batum til Konstantinopel det gjalt. Flere dager
før avreisen fra Erivan var det melt at den skulde gå 6. juli, og efter
det ordnet vi vår reise. Så kom det telegram at den skulde gå 4. juli,
det ble

netopÆk vitt de kunde nå den. Men så, samme dag vi røste fra Erivan (2.
juli), fikk vi telegram at den skuiBe gå alt neste dag (3. juli), og da
vilde det være ujprd å nå den med toget. Jeg telegraferte tilbake til
jfampskibs-selskapet at vi hollt oss til dets tidligere telegrammer om
avgangen, og gjorde det ansvarlig hvis kameratene ikke nådde båten, da
de i så fall ikke ble noen båt å få på flere uker. Imens hadde den
handledyktige Carle telegrafert til Leninakan, og spurt om bil kunde
skaffes for å ta dem over fjellene til Batum og nå båten der 3. juli;
han hadde håbet å kunne ta sine to kamerater med et kupp; men skjønt
lysten på alskens eventyr, måtte han gi op her overfor denne søvnens
flegma, og toget rullet videre.

Kommet til Tiflis om formiddagen fant vi telegram om at båten gikk
neste dag. Kaptein Quisling og jeg skulde reise hjem gjennem Rusland,
og om eftermiddagen skiltes vi med vemod fra våre tre gode kamerater,
som drog med toget til Batum. Vi hadde hat noen inholsrike uker sammen,
og mente å ha fått gjort et verdifullt arbeid. Vi to forlatte tok med
taknemlighet mot Near East Reliefs venlige inbydelse til å bo i Deres
gjestfri hus unner ophollet i Tiflis.

Verden er ikke stor; i denne fremmede byen traff jeg uventet sammen med
fru Petroff, datter av min venn Wurzel, den tidligere direktør for det
keiserlige russiske rikes jernbane-bygning; med ham reiste jeg gjennem
Sibiria og Amur-lannet i 1913. Hun har bodd mange år i Tiflis med sin
mann, som arbeider med assuranse, særlig for akerbruket. Jeg tilbragte
en hyggelig kvell med dem og en ung, vakker datter i deres fredelige
hjem. De hadde hat det forholsvis godt gjennem de vanske-lige tider,
uten å lide så meget nød som mange andre. De hadde fått beholle sine
møbler og fire værelser, så de bodde forholsvis rummelig. Hus-nøden var
ellers trykkende i Tiflis som i de fleste større byer i Sovjet-Unionen,
og mange familjer måtte nøie sig med ett rum.TIFLIS

Herr Petroff hadde reist meget for sit arbeid både i Georgia og i
Armenia, og kjente godt forhollene i de forskjellige lansdeler. Det
hadde vært slemt også for jordbruket i de hårde år unner krigen med
Tyrkerne og efterpå, særlig i Armenia, hvor inbyggerne var blit
nedsablet, og lannet var blit herjet og plyndret, og høsten ødelagt
gang efter gang av de tyrkiske horder; og dertil kom de mangfoldige
tusener av jagede armenske flyktninger som ustanselig flommet in over
grensene fra tyrkisk Armenia. Vinteren 1921—22 døde folk i tusenvis av
sult, likene lå strødd i gatene i Leninakan og Erivan og andre armenske
byer; enda det ingen stor tørke hadde vært, var forhollene til dels
like ille som i sulte-strøke-ne i Volga-dalen den vinteren. Men ved en
forstandig ledelse var jordbruket nu for en stor del kommet godt på
fote igjen, skjønt det enda var meget som kunde bedres.

Petroffs hadde en ung sønn som skulde utdannes til ingeniør, lik så
mange unge Russere for tiden; det er vel fordi de ser utviklingen av
industrien, og utnyttingen av det vidstrakte lans natur-rikdommer som
den store fremtids-opgave for folket. Han var nu arbeider ved den store
dammen for kraft-stasjon, som ble bygget over elven Kura i dalen nord
for Tiflis.

Jeg hadde unnerhandlinger å føre med den trans-kaukasiske regjering i
anledning vår kommissions arbeid i Armenia og vårt forslag om å reise
et lån på omkring 17 millioner kroner til vanning og opdyrkning av nu
ørkenaktige strekninger i dette lann, og overføring av armenske
flyktninger dit. Armenia, Georgia, og Azerbaidsjan danner tre
uavhengige so viet-republikker med hvert sit selvstendige styre. De er
forent til en trans-kaukasisk føderasjon med et styre av en
visepresident for hver republikk, boende i Tiflis. Denne
republikk-føderation er igjen forent med de andre soviet-socialist
republikker med overstyre i Moskva.

Den armenske regjering i Erivan hadde gitt vårt for-4

TIFLIS

slag sin fulle tilslutning. Jeg drøftet det nu med Luka-sjin, den
armenske visepresident i den transkaukasiske regjering. Den dyktige
armenske lanbruks-kommissær Erzinkian var også tilstede. Lukasjin kunde
erklære at også den transkaukasiske regjering var enig, og til min
gledelige overraskning sa han at de ingen betenkeligheter vilde ha ved
at lånet eventuelt ble reist gjennem Folkenes Forbunn. Jeg hadde
fryktet vanskeligheter på det punkt, da soviet-regjeringene ikke vil
anerkjenne Forbunnet. Han sa videre at den transkaukasiske regjering
var villig til sammen med den armenske å borge for lånets
tilbakebetaling, og han mente at soviet-regje-ringen i Moskva og den
russiske stats-bank vilde også gå god for det, om det skulde ønskes.
Disse garantier mente han, måtte være så fullt betryggende at det ikke
kunde være vanskelig med dem å opnå et lån på rimelige betingelser. Jeg
kunde ikke dele hans optimistiske syn på det punkt, var bange for at de
europæiske bank-menn vilde forlange mer hånngripelige sikkerheter enn
slike generelle garantier, som kunde tenkes å tape i verd, hvis det
intr åtte forandringer i regjeringene. Selv om han vel kunde si, at
dette var det ingen sansynlighet for, så var det nu likevel muligheter
som bankene vilde regne med. Jeg fremhollt de store vanskeligheter vi
hadde hatt å overvinne, da det gjalt å reise et lignende lån for
bosetningen av flyktninger i Grekenland, uaktet den greske ståt bød
bestemte panter og sikkerheter som i verdi langt overgikk den sum det
gjalt å reise. Det måtte erindres at bankene ikke er følende vesener
som tar humanitære hensyn; de er maskiner som regner, selv om
regnestykkene kanskje ikke altid er så kloke. Jeg mente derfor det
vilde lette den hele sak meget, om det kunde gis særlige sikkerheter i
form av bestemte verdier eller intekter som stilles til rådighet for
eventuel dekning av lånet uanset, hvad som hente, og som långiverne
kunde kontrollere. Det enkleste vilde vært om det opdyrkete lann selv
kunde tjent som pant;TIFLIS

men det var jo ikke mulig, da alt lann tilhørte staten, og kunde altså
ikke selges. Lukasjin mente at dette med sikkerhet vilde ha sine store
vanskeligheter, og kunde åbenbart heller ikke inse nødvendigheten av
det, eller berettigelsen av mine betenkeligheter, når det ble gitt en
slik flerdobbelt garanti av de tre regjeringer over hverandre, og
dertil den mektige Soviet-Unions statsbank; det kunde tydes som
mistillit. Jeg svarte, at det skulde så visst ikke skorte på god vilje
og anstrengelser fra vår side for å få saken til å gå, og ønsket bare
at han hadde rett; men jeg kunde ikke skjule, at jeg forutså store
vanskeligheter1. Med de beste ønsker gjensidig skiltes vi.

Om kveilen ga vår venn Narriman Ter-Kasarian middag i byens første
hotell. Som den transkaukasiske føderasjons-regjerings representant
hadde han fulgt oss på hele reisen gjennem Armenia og Georgia, og vært
vår vert. Vi kalte ham ellers Napoleon for hans likhet med Napoleon
III. Da middagen endelig tok sin begynnelse et par timer efter den
opgivne tid, var det som vanlig stor opdekning med utsøkte retter og
kaukasisk vin. Visepresidenten for Georgia var der, en fremstående
Armenier som viste sig å være en ivrig jeger, og flere andre.
Stemningen ble høi, med mange lyriske taler for vår kommission og vårt
foretagende, for Armenia, for Transkaukasia, for vår elskverdige venn
Napoleon, og ikke minst for det skjønne Georgia. Vistnok var her jo nu
soviet-styre med forakt for all fyrste-lighet; men likevel kunde en vel
minnes dets stolte historie og dets glanstid unner den skjønne dronning
Tamåra. Georgierne hadde jo til alle tider vært be-

1 Desverre viste min frykt sig altfor berettiget; det var ikke mulig å
få reist noe lån for Armenia på de tilbutte garantier uten faste panter
eller sikkerheter. Fra bank-holl ble det svart, at min sterke tillit
til at den armenske regjering og Soviet-regjeringen i Moskva vilde være
punktlige betalere, var sikkert berettiget nok; men jeg vilde jo ha et
lån som skulde tilbakebetales i femten år; hvad kunde det garanteres om
forhollene i disse lann om femten år?6

undrere av kvindelig ynde og av ridderlig ferd, og det har fått en så
merkelig tolkning i Sjota Rustaveli's dikt: «Mannen i tiger-skinnet»
som enda, efter syv hundre år, lever på folkets leber.

Efter middagen drog vi i biler i det herligste måneskinn op på fjellet.
Vi slog oss ned på balkongen foran en restaurant, og fikk nøtter og
vin. Det ble nye taler og megen munterhet, som ikke minst gikk ut over
vår armenske venn jegerens mange merkelige oplevelser på jakten. Et
unnerhollende akkompagnement hadde vi av en vidunderlig falsk lirekasse
som med iherdighet lød nede fra veien foran oss. Vi mente den var
særlig bestilt av vår omtenksomme vert Napoleon. På de mest smeltende
steder i de smeltende melodier var diverse toner fait ut, og det hadde
en uimotståelig virkning. Det var med disse gjenlevende tonene som med
tann-stumpene i en mangelfull tangard, deres skjønhet ble ikke høinet
ved dem som manglet.

Dypt unner oss, i dalen langs Kura, lå byen med sine tusener av lys,
kirke-tårnene hevet sine sølvblinkende kupler over hus-takene, omkring
oss steg fjellene inover, skimrende i måne-skinnet. I disen langt i
nord

var det en anelse om Kaukasus' mektige kammer.

*

Tiflis er et mittpunkt i denne del av verden, og der møtes de
mangfoldige forskjellige folkeslag som denne er sammensat av:
Georgiere, Armeniere, Perser, Tatarer, Kurder, Jøder, Abkhaser,
Tsjerkesser, Tsjetsjener, Svaner, Osser, Avarer, og alle de mange andre
kaukasiske fjellstammer. Det gir et broket billede av folketyper fra de
staute, og ofte blonde Kurder, eller også Tsjerkesser, til de mørke
Tatarer, eller de mørke kort-skallede Avarer og andre Lesghiere. Det er
i den gamle, sydlige bydel med de trange gater og smug, og med basarene
og torvet hvor det selges og kjøpes, at detteTIFLIS

brokete liv av mennesker mest holler til. Her søker den ivrige og
foretagsomme Armenier å pånøde dig sine varer til en pris som kan
forandres efterhvert som du fjerner dig og han følger efter, mens den
verdige Perser sitter fornemt på sine korslagte ben bak sin haug, og
overlater til dig selv om du vil ta den av ham nevnte pris, som sikkert
heller ikke er for lav. Det er jo blit sagt at det skal fire jøder til
for i handel å hamle op med en Greker, fire Greker for å hamle op med
en Armenier, men fire Armeniere for å klare en Perser. Om dette er det
riktige forholl tør være usikkert, men ialfall er vel disse folk
Orientens dyktigste kjøpmenn. Her falbys persiske og kaukasiske tepper,
som kan friste en svak dødelig mest over evne, når det ikke var tanken
på den lange frakten med bil, og jernbane og dampskib til Norge. Videre
kommer en in i gater med boder for gull- og sølvsmed-saker og våben,
som Kaukasus er kjent for. De dyktige kaukasiske våbensmeder søker å
overbevise dig om sine våbens fortreffelighet ved å hugge kindsjalen
(den store kaukasiske dolk) i stenene uten at ståleggen viser merker.
Her kan en også bli overrasket ved å se utstillet til salg ringbrynjer,
og sverd, og jernbeslåtte skjold, og hjelmer, som en kunde tro er
oldsaker fra korstogenes tid; men som fremdeles blir brukt av enkelte
fjell-stammer, særlig Khevsurene, høit oppe i avstengte daler i
Kaukasus.

De kaukasiske gull- og sølvsmed-arbeider er fra gammel tid høit anset,
særlig de inlagte arbeider av gull- og sølv-ornamenter i ben og stål.
Da våbnene altid spillte en så viktig rolle i de kaukasiske fjell-folks
hele liv, var det naturlig at denne pryd-kunst ble flittig anvent på
våben av alle slag, fra kindsjalen, og mindre dolker, til bøssen og
pistoler og krutt-horn, og kulepung osv. Det var helst enkelte daler og
lansbyer som var kjent for sine vakre og gode våben. Kunsten er vel nu
gått tilbake, men drives enda.

Gjennem gatene drar vann-selgerne, de roper ut sin8

kostelige veske, som blir fraktet i store lær-sekker på esel- eller
heste-rygg, eller også båret av dem selv. Vannet er en viktig
handels-vare i denne byen, og særlig høit skattet i den hete, tørre
sommeren, da det er vont om det. Gutter med esler tungt lastet unner
kurver med grønsaker og frukt byr også frem sine varer.

Det som kanskje mest slår en fremmed er det alvor og den stilferdighet
som tross handel og kjøpslåen hviler over alle disse mennesker, og så
lite utslag av livs-giede av enhver art, en hører knapt nok en
forfriskende latter. Selv disse kvinner så alvorlig adstadige, hvad
enten i den moderne russiske bydel, eller i den gamle orientalske, hvor
det nu heller ikke ses så mange av dem. I vår del av verden pleier jo
ikke kvinnene å være så økonomiske med stemmen. Det er som det overalt
spilles med sordin. Er det kanskje vi europæiske opkomlinger som ikke
kjenner anstann og fornem-het. Det minner om hvad en kinesisk diplomat
engang udiplomatisk nok svarte en avis-mann, da han ble spurt om hvad
han syntes om den europæiske civilisasjon: «Jo, den kan visst være bra
nok, når den bare ikke var så forbannet larmende».

Husene i de eldre deler av byen er låve, helst to-etasjes, med
balkonger eller åpne svaler foran ånnen etasje; og på dem tilbringer
familjen, og særlig da kvinnene, dagen og ofte natten med i den varme
årstid. Det er gjerne to svaler minst på forskjellige sider av hvert
hus, så det altid vil være en som er i skyggen.

Sønnenfor den gamle bydel med basarene ligger de varme svovel-bad som
er kjent og søkt alt fra gammel tid, og som kan ha gitt byen sit navn,
på georgisk: Tbilis-Kalaki (d. e. den varme by).

En skjønn og fredlyst flekk i Tiflis er den botaniske haven i en trang
kløft i den høie, bratte ijell-skråningen på sydsiden av byen. Det var
forfriskende å komme fra dagens glødende hete in i den lange, kjølige
tunnelen, som fører til haven gjennem det stupbratte fjelletTIFLIS 9

unner den såkalte persiske festningen. Den trange og dype kløften er
skåret in i fjell-skråningen av elven Savkissi som nu bare var en liten
silrende bekk, men som åbenbart til sine tider, ved sterke regnskyll,
kan bli en rivende skummende elv, og faller utover i et høit fall.
Haven har et eventyrlig skiftende lende opefter stupene, med en
bugnende, frodig plante-vekst av alskens sydens trær og busker. Mellem
dem snodde sig overvokste, skyggefulle ganger i fjell-sidene.
Eiendommelig er det at mest all jorden, som de vokser i, er blit ført
her op til disse hyllene i fjellet, og det hele er et verk av flittige
menneske-henner. Overalt rislet vann utover, ledet i små kanaler og
renner; men på andre siden kløften var det strekninger uten vanning,
trebare med brunt, tørt gress. Der over sås en gammel, forfallen
mahomedansk kirkegård, et minne fra en tid som var, da Islam strakte
sin sterke arm også over disse eldste kristne lann, som omsluttet og
forlatt kjempet sin ensomme kamp for sin tro og sin frihet. Men
Muhåm-med's arm er syknet, hans tid er forbi. — Høit oppe på
fjell-kammen på nordsiden av haven sto murene av den gamle «persiske»
festningen mot himlen. Den ligger på kanten av stupet over byens
basarer og varme bad, med vid utsikt over dalen og Kura — som snor sit
gule, glitrende bånn mellem byens vrimmel av hus nedefter skråningene —
og de mange blinkende kirke-kupler, og mot nord til den blånende
fjell-mur med Kasbek's skinnende sne-topp høit oppe i skyene.

Igjen var vi butt til middag om kveilen med vår venn Napoleon; men da
tids-griskheten enda ikke har nådd det ødsle Østerlann, gikk som vanlig
tiden og ingen bil kom for å hente. Med vår vesterlanske mangel på
resignasjon har vi like vanskelig for å vente, som det faller
Orientaleren naturlig. Det hente en av mine menn at han hadde avtalt
møte med en mann til onsdag kl. 1; mannen kom først dagen efter kl. 12
middag og beklaget at han kom noe sent. Men så lenge klarte10

ikke Quisling og jeg ventingen; da halvannen time var gått, drog vi ut
på egen hånn. Vi spiste middag i en stor have, hvor det ble servert ved
småborder, pent og ganske godt, og til rimelig pris; men få mennesker
som spiste.

Månen steg i øst, og smilte ned mellem trærnes løv-rike kroner. De
dunkle ganger gir ly for drømmer fra dette lans glansfulle fortid.
Enkelte par svermet i den natlige fred, forfriskende efter dagens hete.
Vi er jo i de skjønne Georgierinners hjem; det var om dem den franske
juvel-handler Chardin sa for halvtredje hundre år siden: «Å se dem og
ikke å elske dem holler jeg for umulig». La oss våge det:

«Schlag die Tschadra zurück! Was verhüllst du dich?»

Men kan henne nei! la tsjadraen være, drømmene er allike vel de
skjønneste i livet.

Der unner vugger Kura på sin gang mot havet gjennem det minnerike lann;
en hører Georgierens sorgfulle sang:

«Og atter springer op de gamle sår. Mitt lann, som var engang så rikt
begavet, det er mig som din fortid lå begravet i denne elv, hvis gråt
mit øre når».» ')

I haven var det en varieté med så stor tilstrømning, at det ikke var
mulig å komme in til en sitteplass. Det var noen tilreisende
skuespillere fra Moskva som netop optråtte. Som vanlig spillte de
fortreffelig, og høstet meget bifall. Det er merkelig slik utpreget
evne det russiske folk, og jeg tror også disse Kaukasiere, har for
scenisk fremstilling av enhver art: skuespill, så vel drama og
tragedie, som også komedie og det burleske — og så opera, og ikke å
tale om dansen og baletten og optog. Alle slags opførelser skattes høit
av hele folket. Det er betegnende at da soviet-styret i

') Av den georgiske dikter Elias Tsjavtsjavadse, oversatt av Alfr.
Ipsen.TIFLIS

Moskva hadde unner overveielse å legge ned den berømte balletten og
operaen, fordi det kostet så store summer om året, sente hele
arbeider-befolkningen in et bønskrift om at dette ikke måtte skje. Det
er, så vitt jeg vet, eneste gangen at arbeiderne har slått sig sammen
om et bønskrift, men sin ballett vilde de ha, og styret nedla den ikke.

Forøvrig er det påfallende at med all sin sans for scenisk fremstilling
og prakt, viser de ingen tilbøielig-heter i den retning i sin egen
optreden eller klededragt. Mennene, som her er i stort flertall, virker
ensformig i sine grå eller hvite bluser med bløte grå Lenin-luer, og
heller ikke kvinnene, som ferdes her, viser noen farve-giede; her og
der et sterkt farvet sjal eller en bluse; men der er ingen fest — en
grå, farve-fattig ukunstnerisk masse i hverdag. Men kanskje er det som
det skal være i det nye samfunn; den gamle tid er forbi, med dens
luksus, dens strålende prakt og fester, med gull og knitrende silke, og
med de store laster, alt på det arbeidende folks bekostning. Av
kunstnerisk opfatning, av interesse for det som foregår på scenen tør
det kanskje være vel så meget i dette «proletar»-publikum som nu fyller
benke-rader og loger, som det var blant flerheten av de tidligere gull-
og silkekledde damer og kavalerer.

Som vi var optatt med å iaktta dette folkeliv sto med ett vår venn
Napoleon foran oss. Med sine venner hadde han søkt oss på de
forskjellige forlystelses steder i Tiflis, intil han nu til slutt fant
oss her. Han hadde vært så optatt med å ordne forberedelsene til vår
avreise neste dag, at han var blit meget forsinket. Nu måtte det gis
vederlag i kakhetisk vin og musikk; og et lite strenge-orkester ga oss
en avskeds-hilsen fra Georgias hovedstad i de vemodige georgiske
sanger.II. GJENNEM KAUKASUS

Unner arbeidet for å mildne de grufulle følger av den svære hungersnød
i Rusland i 1921 og 22, traff jeg i Moskva Samursky, president for
republikken Daghestan. Der var det også stor nød, og han bad mig
intrengende om å komme dit for å se tilstannen og hjelpe. Jeg var
hindret, kunde bare senne noe høist nødvendig medicin; men lovte å
komme engang senere hvis det ble mulig. Nu hadde jeg fått telegram fra
ham og hans regjering med en hjertelig inbydelse til å komme til
Daghestan på hjemreisen. Det var ikke til å motstå, jeg telegraferte
tilbake, at Quisling og jeg skulde komme over Vladikaukas mandag 6.
juli.

Isteden for å gjøre den lange jernbane-reisen østenom Kaukasus, først
til Baku og så langs kysten av det Kaspiske Hav over Derbent til
Daghestan, vilde vi kjøre med bil den såkalte georgiske militærvei
tvers igjennem Kaukasus-kjeden. — Det ble nu fortalt oss mange
historier om det meget merkelige som kan henne på denne veien. Ifjor
var post-føreren blit skutt like ved siden av passasjeren og denne var
blit plyndret til skinnet og efterlatt helt naken på veien. Her i vår
hadde en passasjer i post-bilen vært så uheldig å få en kule gjennem
begge kne-leddene, så han var blit stiv i knærne siden. De har
vanskelig for helt å gi op sine gamleGJENNEM KAUKASUS

vaner disse uvorne fjell-boene i de høie ufarbare dalene i Kaukasus,
hvor hver mann bærer våben. Men nu skulde veien være helt sikker, ble
det sagt.

FJELL-KJEDEN KAUKASUS

Kaukasus-kjeden strekker sig som en skarpt avgrenset, forholsvis smal
men høi, ubrutt rygg tvers over lannet mellem Kaspiske Havet og
Svarte-havet, fra Baku i sydøst til munnningen av det Asovske Hav i
nordvest; 1100 km. lang og 70—170 km. bred, dekker den en flate på mer
enn 120,000 kvadrat kilometer. På en strekning av 700 km. er fjellene
over 3000 m. høie, og med sine trange, høie, og vanskelige p a ss-o ver
ganger, i 2300 til over 3000 m.'s høide, har denne fjell-mur spillt en
stor rolle i historien ved å stenge for folke-vandrin-gene, både fra
syd og fra nord, så de for en stor del måtte søke veiene enten østenom
Kaspiske Havet eller over stredene vestenom Svarte-havet.

Kaukasus er dannet som en mektig hvelving eller foll i jord-skorpen,
med noen mindre folier langs nordsiden. Hovedfollen er klemt op høiest
i den mitre delen mellem Kuban's og Terek's kilder, og er veltet over
mot syd, med svimlende stup på den bratte syd-skrå-ningen. Ryggen er i
denne mitre delen bygget op av krystalinske, granitaktige bergarter; de
kan høre til selve grun-fjellet, som i andre deler av ijell-kjeden er
dekket av svære sedimentære lag. Nordenfor denne mitre grunfjels-ryggen
er det i forholsvis sen tid brutt op to veldige vulkan-masser, som
ligger ovenpå grun-fjellet: en i nordvest med den høieste toppen
vulkanen Elbrus eller Dshin-Padisjan (åndenes konge, 5629 m.), og en i
sydøst med vulkanen Kasbek (5043 m.). Disse vulkan-massene danner
fjell-kjedens høieste topper, og mer enn tyve av dem er høiere enn Mont
Blanc. De er gjerne skilt fra hovedryggen og vann-skillet ved14

lengdedaler, og består for en stor del av trakhytter, men har også
sennt svære strømmer av basaltisk lava nedover fjell-sidene.

Fjell-kjedens sydøstlige del, fra strøket ved Terek's kilder, nær
Kasbek, til Kaspiske Havet og Baku er mest bygget op av sedimentære
lag, i sammenhengende rekker fra Lias og Jura til Kritt-formationen og
begynnelsen av Tærtiær. Den nordlige rygg, den såkalte Andi-kjede, i
Daghestan, som strekker sig gjennem Tsjetsjnia ut mot sletten vest for
Petrovsk, synes å danne en slags fortsettelse av de Mesjiske Fjell og
Surnam-ryggen (med det låve vann-skille mellem Rion's og Kura's daler)
som strekker sig fra sydvest mot nordøst og så, på nordsiden av
hoved-kjeden, i øst-nordøst og østlig retning. Den gir Daghestans
fjell-lann en øket bredde. Fjellenes høider er i denne østre og
sydøstre delen av Kaukasus lavere enn i den mitre delen, skjønt det
også her er topper på over 4000 m.

På sydsiden stuper Kaukasus ned til slettene i Kura's og Rion's låve
dalfører, og på nordsiden mot sydøst-Ruslands flate stepper.

Elvene vil oppe i fjellene gjerne følge lengde-dalene, parallelt med
fjell-kjedens retning, men bryter sig så på tvers gjennem ryggene i
dype, trange kløfter. Sne-grensen ligger på syd-siden av fjell-rekken i
2900—3500 m., på nordsiden i 3300—3900 m.

Lik Alpene har også Kaukasus hat istider, og har vært dekket av
utstrakte sne- og is-breer som rakk langt ned mot lavlannet. Men
merkelig nok er ikke dalene i noen nevneverdig grad blit skuret og
gravet ut av breene til U-form, som almindelig i bre-skurte lann; og
heller ikke har is-breene hulet ut dype insjø-bekkener i fjellgrunnen,
som jo ellers er et særkjenne for isskurte strøk, som i Norge og i
Schweiz. I Kaukasus er dalene bratte, dype, trange, og V-formete, så
dalbunnene er smale, og ofte vanskelig fremkommelige mellem de bratte
fjell-sider. Ofte har også elvene skåret sig ned iGJENNEM KAUKASUS

dype smale kløfter, kanjoner. Der er ingen sjøer, og elvene fosser ned
gjennem kløftene mot slette-lannet med sit som oftest mudrete vann, som
ikke stanser og blir klarnet av i noen sjø på veien. Derfor er dette
vann gjerne godt til overrisling av dyrkete marker, og det avsetter
store avleiringer ved foten av fjellene. Grunnen til den eiendommelige
form av dalene er vel helst at skråningene på begge sider av
fjell-kjeden er så bratte at is-breene fikk lite motstann, mens vannet
i samvirke med frosten har en sterk eroderende virkning, som har
overgått breenes. Dertil kommer at bergartene for det meste er
forholsvis løse og lite motstansdyktige mot frost og vann.

Da de kaukasiske fjell-rygger ble langsomt dannet ved folning og
sammentrykning av jord-skorpen, var de oprindelig meget lavere enn nu.
Men så har erosionen efterhånnen skåret sine dype daler gjennem ryggene
og har ført bort en stor del av dem. Ved det er jordskorpen letnet, og
har steget tilsvarende; toppene og ryggene, mellem dalene, som ikke ble
synderlig angrepet av erosionen, er på den vis blit løftet til de store
høider som de nu har.

Disse strøk er fremdeles i uro, og blir ofte hjemsøkt av volsomme
jord-skjelv, som for få år siden i Lenina-kan i det nordlige Armenia.
Forbinnelse med dette har vel sagnet om fuglen Simurg, som har rede på
toppen av Dshin-Padisjah (åndenes konge, Elbrus), og som med det ene
øie ser fortiden og med det annet fremtiden. Når den letter skjelver
jorden av dens vingeslag, stormene hyler, havet kommer i oprør, og
vekker alle dypets sovende makter.

Forbinnelse med fjell-grunnens hevninger og senkninger i Kaukasus og
tilgrensende strøk har vel også de mange varme kilder, både på sydsiden
og nordsiden av fjell-kjeden. Mange kolle mineral-kilder er der
desuten, og disse varme og kolle svovel- og jern-kilder, og alkaliske
og jod- og bromholdige kilder og andre kilder.16

er fra gammel tid kjent for sin legende kraft, og mange kursteder og
bad er anlagt ved dem til helbredelse av mange slags sykdommer og
svakheter. Efter sagnet skulde alt Alexander den Stores soldater ha
funnet helsebot ved noen av dem.

Olje (nafta) fins det på flere forskjellige steder, runt omkring denne
merkelige fjell-kjedens utkanter, helst i de yngste geologiske lag.
Mest kjent er området ved Baku ved Kaspiske Havet og sydover forbi
munningen av Kura. Et rikt felt hvor det nu utvinnes vel så meget olje
er ved Grosny på sydsiden av elven Terek, ved dens bielv Sunsja med
tilløp. På sletten syd for Pet-rovsk, ved kysten av Kaspiske Havet, er
det også olje, liksom i den motsatte nordvestlige ennen av fjell-kjeden
på dens nordside, nær halvøen Taman ved Asovske Havet. Men også i
Georgia på sydsiden av fjellene, mellem Kura og dens bielv Alasån, flns
olje. På flere steder strømmer også brenbar gass op av jorden, som med
sin flamme tidlig var gjenstann for dyrkelse av ill-tilbederne.

Av metaller er det ikke hittil funnet særlig store mengder i Kaukasus.
Gull fins det i noen elver, men knapt i drivverdige mengder, skjønt
allerede Strabo fortalte at efter hvad han hadde hørt, «skulde elvene
være rike på gull, som blir vasket ut av barbarene med gjennemhullete
huder og lådne skinn, og på den vis er fortellingen om det gylne skinn
opstått».

Av sølv, sink, og bly er det ganske betydelige forekomster i Ossenes
lann vest for Vladikaukas. Noe jern og litt kobber forekommer også; men
de uten sammenligning viktigste miner er mangan-bruddene i Georgia, på
den sydlige fjell skråning vest for Kutais. Et amerikansk selskap,
unner ledelse av Harriman, fikk i 1925 koncession på driften av disse
gruber, som vel, for utvinningen av mangan, er de viktigste for
verdensmarkedet. Det var en stor affære som ga en betydelig årlig
avgift; men på grunn av uoverensstemmelser erNORDENFOR GUDA-UR (S. 40).

øverst: gutter ved stasjonen guda-ur (s. 39). nederst: dalen utover
forbi kobi (s. 42).GJENNEM KAUKASUS

den nu opgitt, og driften er igjen overtatt av soviet-regjeringen. Vest
for Kutais er det også kuli-miner. Naturlig svovel forekommer i
Daghestan.

Av elver er det særlig fire større, to på nordsiden og to på sydsiden
av Kaukasus, og de kan muligens ha for-binnelse med de fire elvene som
i middelalderen tenktes å renne ut fra fjellet i Paradiset, men fjellet
og elvene ble flyttet til Nordpolen. Kuban springer ut ved Elbrus,
renner mot nord ut over slette-Iannet og så mot vest ut i Asovske
Havet. Terek springer ut på sydsiden av Kasbek, renner først mot øst så
mot nord i skummende løp gjennem trange kløfter ned forbi Vladikaukas
og ut over slette-lannet for så å bøie tvert mot øst, og med et vidt
delta faller den i Kaspiske Havet. På sydvestskråningen av fjellene er
Rion (Grekernes Phasis) som renner forbi Kutais gjennem Rions flate
dal, morgenrødens gamle lann Kolkhis, ut i Svarte-havet. Ved den var
det Jason hentet det gylne skinn og solkongens skjønne datter. Den
fjerde elv og den største er Kura, som renner gjennem Kura's flate dal
langs sydsiden av fjell-kjeden og gjennem Azerbaidsjan i det Kaspiske
Hav. Den springer ikke ut i Kaukasus, men i høilannet på sydsiden, nær
Kars. Derimot får den mange tilløp nordfra blant hvilke Aragva, Jora og
Alasån er de største.

På nordsiden av Kaukasus er somrene gjerne regnfattige og varme mens
vintrene er kalle og hårde. Regn-mengden er i det store og hele liten;
nær det Asovske Hav omkrind 500 mm. om året, mens i den mitre delen av
fjellene kan den være omkring det dobbelte. På sydsiden av fjellene er
den rikeligere, særlig mot Svarte-havet hvor den kan nå 2 m. Disse
sydvestlige fjell-skråninger er derfor dekket med frodige, subtropiske
skoger; mens på nordøst-siden av fjell-kammen, i Daghestan, er det så
regnfattig at fjellene er helt trebare. Fjell-skråningene mot nord, i
den mitre og i den nordvestre del av Kaukasus er derimot dekket med
tette skoger.

2 — Nansen.18

I de lavere daler i Kaukasus dannes skogene helst av ek, alm, bøk,
platan, lønn, valnøtt, edelkastanje, linn, poppel og andre løvtrær, og
mellem trærne slynger sig vin, smilaks, klematis og andre slyngplanter.
Høiere op er det stenek, kastanje, linn, lønn, bøk, alm, ask, asp, og
langs elvene or; enda høiere op begynner bjerk og gran, intil bjerken
får overtaket. Tre-grensen nås i omtrent 2200 m., og ovenfor strekker
gressgangene sig til op imot 3000 m.

Dyrelivet er ganske rikt. Der er bjørn, ulv, sjakaler, som forstyrrer
nattefreden med sine hyl, hyener, gaupe, vilkatt, leoparder, og også en
og annen tiger. Av vilt er det mange vilsvin i skogene og hjort, i
fjellene gemse, stenbukk og ville gjeiter. Oppe i skogene i
fjell-kjedens høie vestlige del, er det også flokker av den europeiske
bison, et av de få strøk hvor det enda fins noen siste levninger av
denne ville okse som med sin slektning uroksen var utbredt over hele
Europa. Av fuglevilt må særlig nevnes fasanen, som det er mange av, og
som har sit oprindelige hjem her nær elven Rion, Grekernes Phasis,
hvorav navnet fasan.

Av husdyr er det kuer, sauer, gjeiter, hester, esler, bøfler.
Jordbruket er primitivt, enda brukes det mest tre-plog trukket av
bøfler eller okser; men dette er tilmed bare i de lavere, fruktbare
strøkene med meget jord, på de små jordflekkene på hyllene oppe i
fjellene blir det bare hakken som kan brukes. Korn-sortene er mais,
hvete, hirse, litt havre, rug, og bygg. De siste kan vel nå op til en
halv tredje tusen meter. Poteter og tobakk dyrkes også op til omkring
1800 m.

Som før nevnt stengte Kaukasus for en vesentlig del for
folke-vandringene; bølgene skyllet opefter de bratte skråningene fra
syd og fra nord, og brøtes mot denne fjell-muren; men i de
utilgjengelige, trange dalene, hvor det var lett å forsvare sig, ble
rester av de forbidragende, eller av syd- eller nordfra fortrengte
folk, sittende igjen, stengt av i en liten verden for sig. På den vis
er*GJENNEM KAUKASUS 19

det i disse ijellene blit samlet flere forskjelligartede folkeslag på
et lite område enn i noe annet strøk av jorden. Alle disse folkene
taler forskjellige sprog, som for det meste er lite kjent, og mange av
dem synes å ha lite slektskap med andre kjente sprog.

De mange stammer deles gjerne efter deres sprog i tre hovedgrupper: de
egentlige kaukasiere, de tyrkisktatariske folk, og de indo-europeiske
folk. Dertil kommer kanskje enkelte andre hvis ophav er enda mer
gåde-fullt.

De egentlige kaukasiske folks sprog er eiendommelig isolert, og det har
enda ikke lykkes sprog-forskerne å påvise med sikkerhet noen
tilknytning eller slektskap med andre kjente sprog. De kan muligens for
en del ha likheter med flere sprog som ble talt i Lille-Asia i
oldtiden. Enkelte likheter med baskisk og med etruskisk er også blit
nevnt. De deles i de syd-kaukasiske og de nord-kaukasiske sprog. De
første er de forskjellige georgiske eller kartvelske sprog. Til de
nord-kaukasiske regnes abkhasisk, tsjerkessisk, tsjetsjensk, og de
mange lesghiske sprog m. fl.

De georgiske folk bor i Kura's og Rion's daler og på den sydlige
skråning av Kaukasus helt op til nær vann-skillet i dalene i
fjell-kjedens høieste del, i Sva-netia syd for Elbrus. Abkhaserne bor
på sydskråningen i vest mot kysten av Svarte-havet. Tsjerkessene (eller
Adighene som de kaller sig selv) og Kabarderne bor på nordsiden av
Kaukasus ved Terek nord for Vladikaukas og videre vestover mot Kuban.
Efter at de hadde kjempet sin heltemodige kamp mot Russerne, og til
slutt ble overvunnet i 1864, utvandret en flerhet av Tsjerkessene til
tyrkisk Lille-Asia hvor de for en del kom til å danne urolige
røverbander. Tsjetsjene-nes forskjellige stammer: egentlige
Tsjetsjener, Itsj-kerier, Ingutsjer med mange unnerstammer, Kister,
Karabulak, Mitsjiko, bor mest i lannet Tsjetsjnia og Itsjkeria nordvest
for Daghestans Qell-lann, i elven Ar-

f20

gun's og dens mange tilløps-daler, og nordover til Gros-ny og Terek og
vestover mot Vladikaukas. Lesghier-nes mange stammer, blant hvilke
Avarerne er blant de mest kjente, bor i Daghestan.

Av indo-europeiske folk er Ossene eller Ossetene særlig å nevne; de bor
på vestsiden av elvene Aragva's og Terek's øvre løp, og nordover til
vest for Vladikaukas. Tatene er også et indo-europeisk folk som bor ved
kysten av det Kaspiske Hav, nord for Baku.

Av tyrkisk talende stammer kan nevnes Kumykke-ne som bor i kystlannet i
Daghestan, langs Kaspiske Havet og sydover forbi Derbent; og nordenfor
dem Nogaierne ved Terek's delta. Enkelte tyrkiske stammer som Tauluer
og Karatsjaier, bor også mitt oppe i fjellene vest for Elbrus og nord
for Svanetia.

FØRSTE DELEN AV REISEN

Kl. 4 om morgenen (mandag 6. juli) drog vi avsted fra Tiflis, vår venn
Napoleon hadde ordnet alt, og kom med oss i bilen. Forventningene var
spent, vi hadde jo hørt så meget om denne merkelige veien gjennem
Kaukasus. Russerne begynte å bygge den alt i 1783 og 1784, da de også
anla byen Vladikaukas (d. e. Kaukasus's herskerinne). Efter at veien
var ferdig i begynnelsen av forrige århundre, ble den ombygget med
store utgifter av fyrst Barjåtinski, Sjamyls betvinger, og ble fullført
i sin nuværende form i 1861.

Det første stykket gikk nordefter langs Kura. Så kom vi gjennem
insnevringen av dalen, hvor den store nye dammen for kraft-stasjonen
ble bygget over elven. Der skal foreløbig utvikles 18.000 hestekrefter
og senere 30.000. Høit oppe på toppen av det bratte berget på andre
siden lå Korsets kirke, som et ørne-rede. Den var jo unektelig
merkverdig denne Georgiernes skikk å bygge kirker på slike høie
utilgjengelige berg-topper. Den gamle Franskmann Chardins forklaring
(fra 1672)GJENNEM KAUKASUS

at det skulde være «for å slippe å smykke dem eller holle dem vedlike»,
da sjelden noen nådde dit op, strekker vel knapt til. Da hellere
kanskje at det skyltes en overlevering fra Persernes lære, at på de
høie, hellige berg kom en himlen og Vår Herre nærmere. Men helst sto
det vel også i forbinnelse med sikkerheten; på slike fjell-topper var
det lettere å forsvare sig og kirkens helligdommer mot angrep av de
vantroende bander som ofte gjorde infall i lannet. Denne, som de fleste
andre kirker, hadde vært omgitt av en høi borg-mur med vakttårn, som
styrket forsvaret.

Men det bar videre langs Kura, som her gjør en tver bøining gjennem en
kløft mot syd, efter at den ovenfor kommer fra vest-nordvest; så bar
det på en bro over elven, og i en krumning tilbake østover langs dens
venstre bredd forbi Georgias eldste hovedstad, Mzkhetha, som ligger på
odden hvor Aragva fra nord faller ut i Kura. Der er den ærverdige
domkirken med konge-gravene. Så igjen nordover gjennem Aragva's dal
forbi et gammelt nonne-kloster og levningene av en festning. Vi er her
på hellig, historisk grunn med mange minner fra folkets eldste tider —
som ruiner fra Georgia's fortid — og vi føler den klage som toner
gjennem folkets diktning og musikk. Georgia, eller dets centrale
lansdeler Kartlia og Kakhetia, er jo et av jordens eldste kongeriker,
med en nesten sammenhengende konge-rekke gjennem to tusen år til
begynnelsen av forrige århundre, da det sluttet sig til Rusland. Nær
klosteret er funnet mange gamle graver med stenkister fra
bronse-alderen, som stammer fra et eldre langskallet folk, helt
forskjellig fra de senere in vandrede Georgiere eller Kartveier, som
helt overveiende er kortskaller.

Veien går videre langs elven som fører ganske meget vann i fosser og
stryk og kulper. I slik en elv vilde i Norge fossegrimen holle til og
spille på langeleik; her er det nymfer, russalker, med langt rødt hår
og grønne22

øine, som lokker mennene til sig og kiler dem til døde.

Så steg veien langsomt; den veg av mot venstre fra Aragva's dal,
lanskapet ble frodigere med grønne marker omkring, og med skogkledde
dal-sider inne mellem de nakne, avsvidde fjellene østover; men merkelig
nok kom vi forbi en liten salt-sjo, Bazalétskoje, som minte om at det
var tørt også her nær sydskråningen av fjellene; nedbøren var enda
liten i forholl til fordampningen. — Vi kom forbi byen Dusjet hvor
eristaven (visekongen) over lansdelen Aragva hollt til i tidligere
tider. Han hadde megen makt, og førte ofte kamper mot Georgia's konger.
Der er ruinene efter en festning fra hin tid. — Ikke langt herfra er
det en gammel hellig lunn med en kirke for helgenen Kvirik og
helgen-innen Avlita. Kirken ligger på toppen av et tusen meter høit
berg unner ærverdige hellige trær. Slike hellige trær og lunner er
almindelige i Kaukasus, og har åbenbart vært gamle offer-steder i
hedensk tid.

Men vi hastet videre gjennem fruktbare marker; fjellene omkring ble mer
og mer skogkledde. Vi kom ned i den Hvite Aragva's dal, forbi byen
Ananur med ruiner av den gamle borg på fjell-skråningen over. Denne var
omsluttet av en mur, som også omgir flere kirker, og må ha behersket
hele dalen i middelalderen. Hit var det Georgias gamle brutte løve,
kong Heraklius II, flyktet unner sluttkampen mot Perserne i 1795, da
Tiflis ble tatt og heijet av dem; men her var det også at denne mange
og ottiårige kjempe samlet en ny liten hær, og enda engang slog sine
fiender og tok Tiflis tilbake.

Fjellene ble høiere omkring oss, dalen ble trangere, med sammenhengende
skoger opefter sidene, og elven skummet nede i dal-bunnen. Så bøide vi
med ett av fra veien ned til høire, og stanste ved et hotell i en
frodig have med blomster og trær. Det var stasjonen Passanaur, hvor vi
skulde ha frokost. Vi var nu 1016 m. over havet.GJENNEM KAUKASUS

Her traff vi Ter Kasarian's kone og to barn sammen med vår armenske
venn jegeren fra kveilen i Tiflis, og hans kone. De var kommet i en bil
like før oss. Uaktet Quisling og jeg ikke hadde truffet damene før, ble
vi ikke forestillet for dem, og det var først tilfeldig senere at vi
fikk vite hvem de var, og kunde hilse på dem. Dette er vistnok
betegnende for lannets skikk, så forskjellig fra vår. Så lenge vi nu
hadde vært sammen med vår venn Ter-Kasarian, som jo hadde vært vår vert
som regjeringens representant på hele reisen i Georgia og Armenia, så
hadde vi aldrig set hans kone, liksom vi ikke var blit forestilt for
noen av de ledende mens damer. Det må vel helst skylles noe av en
øster-lansk opfatning av kvinnen, at hun teller ikke utenfor sin egen
lille verden, som er huset. Det er kanskje litt av det samme som at hos
oss de tjenende kvinner ikke blir forestilt for gjestene, og ofte snødt
nok husbestyrer-innen. Det så ut som at fruene heller ikke finner det
påkrevet; for ble en forestilt for dem, ble det ikke vekslet mange
ordene, selv om sproget ikke hindret, før de trakk sig tilbake. Det så
ut som om de ikke var vant til, og heller ikke ønsket å spille noen
rolle. Og likevel har da kvinner spillt fremtredende nok roller i disse
folks historie, tenk på den hellige Hripsime og hennes nonner i
Armenia, Nino som bragte Georgia kristendommen, og ikke minst den
mektige dronning Tamåra. Men i de gamle adelige og fyrstelige slekter i
det ridderlige Georgia var det vistnok et annet syn på kvinnen, som bl.
a. viste sig i at når familjer, som så ofte, hadde lite råd, reiste
mannen paa tredje klasse på jernbanen, men lot sine damer reise på
første.

På plassen foran hotellet gik det en halvvoksen bjørn bunnet i en lang
lenke. Den så gemytlig ut, men likevel ikke rådelig for fremmede å
komme for nær; med ett kunde den da fare fresende mot en så langt
lenken rakk, og det var åbenbart ikke i fredelige hensikter. Var det
kan henne et billede på de kaukasiske fjell-24

boers virkelige følelser overfor oss Europeere; de har så visst ingen
grunn til å elske oss. Det er Europeere som har unnertvunget dem, og
røvet dem friheten.

Passanaur så ut til å være en trivelig liten by, med husene omgitt av
frodige haver og løvrike trær. Post-stasjonen var stor og rummelig, med
en vid plass baken-om og lange hus med svale-ganger og overbygninger
eller skut med alskens kjøretøier unner. De skogkledde fjellene steg
bratt op på sidene av dalen.III. FJELL-FOLKENE NÆR MILITÆR-VEIEN

GEORGISKE FJELL-FOLK. KHEVSURENE

Vi var nu kommet in i et etnografisk særlig intere-sant strøk. På
vestsiden av den Hvite Aragva's dal strekker de merkelige Ossers lann
sig vestover, og nordover til Tereks øvre dalføre helt forbi
Vladikaukas. På østsiden av dalen bor georgiske stammer, Psjavene, og
oppe i fjell-dalene i nordøst Khevsu-rene. De taler fremdeles gamle
georgiske dialekter; men særlig de siste, som teller omkring 8000
mennesker, må i lange tider ha levet et avstengt liv i sine
ijell-kløfter. Deres navn kommer av georgisk khevi — slukt, kløft. De
lever enda i middelalderens seder og skikker, og overto. De bærer
hjelmer, ringbrynjer, arm- og benskinner av stål, skjold, og sverd, lik
korstogenes riddere. Hjelmene har en runn pull eller øvre skål av stål,
med nedhengende stålnett over nakken og sidene av hodet og pannen, så
bare øinene og underansiktet blir fritt. Ved fester, og kamp-leker, og
turneringer optrer de i full rustning, og likeså hvis de frykter
blodhevn, eller hvis en blodhevns-feide mellem to slekter eller mellem
lansbyer skal gjøres op ved forlik. Grunnen til at de gamle rustninger
er vedlikehollt er åbenbart at disse folk stadig har levet i feider,
mellem slekter og mellem lansbyer, eller også med omkringboende
stammer. Det26

er stridbare karer, og altid går de vebnet, også ved utearbeid, helst
med skjold, sverd, dolk, og bøsse.

En underlig skikk er det at mennene bærer på høire hånns tommelfinger
en tykk jernring med svære tagger på; den brukes til å slå med ved
slagsmål; og det fins vel knapt en eldre mann uten stygge arr efter
den, og i slik heslig vansiring av ansiktet kan de overgå selv den
verst tilredte tyske student. Lignende ringer skal også ha vært i bruk
i Schwarzwald og i Over-Bayern.

Strid forekommer ofte og dolken sitter løst; men sår og lemlesting må
sones med vedtatte bøter. Et utslått øie betales med tredve kuer, sår i
skallen med tre til seksten kuer, lemlesting av et ben med fem og tyve
kuer, o.s.v. En ku regnes som enhet lik ti rubel (eller omtrent 20
kroner). Lengden av et sår måles med en trå, og på denne legges det
bygg- eller hvete-korn avvekslende på langs og på tvers, og to
tredjedeler av antallet, som trengs for å dekke den, må gjerningsmannen
betale i kuer.

Blodhevnen er selvfølgelig hos Khevsurene og Psja-vene, som hos de
fleste kaukasiske stammer, en fast skikk. Drap må hevnes av den dreptes
slektninger ved å drepe gjernings-mannen eller hans slektninger eller
tilmed folk i hans lansby, og ved et drap kan således to lansbyer komme
i blodig strid. Men drapet kan også sones ved forlik og bøter. For en
mann betales otti for en kvinne seksti kuer. For å drepe sin egen kone
betaler en mann fem kuer til hennes slekt (storfamiljen), men drapet
krever ikke blodhevn. Når en draps-sak er gjort op holles stort
forsonings-gille, offerdyr slaktes, og det drikkes meget øl og dram.

Når en hører om disse folks liv i slagsmål og kamp, kan en i mangt
minnes om hvordan det var hos oss i eldre tider, slik som det er
skildret i de islanske ette-sagaer. Og like til seneste tider har jo
tollekniven sat løst i sliren også hos mange av våre fjell-folk.

Av navn er disse georgiske fjell-stammer kristne,

kanskje fra det 12. århundre; men de lever fremdeles i en overtroens
verden fra urgammel tid. Ved siden av de kristne guddommer: Gudfader i
den syvende himmel, herre over de himmelske makter og de levende;
Kristus, herre over de døde; Maria; Peder og Paul som er overflodets
engler, o. fl., dyrkes det også mange natur-guddommer. De har en
øverste herre over jorden og det tørre lann, der er skog-, vann-, og
luft-ånder i form av svin, firfisler, eller barn. For jakten er det til
dels to guddommer eller engler, en mandlig og en kvinnelig, den siste
er gjerne kraftigst, og til henne ofres hjerte, lunge, og lever av det
felte dyr. Hos noen stammer viser hun sig stundom i skogen som en
skjønn, naken kvinne med langt hår, og særlig til den jeger som er så
heldig å få dele leie med henne, gir hun jakt-lykke, hvis han tier med
det; hvis ikke får han føie hennes straff. Der er mange andre
skytsengler; Khevsurene har også en vinget engel som hjelper røverne,
og som til takk får en del av byttet. Helvete er en tjære-elv, som de
stakkars, syndefulle sjeler styrter ned i fra en bro så smal som et
hår, som de må kunne balansere over, skal de nå himlen; og i den tjæren
må de svømme til evige tider. Menneskene er opfinsomme når det gjelder
å male helvete og skjærsillen, vi får mindre greie på hvordan Paradis
er inrettet. Ellers er vel denne broen og tjære-elven noe i likhet med
gjallarbroen og ganglemyrene som sjelene i Norge måtte over på
himmel-farten i gammel tid. Den trå-smale broen på sjelevandringen fins
jo hos mange folk. Hos Araberne er den «smalere enn et hår, skarpere
enn et sverd, og mørkere enn natten.»

I en retning driver Khevsurene sin fromhet vitt; de helligholler tre
hviledager i uken. Muhammedanernes fredag, jødenes lørdag, og de
kristnes søndag; det er vel for å være helt sikre på ikke å fortørne
hverken Allah, eller Jahve, eller Gud Fader.

Disse fjell-stammer bor i lansbyer som lik a-ulene i Daghestan er
bygget i terasser opefter de bratte fjell-

V28

FJELL-FOLKE NE NÆR MILITÆR-VEIEN 28

skråningene, det ene huset over det andre så tett, at det flate taket
på det ene ofte kommer til å danne en terasse eller et gårdsrum foran
det ovenfor, og det hele kan på avstann minne om cellene i en bikube.
Husene er firkantet med flatt tak, helst bygget av sten i to etasjer:
nederste for feet og kvinnene, øverste for mennene. Skiddent er det i
disse tilrøkte rummene. På hyllene opefter de bratte fjell-sidene blir
det ikke rart med jordbruket, det blir helst å slite med hakke på de
små sprette jord-flekkene, og drive frem litt rug, bygg, hirse, og
poteter. Hamn er det også lite av, og det er ikke så mange kuene,
sauene, og gjeitene de kan ha. Det blir helst knappe kår og megen
armod. Før i tiden var det bedre, da de kunde skjøte godt på med
røveri.

Flatbrød steker de på noe lignende vis som vi i Norge av grovmalt bygg
eller rug på tynne skifer-plater over åpen varme, gjerne ute på bakken.
Fiatbrød med sur melk og ost er almindelig mat. Som en ånnen likhet kan
nævnes, at de ikke spiser høner eller egg, og ikke hare. Eldre norske
bønner åt jo ikke dyr med fjær eller med klør. At Khevsurene heller
ikke vil smake svinekjøtt kan vel skylles påvirkning av muhammedanere
eller Jøder.

Kvinnene har hos disse fjell-stammer en lavere stilling enn de synes å
ha hat hos oss, de er nærmest eiendom og arbeids-treller. Sin brud skal
en mann helst søke i en ånnen lansby, og efter gammel skikk skal hun
helst røves; det er som hos så mange folk, hvor kvinnen var krigs-bytte
som røvedes fra andre stammer eller folk, mens vi hos oss jo helst
skulde gifte oss innen slekten, eller ialfall innenfor bygden. I full
rustning kommer den khevsuriske brudgom med sine svenner om natten til
«kvinne-huset» foran lansbyen, hvor da piken efter avtale opholler sig.
Mens hun må vise sin gode opdragelse ved å gjøre kraftig motstann,1
fører

1 Også hos primitive folk, som Eskimoene, finner vi samme skikk, og
samme opfatning av kvinnelig velopdragenhet.FJELL-FOLKE NE NÆR
MILITÆR-VEIEN

29

han henne til sin fars hus. Efter adskillige formaliteter som synes å
gå ut på at de ikke må vise for megen iver eften å komme sammen, blir
de så efter en fem seks dager vidd. Nu er de sammen i tre nætter, men
så venner hun igjen tilbake til sine foreldre for en tid, før det
regelmessige ekteskabelige liv begynner. Liker ikke mannen konen, kan
han senne henne tilbake til hennes foreldre, og hun kan gifte sig
igjen. Hun kan også forlate ham, men må da kjøpe sig fri, og
erstatningen er så stor, at hun som oftest ikke kan greie det. Utro
koner fikk tidligere kinnene splittet op eller nese og ører skåret av;
men hvad det ble gjort med utro menn, hører vi ikke noe om. Før var
flerkoneri almindelig, men nu skal det være sjelden.

En eiendommelig skikk er, at en kvinne som skal føde er uren, og må
unner fødselen opholle sig alene i en hytte utenfor lansbyen, eller
ialfall utenfor huset. Er fødselen vanskelig er den hjelp hun får, at
den omsorgsfulle mann, helst om natten, sniger sig nær til
fødsels-huset og avfyrer skudd for å skremme de onde makter. Efter
fødselen blir det bragt henne simpel mat av små jentunger; men liksom
barselkonen selv er også karrene hun spiser av urene, og må ikke brukes
av andre. I en 30 til 40 dager må hun nu opholle sig i «kvinne-huset»
eller «renselses-huset» utenfor lansbyen før hun igjen er blit ren. Der
må også kvinner unner menstruasjonen flytte ut.

På grunn av de karrige livskår vil de nødig ha mange barn, og kunstig
begrensning av fødslene skal derfor være almindelig. Det er ikke
sømmelig å få barn før det fjerde året i ekteskapet, andre barnet bør
komme tre år senere, og tre barn er nok; men jentunger er ikke
velkomne, skjønt de blir vel ikke drept, som før i tiden hos noen
stammer.

Sine klær lager de av ullen, som blir revet av sauene, og ikke klippet.
Det er betegnende at kvinnenes unner-30

tøi er langt grovere og tungere enn mennenes, til disse brukes den
fineste og mykeste ullen.

OSSENE.

Ossene eller Ossetene er et folk på omkring 225,000 mennesker, som bor
i Ossetia på vestsiden av vår vei nordover. Om dem har det vært stridt
og skrevet meget av de lærde. De antas almindelig for å være
efterkommere av de indo-europeiske Alaner. og kanskje delvis av de
allerede av Herodot nevnte Massageter; de er også blit sat i
forbinnelse med hans Sarmater. Ptolomaios (i 2. årh. e. Kr.) kalte dem
Ossilier, og de arabiske og middelalderske forfattere kalte dem Asser
eller Alaner. I de russiske krøniker fra begynnelsen av 12. årh. ble de
kalt Jaser eller Jossi. Selv kailer de sig Ironer, som man har ment er
det samme som Aryon, som igjen er samme navn som Alan; mens noen har
ment at Ironer er ganske enkelt samme ord som Iraner. Deres sprog er
indoeuropeisk, av den iranske gren, og helt forskjellig fra både de
nordkaukasisk^ og de sydkaukasiske sprog.

De må være kommet til Kaukasus nordfra, og hadde i de første århundrer
efter Kr. en vid utbredning i det sydlige Rusland, hvor de bodde ved
nedre delen av Don. Dette navn er det ossiske ord for vann; vi finner
det også i mange elve-navn på nordsiden av Kaukasus, som Ar-don (=
rasende vann) og andre. Det Asovske Hav, ved hvis østkyst Ossene bodde,
har vel også fått navn efter dem.

Ved begynnelsen av folke-vandringene drog en stor del av Alanene eller
Ossene med Goterne og Hunnerne vestover, og slog sig ned ved Donau,
hvis navn muligens kan stamme fra dem. De kan også ha grunlagt byen
Jassy (uttalt Jasj) i Moldau. Fra det 7. til det 13. år-hundre har
først Khasarene og så Mongolene trengt Ossene fra Don-området sydover
til elvene Kuban og Terek. De var oprindelig et mektig rytter-folk; men
til

slutt, i det 14. årh., drev de fra Krim intrengende Ka-barder dem op i
ijellene til deres nuværende område. At de tidlig har kjent fellene, og
har vært bosatt nær dem, kan muligens det tyde på, at deres ord khokh
for fjell synes å være første stavelse i Grekernes navn Kaukhasos
(Kauxaöoç).

I forholl til de andre, særlig de østlige kaukasiske folk, er Ossenes
skalleform nokså lang (gjennemsnitlig indeks kanskje omkring 81).
Øinene er mest blå eller grå, hår og skjegg mest blondt, lys-brunt,
eller rødlig. Ansiktet er ofte bredt, nesen stor og like, leppene
tynne. Ansiktsfarven lys, ofte rødmosset. Gjennemgående er de av
middels høide, og kraftig bygget, både menn og kvinner. For en del kan
Ossene oprindelig ha vært av nordisk rase, eller det har vært en sterk
indvandring nord fra, mens deres sprog tyder på at en herskende del av
dem har hat forbinnelse mot øst med de iranske folk. Den skiftende
skalle-form, og inblanningen med mørkt hår og brune øine, kan tyde på
sterk blanning med omkringboende stammer i senere tid.

For oss Nordboer har dette folk en viss interesse ved det at deres navn
er blit satt i forbinnelse med det old-nordiske ord åss for våre guder.
Snorre Sturlason forteller i Ynglinga-saga at «lannet østenfor elven
Tana-kvisl (Tanais = Don) i Asia kalte de for Åsaland eller Åsaheim,
men hovedborgen som var i lannet kalte de Åsgard,» og der var høvdingen
Odin. Uaktet Snorre vel nærmest setter Åss i forbindelse med navnet
Asia, kan jo tanken føres hen på Ossene som netop bodde på østsiden av
Tanakvisl eller Don; Åsaland blir da Ossenes lann. Merkelig nok
forteller jo Snorre også at Odin hadde store eiendommer sønnenfor «den
store fjellgarden,» d. e. Kaukasus (netop der hvor jo en del av Osserne
nu holler til), og at «på den tid romerske høvdinger för vitt omkring i
verden og la unner sig alle folk.» Den fremsynte Odin drog da bort «og
alle diene [d. e. gudene] med og mange andre folk,» først vest tiL32

Gardarike [Rusland], så sør til Saksland [Tyskland] og så nordefter.

Sprog-forskerne avleder ordet åss eller åss, gammel-germansk ans —
ansu, fra roten ans = ånde eller blåse, og åss skulle da nærmest bety
en vinn-gud eller en ånd. Men det utelukker jo ikke at navnet i senere
tid på en eller ånnen vis kan være satt i forbinnelse med Ossene, som
også kan ha hat en a-lyd i sit navn (jfr. Asovske Hav).

De fleste av Ossene er nu i navnet kristne, gresk-ortodokse, og omtrent
en fjerdedel av dem er muhammedaner; men lik Khevsurene, lever de alle
fremdeles mer og mindre i hedenskap, og dyrker sine gamle guddommer og
ånder. At noen av disse har fått helgen-navn har knapt gjort dem mindre
hedenske. Guden for lyn og torden kalles således den hellige Elias, men
synes å ha likheter med vår tordengud Tor. Når noen blir drept av
lynet, er han blit rammet av Elias, fordi han har krenket ham. Den døde
blir enten begravet på stedet hvor han ble drept, eller på det sted som
liket tilfeldig blir trukket til når det blir lagt på en tohjulet
kjerre for-spendt med to bukker. Ved graven slaktes en svart bukk og
skinnet blir hengt op på en stang. Disse to bukkene, som finner
gravstedet må vel helst opfattes som tordenguden Elias's bukker, og mon
ikke de og den tohjulete kjerren kan ha en eller ånnen forbinnelse med
guden Tor's kjøretøi ? Den hellige Elias befrir også menneskene på
jorden for den blindfødte drage Ruimon, som holler til i det hinsidige,
og som med sine brøl bringer menneskene sykdom og død. Han fengsler den
med en lenke, og trekker den med den op til overflaten, hvor himmelske
ånder hugger kjøtt-stykker av den, som sjelene koker og spiser og blir
forynget av. Dette synes å ha noen likhet med Tor og Midgards-ormen,
som lå utenom jorden, og som han i Jotun-heimen fikk på kroken og trakk
op til overflaten.

Ossene har ellers mange guder som styrer over forskjellige områder av
livet: den høieste gud for godt ogfolke-typer ved mineral-kilden (s.
41).VEIEN GJENNEM DARJAL-KLØFTEN (S. 44).

VED STASJONEN KASBEK. „. . . mellem de veltende sky-masser hang en
veldig, hvit sne-bre . .

ondt som altid må anropes; enn videre dødsdommeren guden for veien fra
Paradis til Helvete; solens sønn; månens sønn; guder for akerne,
høsten, feet, viltet, vannene, fiskene, sunheten; en gud som beskytter
røverne og mange fler. For guden for det onde, slakter husfaren
onsdags-kvellen mellem jul og nyttår et lam foran døren. Guden gis mat
og drikke og bønfalles om ikke å gjøre hus eller fe noe vondt. Det
holles så festmåltid om natten; men unner hele tilstellingen må ikke
den høieste guds navn nevnes. Dette er som hos oss: når en vil gjøre
sig til vens med fanden, må en ikke nevne Gud, da forsvinner han
straks.

Av stor betydning er forfedrenes ånder (safa) og hus-ånden, arnens
beskytter, som må behandles med særlig hensynsfullhet. For ham slaktes
det til visse tider en bukk; blodet blir gravet ned; og det settes
stundom også mat ut til ham eller til de avdøde, ofte på visse steder i
skogen. Det er forestillinger fra de eldste tider forut for hedenske
religioner, og finnes hos mange folk. De har ikke liten likhet med
forestillingene om vår hauge-bonne (tufte-kall, eller garsvord),
tildels med tomte-gubben (nissen). Hauge-bonnen er egentlig slektens
stamfar, eller inbegrepet av de henfarne fedre, og til ham settes det
ut god kost og jule-øl ved et ham helliget tre. Drikke til ham kan også
bli heldt ut på åren (d. e. arnen).

Hos Ossene som hos de georgiske fjell-stammer, Khev-surene, Psjavene,
Tusjene, Svanene og andre stammer, er det hellige lunner, hvor folkene
samles til guds-tjeneste og hellige fester. De består av forskjellige
slags løvtrær, og forekommer helst på steder hvor det ellers ikke er
skog. De er åbenbart ofte gamle hedenske offer-steder, og i dem har de
helligdommer: altere og kirker. Ved festene ofres det dyr, og blod
smøres på alteret og på menneskene, og det blir brygget øl, og av det,
med dram, blir det drukket store mengder, mens offer-dyrene blir spist.
Kvinnene må ikke, selv ved festene, gå in i disse lunner, eller røre
ved de hellige trær. På noen steder

3 — Nansen.34

er det grupper av hellige trær hvor også brylluper feires.

I en hellig lunn kan alene prestene ved helligdommen hente ved til
brygning av øiet. Hvis en ånnen våger å felle et tre der, eller bare
bryte en kvist, slår stedets guddom ham med svær sykdom eller døden. I
en hellig lunn ved Abanokan i Trusso-kløften er det den hellige Ilja
(Elias) som slår illgjernings-mannen med blinn-het, og for å få synet
igjen må han ofre en okse.1

Hellige trær og lunner fins hos mange folk; vi har også hat dem i
Norden (jfr. Upsala). På Børte i Mo i Telemark holltes en lunn så
hellig at ikke engang gresset der måtte slås eller avbeites, for ellers
vilde noen få en ulykke.2

Eiendommelig trekk er, at unner visse trær i Ossenes hellige lunner kan
en se store hauger av kvist: Enhver som går forbi slik en hellig lunn
har til plikt å legge fra sig en kvist eller et stykke tre som offer
til stedets guddom. I Norge har vi på mange steder samme skikken, og en
kan se slike store kviste-hauger ved stier i skogen, hvor de som går
forbi legger fra sig en kvist efter gammel bruk, uten at noen lenger
vet hvorfor. På sine steder legges på lignende vis små stener som
offer.

På ossiske graver ble det i gammel tid ofte reist utilhugne stener, en
tre meter høie, som kan ha likhet med våre bauta-stener.

Ossene har en misundelsesverdig letvint måte å få sin rett på. Når en
mann ikke kan få sit tilgodehavende fra en ånnen, eller ikke kan få bot
for en forurettelse, truer han med å drepe en hunn eller en katt på
graven til den annens forfedre. Disses sjeler hinsides trues da av den
skjensel å bli plaget av disse dyrene. Den tanke kan ingen Osse holle
ut, og saken blir straks ordnet. Når en Osse avlegger ed, holler han en
hunn i halen

1 C. Hahn: Kaukasische Reisen und Studien. Leipzig, 1896, ss. 124 f.;
og Aus dem Kaukasus, Leipzig. 1892, s- 63.

1 Jfr. Moltke Moe i Amund Helland: Norges Land og Folk. VIII Bratsberg
Amt, bd. I, ss. 415 ff. Kristiania, 1900.FJELL-FOLKE NE NÆR

eller et esel i øret; sverger han så falsk, må hans forfedres eller
slektningers sjeler ete slike dyr i det hinsidige. Lignende
forestillinger fins også hos Khevsurene og står vel helst i forbinnelse
med gammel forfedre-dyrkelse.

De ossiske lansbyer er her oppe i fjellene ikke store, fra en tyve,
tredve gårder til en fem, seks, som ligger i terasser opefter de bratte
fjellsidene. Høiere op kan de ligge sprett enkeltvis, men er da
befestet som borger. Husene her i fjell-dalene er av sten lik
Khevsurenes, lavere ned er de ogå bygggt av tømmer med laftverk lik
norske tømmerhus. I lansbyene er det altid høie forsvars-tårn, og på
mange steder et ved hver gård. Til alle tider måtte jo disse stridbare
folk være ferdig til forsvar. Det er også betegnende at hos dem gjeller
ikke tyveri eller rov fra folk av en fremmed stamme som forbrydelse;
det er, som de alltid er i krigs-tilstann.

Hver lansby danner en kommune med en «eldste» som leder. Den er igjen
delt i stor-familjer, med en husfar for hver; men storfamiljen synes
ikke lenger å være fast sammenknyttet, og eiendommen er ikke felles.
Når en mann dør fordeles arven likt mellem sønnene, men den eldste får
huset og noe fe i tillegg, og den yngste noe fe og våben. Døtrene får
intet; for dem blir det derimot ved gifte betalt en kjøpesum, som går
til far eller brødre; det er som de nærmest er eiendom som kan selges.
Hos den større del av de ossiske stammer er det ingen stender- eller
klasse-forskjell.

Ossene lever av jordbruk, og enda mer av fedrift, særlig oppe i
fjellene; før i tiden var også røveri en ganske viktig næringsvei. I de
lavere dalene kan det være noe veksel-bruk: første år på den
nygjødslete marken avles hvete eller mais, annet år bygg, og tredje år
ligger den brakk. Det dyrkes også havre og hirse, og erter, bønner,
poteter, agurker, m. m. I de høiere dalene blir det helst rug og bygg,
som dyrkes; men det er jo ikke store jord-lappene de har på hjellene
opefter skrå-FJELL-FOLKE NE NÆR MILITÆR-VEIEN 36

ningene, og fe-driften blir det viktigste. De har mest sauer, og noen
gjeiter, kuer og hester. Feet overnatter om sommeren på en mark nær
huset, omgjerdt med sten-mur eller flettverk, lik våre kveer, — om
vinteren i fløs, gjerne i unneretasjen i beboelses-husene, som hos
Khevsurene. Gjødselen blir samlet og helst brukt som hos oss, til
gjødsling av markene. Dette er ellers ikke skikk hos de kaukasiske
folk; lik Russerne bruker de den tørkete kumøkken til brensel; oppe i
de nakne fjellene, hvor det ikke er skog, er det jo ellers vanskelig om
det. Møkken blir knadd sammen i kaker og helst klint opefter
hus-veggene for å tørke i solen.

I de skogkledde dalene er det også en del skog-bruk, og tømmeret blir
fløtet på lignende vis som i Norge. Elvene er stride og urene, og
tømmeret setter sig ofte fast og må løses.

Mennene har det tunge arbeid ute: pløiing, slått, tresking,
skogs-hugst, fløtning, tømmermans- og murer-arbeid, osv. Kvinnene
arbeider i huset, melker og steller kuer og småfe, spinner og vever,
arbeider også på marken, skjærer kornet med sigd, henter kviste-ved fra
skogen, osv.

En mans død er selvsagt en stor begivenhet i disse små samfunn, og
feires hos Ossene og hos Khevsurene med store festligheter, som hele
lansbyen tar del i, med dødsklager, og hylekoner, og heste-veddeløp, og
gravøl med rikelig mat, øl og dram. Jordfestingen og ferden til
døds-riket er forbunnet med gamle, hedenske skikker. I det følgende år
blir det hollt op til tolv minnefester, og folk også fra nabo-lansbyene
blir inbudt. Dette er nødvendig for at den avdøde hinsides kan få
hellig brød, øl og dram, og ikke behøve å ete gress. Men enken må faste
et helt år, og kle sig i en grov, svart serk og kjole, og hver fredag
må hun gå til graven med mat og drikke til den døde.

Deres kjørrel, og kjøkkentøi, og hus-redskap kan på mange måter ligne
Germanenes og likeså deres skikk åFJELL-FOLKE NE NÆR MILITÆR-VEIEN

brygge øl av bygg. Dette er også bruk hos Khevsurene, mens andre
kaukasiske stammer gjerne brygger en slags øl av hirse.

At mange trekk i Ossenes levevis og skikker, og i deres redskaper, har
stor likhet med dem som fins hos oss nord-Germaner, kan vel for en del
skylles et felles indo-europeisk utspring; men kan selvsagt også ha sin
grunn i likheten i liv og livskår. Det er å merke at mange lignende
skikker fins ikke alene hos deres naboer Khevsurene og Psavene, men
også hos andre stammer av helt forskjellig herkomst og med forskjellig
sprog.IV. OVER RYGGEN AV KAUKASUS

Ved Passanaur løper den Hvite Aragva, som kommer fra nord og nordvest,
sammen med den Svarte Aragva, som kommer fra fjellene i nordøst.
Farvenavnet får disse elvene helst efter det slam de fører, og det
avhenger av fjell-bunnen. Er bergartene hårde blir vannet klart, elven
får da et mørkt utseende av bunnen og dybden og kalles svart eller
mørk; er bergartene løsere fører vannet mudder med sig av farve efter
berg-arten.

Vi kjørte nord og nordvestover langs venstre bredd av den Hvite Aragva,
som skummet utover mot oss i bunnen av den frodige skogkledde dalen.
Lansbyene er enda mest georgiske, men også for en del ossiske på
vestsiden av dalen, og disse ser straks fattigere ut.

Det bar stadig videre med god fart op gjennem dalen. Veien steg mer og
mer; høit oppe på de bratte skråningene på vestsiden av dalen hang
ossiske Ians-byer med gamle forsvars-tårn. Det er så bratt deroppe at
høi og avling må bæres på rygg eller akes utover på sleder. Når
lansbyene ble lagt på så utilgjengelige steder var det ikke minst for
forsvarets skyll; befestet med sine tårn var de ikke lette å inta.
Strenge kår, altid var det kamp, altid forsvar og angrep og røveri, ved
siden av tungt slit — det var disse fjell-stam-mers liv.OVER RYGGEN AV
KAUKASUS

På østsiden av dalen mot Khevsurenes lann, er det ingen lansbyer å se,
de holler sig fjernere fra ytterver-den inne i sine ijell-kløfter.

Kommet forbi lansbyen Mleti (1513 m. o. h.), som ligger ved et høit
stup over Aragva, bærer det på en bro over den skummende elven, og her
begynner ijell-verdenen for alvor. Hittil har veien kunnet følge den
jevnt stigende dal-bunn langs elven; men her er det slutt, og
uvilkårlig spør en sig selv, skal vi da virkelig op denne høie
stup-bratte fl ell-veggen der foran oss? Jo, der snor jo veien sig i
mangfoldige slyngninger rett til værs til den forsvinner der høit oppe
over kanten.

Opefter gikk det, sving efter sving, frem og tilbake, høiere og høiere.
Dalen sank dypere og dypere for hver slyngning, vi så ikke styrtningen
unner oss, visste bare at fra vei-kanten stupte det hundrevis av meter
rett ned. Noen av svingene var så krappe, at vi måtte rygge bilen ut
mot kanten av stupet for å svinge runt.

Efterhvert som vi kom høiere fikk vi vitt syn utover dalen, både
nedover og opover. Aragva som et hvitt skum-bånn dypt nede i avgrunnen,
lans-byene klistret som svalereder til berg-veggene der nede på andre
siden, med inrammete aker-lapper og grønne gress-flek-ker i de bratte
skråningene omkring. Inefter åpnet synet sig til snefjellene, topp steg
bakom topp, de Røde Fjell og så de Syv Brødre, som er bygget op av
rød-aktige vulkanske berg-arter. Det var sne og breer på alle kanter,
og inimellem dype kløfter og sluk med stupbratte vegger og hvite
skummende elver i bunnen. — Endelig er vi kommet in over kanten av
stupet; nu kan vi til venstre for oss se lukt ned i Gud-khevi,
Djevle-kløften, som Aragva styrter ned gjennem inne fra fjellene, en
trang, svimlende dyp avgrunn mellem mest lodrette vegger fra de høie
bergene omkring. — Det var som en oprørt jette-verden i forstenet
vilhet.

Snart kom vi nu frem iil Guda-ur i 2160 m. o. h., den høieste
poststasjon på hele veien. Der er det også en40

meteorologisk stasjon. Veien gikk videre opefter langs østre siden av
Aragva's kløft, langs svimlende avgrunner. Omgivelsene ble villere og
villere. På flere steder var veien overbygget med tak på støtter mot
sne-og sten-skredene. Ofte kom vi forbi barn, de gjetet vel feet som
beitet opefter de greskledde bergsidene. De danste foran bilen ute på
kanten av stupet, og kastet små blomster-buketter in i bilen til oss
som hilsen eller velkomst efter lannets skikk; men de tigget ikke.

Så var vi på høieste ryggen av Krestovi-passet (d. e. korspasset)
omkring 2380 m. o. h.; det er merket med en sten-støtte, og overfor, på
høire side av veien, står et gammelt kors, som vel har gitt passet
navn, og som skal være satt der av dronning Tamåra. Også her oppe i
ijellene lever enda hennes navn. På mange steder står det små gamle
sten-kirker eller ruiner av dem, og efter sagnet er de bygget av henne.
Det fortelles at hun selv, i spissen for sine krigere, trengte in i de
høie fjelldaler, og unnerla sig de ville fjell-stammer, og gav dem
kristendommen; og enda lever sangen om det på folkets leber i Svanetia:

«og fjellene bøide sig for henne.

Tamar kom til Svanenes lann med kronen på sit hode,

Tamar's øine var lik edelstener.

Over silke-kjortelen bar hun brynjen.

Tamar bar et gyllent belte;

Tamar bar sit konge-sverd ved siden.»

Det er rimelig nok at denne merkelige, milde og sterke kvinne har nådd
også de høie fjell-daler på sine tog.

Vi står nu på vann-skillet mellem Kura's dalføre i syd og Terek's
kilder i nord. Farvel til Ggorgia's skjønne daler med de mange minner,
dets folk som i to tusen år kjempet for sin frihet og sin kultur, dets
jordbunn gjennembløtt av dets edleste sønners blod. Men enda synger
Georgia's sønner:OVER RYGGEN AV KAUKASUS

«Ennu er du ei død, mit fedrehjem, du sover kun den neste dag i møte,
da smykker du med seiers-kransen dem som for din skyll hollt vakt
iblant de døde» 1

A ja, i verden var deilige riker! Hvor meget skjønt og blomstrende har
ikke vi mennesker ødelagt, herjet i kamp og krig — for hvad?

'.. i- '"-. •

Videre frem bar det in i et enda villere og mer øde fjell-lann, med
grå, helt nakne og avskrapte fjell-sider. Veien skrånte så smått
utover, og elvene søkte nordefter. Vi kom ned i en trang kløft langs en
elv som skummer nedover til storelven Terek. En farlig strekning for
sne-skred om vinteren og våren, som de lange skred-skjermene bærer
vidne om. Vi stanste ved en kulsyre-holdig kilde som sprudlet ut av
berget. Vi måtte drikke sunhet og kraft av dens forfriskende vann.
Flere gutter og menn samlet sig runt bilen og bø frem bergkrystaller og
andre mineraler til salgs.

Vistnok hadde vi, som sagt, lagt fjell-kjedens egentlige kam med
vanskillet bak oss, og kom stadig lavere;, men foran hadde vi de
veldige vulkan-masser, som er brutt op gjennem grunn-fjellet på
fjell-follens nordlige skråning, og som tårner sig op i mektige
vulkaner med Kasbek høiest. Nu og da fikk vi glimt av denne fjellenes
kjempe, M'kimvari's truende sne-topp gjennem de veltende skyer.

Lannet videre nordefter er mest bebodd av Osser. Nær stasjonen Kobi kom
vi til selve Terek, som fra vest-nordvest skummet ut fra den hemske
Trusso-kløf-ten mellem stupbratte styrtninger, i dalen på sydsiden av
Kasbek's fjell-masser. Vi fulgte elvens høire bredd.. Ved Kobi hevet
sig truende en høi, mørk basalt-vegg med sine sekskantede søiler. Dalen
ble nu videre men sidene var bratte og nakne. På hyllene i de bratte
skrå-

1 Av den georgiske dikter Akaki Zereteli, oversatt av Alfr. Ipsen..42

ningene lå små, mest ossiske lansbyer, med sine firkantede
forsvars-tårn, som fortalte om disse folks stadige kamper selv i denne
fattige naturen; også her stamme-feider, og den evindelige blodhevn
mellem slekter, og så røveri.

På et dominerende fjell i dalen lå den gamle festningen Sion. I denne
dalen er det en bjerke-skog som de ossiske bønner fra gammel tid har
vernet om, fordi de hollt den for hellig. Den ligger omtrent 1800 m.
o.h.

Endelig nådde vi den bekjente stasjon Kasbek med stort hotell. Veien
var nu sunket til 1715 m. o. h., eller vel sex hundre meter unner
vann-skillet. Over på vestsiden av dalen hevet et høit berg sig med
bygninger, vel helst en kirke, på toppen; men bakenom forsvant alt i de
bølgende tåker, og en ante bare en eventyr-ver-dens nærhet. —

Men som vi stirret dit op, åpnet sig med ett en rift høit oppe i
teppet, og mellem de veltende sky-masser hang en veldig, hvit sne-bre
ut over oss fra himlen. En mistet mest pusten, det syntes ikke til å
tro; men den høieste, svimlende toppen sto et øieblikk klar, så
forsvant drømme-synet igjen i skyene.

Det var Kasbek, M'kimvari, 5043 m. høi, eller mer enn 3300 m. over oss
der vi sto. — Der oppe var det Zeus lenket Prometheus, som, efter å ha
stjålet illen fra himlen og gitt den til menneskene, mente han også
kunde trosse de ubøielige guddommelige lover, og i åpen kamp med den
mektige, røve makten og lykken for menneskenes slekt. Der oppe over de
svimlende stup sliter den forvågne drømmer i sine lenker, mens
misunnelsens grådige gribb hugger hans lever. — Den gamle historie om
vår vilfarende slekt, som vil storme himmelen, og stjele lykken; men
blir hengende på ran-nen over avgrunnenes dyp; Kains-ånden, oprøreren
med det grådige begjær, men som ikke kjenner begrensningen.

Efter hvad noen av fjell-boene forteller, er kjempenOVER RYGGEN AV
KAUKASUS

gammel nu, hans hår er hvitt, det hvite skjegget når til føttene, og
hele kroppen er dekket av hvite hår. Om livet og hennene og føttene har
han jern-lenker gjort fast til berget. Bare få mennesker kan få se ham,
da det er så farlig å klatre op de høie, bratte fjellene Qg breene, og
ingen kan se ham to ganger, de som forsøkte er aldrig kommet tilbake.
Det fins noen gamle folk inne i fjellene som har talt med ham. De må
ikke fortelle alt hvad de har set og hørt. Men den gamle blir svært
glad og munter når han får se folk. Det er tre ting han spør om: om
fremmede allerede trekker gjennem lannet og det er anlagt byer
oglansbyer; om allerede ungdommen i hele lannet blir unnervist i
skoler; og om de ville frukt-trær bærer megen frukt. Får han, som
almindelig, et avslående svar blir han meget bedrøvet.

Den første av almindelige dødelige, som nådde op på Kasbek, var den
kjente engelske fjell-mann Freshfield. Sammen med Moore, Tucker og
Chamonis-føreren Fran-çois Devouassoud, besteg han fjellet i 1868. Det
er det høieste fjell i denne del av Kaukasus; men langt i vestnordvest
er den ånnen mektige vulkan-masse, som likeledes har brutt op på
fjell-kjedens nordskråning, og som , har enda høiere vulkaner; den
høieste er Elbrus 5629 m. o. h.

Det at begge vulkan-massene ligger adskilt fra fjellkjedens rygg, gjør
at disse vulkanene virker enda mer overveldende, og at de blir så
synlige på lang avstann fra flere kanter.

I lansbyen Kasbek, og i den større Gergeti overfor på andre siden av
elven, bor georgiske fjell-folk, mens i a-ulen Gveleti, 7 km. lengere
nord, bor det mest Tsjet-sjener, som har vært kjent som
stenbukk-jegere. Tsjet-sjenenes lann er på østsiden av Terek-dalen
nordenfor Khevsurene. Ellers er dalen nordover like til sletten bebodd
av Osser.

Nær Kasbek er det funnet et gammelt gravfelt, som antas å være fra
bronse-alderen. Alt på hin tid bodde44

det altså folk her i øvre delen av Terek-dalen, og det må ha vært
ferdsel gjennem det trange passet. Som på fiere steder i
Kaukasus-strøkene er det funnet forskjellige gjenstanne fra en
bronse-alders kultur, bl. a. phalliske figurer, som tyder på en
phallus-kultus. Også her i denne overmektige natur har menneskene
dyrket livskraften og frodigheten.

Veien bar nedover langs den skummende Terek, som fører et hvitaktig,
vel helst kalk- eller ler-holdig mudder, Enda et gløtt er det herfra op
Devorak-dalen mot isbreen som kommer oppe fra Kasbek's bre-masser. Det
var denne breen som i forrige århundre vollte så store ulykker, da den
vokste sterkt nedover og demmet op en elv, intil de opdemmete
vann-massene brøt sig vei gjennem isen, og herjet hele Terek-dalen
nedover.

Vi kom over en bro til venstre side av dalen. Den ble trangere;
bergveggene var stupbratte og steg på begge sider tusen til femten
hundre meter ende op fra elven, som hvirvlet utover dypt unner oss.
Terek bryter sig nu sin dype kløft mot nord, tvers gjennem den høie
fjellryggen foran Det var snøtt plass for veien, og ofte var den hugget
in i den lodrette eller overhengende veggen, med hundre meters stup
lugt ned i den rivende strømmen. Fjellene omkring var høie, og gjerne
for bratte for alskens skog- eller tre-vekst; og få flekkene med
grønsvær var å øine oppe på hyllene. Bergarten var løs, og mange friske
spor efter sten-ras og skred.

Gjennem de ville sluktene snodde veien sig langs fjell-siden nedefter,
mens telegraf- og telefon-trådene strakte sig fra stolpe til stolpe,
eller hang på berg-veg-gene og spente over kløftene. Ustanselig fører
disse tynne tråene lydløse bud gjennem denne sønderrevne fjell-verden
fra samfunn til samfunn; det kan være om siste sladder; og det kan være
bud som avgjør folks skjebner.

Vi var i selve Darjal-kløtteri (d. e. Alanenes Port,.OVER RYGGEN AV
KAUKASUS

persisk dar-i-Alan), eller også kalt Iberernes (eller Sar-matenes)
port. Hvordan kan det her ha vært fremkomst for folk og buskap, og for
karavaner, enn si for store hærer og folke-tog med tross, før denne
veien ble bygget? Men vi vet altså at her för det folk alt i
bronsealderen for fire tusen år siden, og vel lenge, lenge før den tid.
Her drog i det 8. århundre f. Kr. Kimmerier-nes skarer igjennem, og
overfalt Georgia og Khaldernes rike i det nuværende Armenia, og truet
Assyria. Fra Strabo's skildring (XI, 3,5) av reisen over fjellet, som
tok syv dager, kan vi også slutte at det har vært en benyttet vei på
hans tid (omkr. Kr. føds.). Araberen Jakut ei Hamavi (omkr. 1230 e.
Kr.) omtaler passet som veien til Alanenes lann, og han nevner tilmed
en bro over elven (se nedenfor). I 1769 gikk den russiske general
Todleben med 400 mann og fire kanoner gjennem passet til Tiflis, og i
1783 fraktet Russerne 4 kanoner den vei; men året efter begynte de
anlegget av en mili-tær-vei her nordfra. Den nuværende ypperlige vei
ble, som før nevnt, fullført i 1861.

Også i gammel tid må det ha vært en slags vei til dels bygget av
menneske-hånn gjennem denne trange kløften, ialfall må noe ha vært
gjort for å lette fremkomsten på de vanskeligste stedene, hvor
berg-veggene stuper lukt ned i strøm-hvirvlene. Det er vel tenkelig at
når elven på enkelte årstider var liten, var det en slags fremkomst
efter elve-leiet. Men når den er større som nu, fyller de rivende
vann-masser hele bunnen av kløften, og det er ikke fremkomst å øine for
folk eller fe uten vinger langs de stupbratte sidene. — Men lett må det
ha vært til alle tider for en liten styrke å stenge gjennemgangen her
for den sterkeste hær.

Vi kom igjen ned til elven, og en bro førte over til den høire siden.
Men enda trangere ble kløften, det var som vi ble knuget inne på bunnen
av denne revnen i fjellet, mellem de veldige, høie sten-massene. Alene
slik kan veien være når en nærmer sig Helvete. Og lengere frem46 OVER

lukker det sig helt foran oss! Der kan det ikke være fremkomst videre.
Der må nedgangen være. Men kommet nær ved, åpnet det sig en smal sprekk
hvor elven fosset igjennem.

Dette måtte være selve porten, og foran den lå det på venstre siden av
elven et lite russisk fort, med runne, sterke tårn på hjørnene, flate
ovenpå med brystvern og skyteskår for kanoner, og skyte-spalter i
murene.

Efter gamle georgiske skribenter skal kong Mirvan i Mzkhetha, i det 3.
årh. f. Kr., ha lukket denne kløften med en mur og sterke jern-porter,
og det skal fins rester efter en slik mur. Strabo (omkr. Kr. føds.)
sier at «en murfest-ning, som er vanskelig å erobre, beskytter ennen av
veien». Plinius (i 1. årh. e. Kr.) forteller om «det Kaukasiske Pass,
av mange feilaktig kalt det Kaspsike» at, her finnes porter med
jernbeslåtte bjelker, unner dem renner en ilde-luktende strøm, og oppe
på berget på denne siden av passet ligger en sterk festning kalt
Cumania, som har stengt gjennemgangen for utallige folkeslag. På dette
sted, som ligger like overfor den iberiske by Harmastes, er således
jorden lukket med porter». Det er vel mulig at det her er noen
sammenblanning med befestningene . ved Derbent østenfor Kaukasus ved
det Kaspiske Hav. Den ilde luktende strøm kan vel bl. a. tenkes å ha
noen forbinnelse med nafta-opkommene og gassen som strømmer op av
jorden der øst. Den arabiske geograf Jakut ei Hamavi (omkr. 1230 e.
Kr.) forteller at «i det Kaukasiske Pass, gjennem hvilket man kommer
til Alanene, ligger borgen Bab-Allan (Alaner-porten), et av de
merkeligste steder; der kan et lite antall menn stanse overgangen over
fjellet. Det ligger uintagelig på et bratt berg og har en vann-kilde.
Foran borgen er det en dyp dal, over den fører en] bro som går like
unner borg-muren, og som blir helt behersket av borgen.»

Men hvordan det enn kan ha vært, så synes det nær på umulig at selv en
stor hær-styrke, uten vår tids skyts, kan ha kommet frem her hvis dette

svart av en hånnfull modige og dyktige krigere, av den art som disse
fjell-stammer fostrer.

På et høit berg bak det Russiske fortet lå ruinene av en gammel ossisk
borg. Det var Tamåra's. Også ved avskjeden fra denne eventyr-verden lød
dette trylle-navn som en siste hilsen. At borgen er bygget av henne er
vel lite rimelig; men sikkerlig nådde den skjønne dronnings sterke arm
også hit over fjell-muren, og hennes lille velskapte hånn har hollt
nøklen til porten, som stengte den ville Darjal-kløften med ingangen
til hennes rike.

Før vi lengere frem nådde stasjonen med det ytterst hjemlig klingende
navn Lars, førte en bro igjen over elven til venstre siden. I den
trange dalen sås her og der vakt-tårn på fremspringende berg-knauser.
Men så vidde den sig ut, fjellene ble lavere, og skråningene
skog-kledde. Et fort lå oppe på høire siden. Fjellene trakk sig mer og
mer tilbake, og veien gikk frem mellem grønne skog-åser. —

Så åpnet synet sig ut til sletten foran oss, og der lå byen Vladikaukas
(Kaukasus's herskerinne), og vi suste frem over den vide, grønne
sletten smilende i solskinn. Bak oss lå den dype, mørke kløften som
hadde ført oss gjennem de veldige ijell-masser.

Ved middag nådde vi byen, efter å ha brukt otte timer på en av de
merkeligste kjøreturer en kan opleve; timer med slik en ubrutt rekke av
nye, stadig mer overveldende intrykk, at sjelen vanskelig kunde rumme
dem. Det er samme reisen som det efter Strabo's skildring trengtes syv
dager til, men som en reisende i tredve-årene i forrige århundrede
brukte en hel måned på.*) Den europeiske civilisasjons stundesløshet
hadde drevet oss frem, og hindret oss fra å fare sent og stanse, og i
ro ta in alt det mangfoldig underbare som vi för forbi. Vi ser, vi
oplever meget; men det blir overflate: aldrig får vi tid til tilegnelse
og fordypning. Det var med en stikkende følelse av vår tids flyktighet,
at vi kjørte over broen over Terek

*) Jfr. C. F. Lehmann-Haupt: Armenien Einst und Jetzt, bd. I, s.
53.1910.48

og in gjennem Vladikaukas's brede hovedgate med rekker av linne-trær på
begge sider.

Her var det en eller ånnen festdag, og det var tog og demonstrasjoner i
gatene, med store menneske-masser og taler. — Vi traff to utsenninger
fra Daghestan, kledd i de vakre, kaukasiske drakter med de stramt
sittende kjortler, tsjerkeska, den ene i sort den ånnen i grått, ranke,
smale om livet, og belter med de prektig arbeidede dolker, brede
patron-rekker over brystet, og med de kledelige persian-skins luer. De
så statelige ut, og skulde føre oss til Daghestan; toget gikk om
eftermiddagen. I mellemtiden ble vi gjestfritt mottatt i en elskverdig
privatmans hus.

Vladikaukas, omtrent 700 m. o. h., ligger på begge sider av Terek, på
den vide sletten som fra foten av fl ellene brer sig nordover. Byen ble
anlagt i 1784 ved begynnelsen av militær-veien over Kaukasus, som
Russerne da begynte å bygge. Disse mange gode veiene, som det russiske
velde på så mange kanter har bygget, for med sine hære å kunne slå ned
og unnerkue andre folk, har da også hat et gode ved å gi fremkomst for
fredens menn.

Byen ble den befestede hovedstad i Terek-provinsen og det centrale
støttepunkt for de ustanselige angrep nordfra på folkene i Kaukasus.
Den har derfor mest vært er garnisons-by, og har ingen fortids-minner
av in-teressse. Vi gikk en tur gjennem gatene, som er lagt ut med den
overvettes store bredde almindelig i Rusland, hvor det er slik overflod
på rum. Vi kom forbi det tidligere palass for guvernøren. Det så
forlatt ut; på den vide plassen foran vokste gresset mellem brostenene,
og i steden for parader og stramme soldater og offiserer, og guvernører
med vaiende flærhatter, var det av levende nu bare en stor gris å se,
som gikk der og rotet og gryntet, og filosoferte over verdens
omskiftelser, og så

en flokk gjess. Sic transit--Men kan henne, er de

like nyttige disse beboerne?forbi vanskillet, utsikt utover dalen mot
kasbek-fjellene (s. 41).øverst: SPERRE-FORTET i DARJAL-KLØFTEN (s. 46).
nederst: folke-typer på stasjonen beslan (s. 51).OVER RYGGEN AV

Vi besøkte museet, hvor bestyreren tok gjestfritt mot oss, og viste oss
runt. Dets samlinger av de mange forskjellige kaukasiske folks
etnografi hadde særlig interesse for oss. Vi så her bl. a. meget av
Ossenes redskaper og bruks-gjenstanner. Fra taket i museet, over trærne
i den frodige haven, hadde vi en vid utsikt mot hele den vel-dige
fjell-rekken i syd; den reiser sig som en takket mur ende op fra den
vide sletten, som ellers brer sig til alle kanter.

Over denne sletten rykket Russerne frem fra nord med sine hærer og
Kosakker i større og større skarer, men ble stanset ved foten av disse
fjellene; og stort lengere er de vel egentlig ikke nådd enda. Fra
sletten og opefter disse skogkledde bratte skråningene førte de sine
blodige, og nær på hundre-årige kriger for å unnerkue de tapre og
frihetselskende ijell-stammene, som forsvarte sig med et urokkelig
heltemot, og solgte hver tomme fjell med strømmer av blod. Nederlag på
nederlag tilføiet de de russiske hærer, intil de nye fremstormende
skarer ble for overmektige i tall for de små flokker av langt dårligere
rustede fjell-boer, og de måtte til slutt gi tapt; men hellere enn å
bli russiske unnersåtter utvandret mange av dem, og enda er ikke
Kaukasus blit Rusland, og den russiske kultur når fremdeles ikke langt
over foten av fjellene.

Nu lå muren der bak fjern, blålig dis, skille mellem to verdener, hvor
en gammel fortid, som enda lever, møtes med vår jagende tid.

Så var det å ta avskjed med vår venn Napoleon, eller Narriman
Ter-Kasarian, vår trofaste ledsager på den in-holsrike reisen helt fra
vi kom til Batum, som syntes så merkelig lenge siden, skjønt det var jo
bare litt over tre uker. Nu skulde han med den armenske vennen og
damene tilbake den samme veien, og skulde overnatte på hotellet i
Kasbek. Det syntes så vemodig; det føltes en sugende lengsel tilbake
dit op, efter å leve om igjen det store eventyr, i den jette-verden
tårnet op og skåret

4 — Nansen.50

sønder av jordens veldigste krefter i avgrunnenes dyp og i overflaten,
av jordskorpens mektige opbuktning, av vulkanene og deres ill-strømmer,
av de hengende is-breer, av frostens splintrende makt, av de tordnende
skred, av de rivende, fossende vann-masser. Gjerne hadde en vel levd
dager og netter og uker i den ubendige naturen med de store linjer, der
oppe høit over alt jordelivs strev og småtterier.V. TIL DAGHESTAN

Ved fire-tiden om eftermiddagen gikk toget fra Vladikaukas, og efter en
halv times fart på den korte sidebanen derfra, kom vi til Beslan som
ligger ved selve hovedlinjen fra Moskva til Petrovsk og videre til
Baku. Vi hadde halvannen time å vente før toget skulde gå kl. 6.09 em.
— Jeg tilbragte tiden med å se på lans-byens marked like ved stasjonen,
hvor bonne-konene solgte frukt og mat: stekte høner, koteletter, brød
efter vekt, og mere. Det var en livlig ferdsel frem og tilbake; folk
skulde nok netop kjøpe med sig mat hjem til kveis. Jeg måtte særlig se
på en ung, vakker kone som sto og bød frem sine stekte koteletter i et
lokkefat, og hadde en liten sønn med, som hollt et fat med stekte
høner. Hun kunde vel ha set bedre dager enn dette; men hun fant sig
tålmodig i at mennene kom, tok op kotelettene hennes, så på dem, spurte
om prisen og la dem tilbake uten å kjøpe; men så kjøpte en og annen;
hønene ble også overfart og klemt, og lagt tilbake igjen; det var hårdt
å se på; men så endelig ble hun også av med en av dem.

Lengere frem i gaten var en tombola, hvor det sto en kvinne ved det
runne bordet. Langs kanten lå alskens småting, som lommetørkler, o. 1.
Man betalte et visst antall kopek, sveivet runt på en viser mitt på
bordet, og den gjenstann viseren pekte på når den stanste, tok man. Det
var en livlig søkning runt dette lykkens52

bord: — Slående var det at her sto kvinnene for handelen. En merkelig
motsetning til den verden vi kom fra, hvor de sjelden sås, selv ikke på
markeds-plassen i Tiflis, og hvor all handel, både på torvet og i
basarene, ble drevet av menn. Vi var kommet til Rusland igjen.

Så kom ekspress-toget, og det bar videre over sletten mot øst. Vi fikk
plass i den internasjonale «wagon lits», og det var som vi var vennt
tilbake til Europa.

Kl. 2 om morgenen (tirsdag 7. iuli) kom vi til Petrovsk, eller Makhatsj
Kalå som det nu er kalt efter en av so viet-revolusjonens martyrer.
Byen ligger ved det Kaspiske Hav, og er hovedstaden i den autonome
republikk Daghestan. På stasjonen ble vi hjertelig mottatt av selveste
presidenten for Daghestan, Samursky, og av presidenten for regjeringen
(kommissariatet) Korkmasov. Vi ble ført i bil til president Samursky's
bolig, hvor hans frue bød oss te og forfriskninger. Vi ble i sanhet
mottatt med all den gjestfrihet som er egen for disse fjellfolk.
Presidenten og hans frue hadde, foruten hans store arbeids- og
mottagelses-værelse, bare tre rum til å bo i, og det ene av disse, med
to gode senger, ble nu overlatt Quisling og mig. Efter den lange og
inholsrike dag sov vi som stener i denne nye verden vi nu var kommet
til.

DAGHESTAN, EN OVERSIKT.

Den nuværende Autonome Soviet-Socialist Republikk Daghestan er dannet
ved revolusjonen og borgerkrigen som sluttet 1921. Den styrer sig selv
i indre anliggender, men er ellers en del av den Russiske
Soviet-Socialistiske Forbuns-republikk, som igjen med Ukraine, de
trans-kaukasiske republikker, Hvite-Rusland, den Turkmenske republikk,
og Uzbekistan danner det store Forbunn av Soviet-Socialist Republikker.

Den Daghestanske Republikk strekker sig 360 km. langs vestkysten av det
Kaspiske Hav fra elven Samur syd for Derbent, til elven Kuma på
steppene i nord.TIL DAGHESTAN 53

Det samlete flateinholl er omkring 54000 kvadrat km. Efter president
Samursky's fremstilling skulde de forskjellige slags lann ha omtrent
følgende utstrekning:

Republikken Daghestan...... 49 660 kvadr. km.

Nakne fjell...........17100 » »

Myr & sivdekket lann..............3200 » »

Sann-lann............3510 » »

Skog-lann........................1980 » »

Gress-lann (hamn)................10940 » »

Eng-lann........................7 700 » »

Aker-lann........................4955 » »

Haver..........................265 » »

Den sydlige halvdel av republikken er selve fjell-lan-net Daghestan (d.
e. berg-lann), som strekker sig fra kysten og over Kaukasus-ijellenes
rygger mot sydvest til Alasåns dalføre. Det grenser i syd mot
Azerbaidsjan, i sydvest mot Georgia, i vest lengere nord mot
Tsjetsjnia. Dette fjell-lann er vilt og gjennemkrysset av høie
fjell-rygger med dype, trange daler imellem, som mest — særlig i den
sydlige del — strekker sig i retning fra nordvest mot sydøst parallelt
med fjell-kjedens hovedretning. I fjell-lannets nordlige del strekker
ryggene og dalene sig for en stor del i nordøstlig retning (jfr. s.
14).

De viktigste elver i Daghestan's fjell-lann er Sulak dannet ved
foreningen av den Andiske Koisu, den Ava-riske Koisu, Kara Koisu, og
den Kasikumukhiske Koisu. Med sine dalfører, gående i nordøstlig og
nordlig retning, optar dette elve-område hele den nordlige del av
fjell-lannet. I dettes sydlige del er den største elv Sa-mur, som med
sine daler i sit øvre løp går mot sydøst, og så bøier tvert mot nordøst
og med sit nedre løp danner grensen mot Azerbaidsjan. Slette-lannet i
republikkens nordlige del blir gjennemstrømmet av elven Térek, som med
sit vide deltas mange armer dekker et stort område.

i54

Mens fjellene i Tsjetsjnia og dets grense-provins Itsjkeria er dekket
av tette skoger, mest av svær bøk — ialfall var det før Russerne for en
del ødela dem unner krigen mot Sjamyl — er Daghestan's daler og ijell,
noen få steder untatt, nakne og skogbare.

Republikken Daghestan's folkemengde var, efter folketellingen i 1926,
788 000 derav 383 000 menn og 405 000 kvinner. Det var 85 000 mennesker
i de større byer, og 705 000 lann-befolkning. De viktigste folkeslags
antall i prosenter skulle efter samme telling ha vært omtrent:

Daghestanske ijell-

stammer (Lesghier) . . . 61.8% omkr. 487 000

Russer.........12.5 » » 98 400

Kumykker........11.2 » » 89300

Nogaier.........3.3 » » 26000

Tsjetsjener ........2.3 » » 18100

Tyrker (Tatarer).....3 0» » 23 600

Berg-jøder........1.5 » » 11800

95.6% omkr. 754,200

By-befolkningen besto av:

Russer og Ukrainer .... 43.5% omkr. 37000

Jøder..........17.1 » » 14500

Perser..........12.9 » » 11000

Lesghier.........9.1 » » 7 700

Tatarer.........6.3 » » 5 350

Kumykker........4.9 » » 4160

Armeniere........2.0 » » 1700

Andre folk........4.2 » » 3 570

100.0% omkr. 84980

Lann-befolkningen besto av:

Avarer og Andier.....24.0% omkr. 169200

Darginer.........17.0 » » . 119850

Kiuriner.........13.0 » » 91700

Laker (Kasi-Kumukher) 6.3 » » 44400

Overføres 60.3% omkr. 425150

Lesghiske folk55 TIL DAGHESTAN

Tyrkiske folk

Overført 60.3% omkr. 425150

Kumykker........15.0 » » 105 750

Nogaier.........5.4 » » 38 070

Tyrker.........3.3 » » 23270

Tsjetsjener........2.7 » » 19040

Russer og Ukrainer .... 110 » » 77550

Andre folk........2.3 » » 16200

100.0% omkr. 705 030

De givne tall angir bare omtrentlig fordelingen. De nevnte folkeslag
taler helt forskjellige sprog, men representerer hver for sig nærmest
grupper av stammer som ofte har dialekter så forskjellige at de
vanskelig forstår hverandre. Efter hvad Samursky meddeler er det 32
forskjellige sprog og dialekter i Daghestan. De lesghiske folk danner
fjell-stammene i det egentlige Daghestan. De tyrkisk (tatarisk) talende
Kumykker bor på den ytterste nordøstlige skråning av ijellene og på
slette-lannet langs Kaspiske Havet fra elven Rubas, syd for Derbent,
til nordenfor Petrovsk mot elven Sulak. På slettene lengere nord bor de
tyrkiske Nogaier, og inimellem langs Terek bor Terek-Kosakker.

De mange sprog gir selvsagt mange vanskeligheter. Det nevnes gjerne fem
hovedsprog foruten russisk. De er: tyrkisk, kumykkisk, lakisk
(kasikumukhisk), dar-ginsk og avarisk. Unnervisningen i skolene skal i
de to første år gis i morsmålet, men efter det annet år må barnene lære
turski-kumykkiisk eller russisk. I den høiere skole, efter tre år, er
russisk tvungent, vel også kumykkisk. Men både russisk og
turski-kumykkisk ligger ijernt fra de andre talte sprog i lannet;
desuten er russisk hatet av befolkningen på grunn av den tsaristiske
regjerings hårdhente politikk og russifiseringen. Til det kommer den
muhammedanske geistlighets motstann mot de gjavurske (giauriske) sprog.
Det utgis nu en russisk avis, en kumykkisk, en lakisk, og en avarisk
avis. Det offi-56

sielle sprog er i det østlige Daghestan turski-kumykkisk, men i det
vestlige Daghestan brukes helst avarisk.

De fem største byer i Daghestan er: Petrovsk, nu kalt Makhatsj Kalå,
Temir-Khan-Sjura, nu kalt Buinaksk, Der-bent, Kizliar, og Hasaf-Yrt,
som imidlertid ble nesten helt ødelagt unner borgerkrigen.

Hvor fjell-folkene Lesghier og Tsjetsjener er kommet fra, vet vi ikke;
og vi kjenner litet til deres forhistorie, da de selv ingen optegnelse
har, og er heller ikke omtalt av andre folks tidlige historie-skrivere.
Deres sprog har, som nevnt, hittil ikke knnnet gi noen sikker
retledning; sprog-forskerne har ikke kunnet finne noen sikker
tilslutning. De er gjennemgående meget kort- og høi-skallet, med stor
høide fra øre til isse, ansiktet ofte middels langt, og i den sydlige
del av lannet, hvor de synes å være minst blannet med andre folk, er
nesen ofte lang og skarp og bøiet nedentil, og unneransiktet svakt og
litet. De har brune øine, mørkt hår og skjegg, og gjerne middels
legems-høide, ofte heller høie. I det nordlige Daghestan kan de også
være blonde, slanke og velskapte, smidige og seige; men der hvor de
synes å være minst blannet med andre folk, har typen sterk likhet med
den armensk-dinariske rase-type, og det kan tyde på at de oprindelig er
kommet fra For-Asia, hvor det i forhistorisk og tidlig historisk tid
synes å ha vært mange folk av denne rase-type, som også kan ha påført
Semittene lignende rase-trekk, skjønt de ikke var oprindelig
semittiske.

De lesghiske stammer bor inne i fjell-dalene i lansbyer, a-uler, som
ligger terasse-formig opefter fjell-sidene altid mot syd for å varmes
av solen, hus over hus, unner de mektige fjell, gjerne på særlig
utilgjengelige steder hvor de er lette å forsvare. Husene er firkantet,
bygget som regel av sten med grov murkalk, helst i to etasjer, med
flatt tak, og så tett over hverandre at taket for det ene hus gjerne
danner en slags forgård eller terasse for det overliggende. Det er som
det allerede57 TIL DAGHESTAN

ble omtalt hos Khevsurene og Ossene (s. 27—28, 35). 1 unneretasjen er
fløs og forrådsrum, i overetasjen rummet for menn og kvinner og
gjeste-rummet. Sjelden er det eget rum for kvinnene. Stoler er det få
av, man sitter med korslagte ben på gulvet som er belagt med tepper,
stundom henger det også tepper på veggene. Til brensel brukes mest
tørket kumøkk i brikker, og også ved hvor det fins. Husene er som regel
skilt fra de smale, bratte gatene ved et lite gårdsrum omgitt av en
stenmur, som ikke har ånnen åpning enn porten.

Mennene bærer over unnertøiet en sid kjortel av tøi, med belte om
livet, bukser av tøi, lær-legger, og sko av mykt lær, eller også har de
høie støvler av filt. På hodet svær saueskins lue; håret blir gjerne
helt snau-bar-bert. Over kjortelen har de en tykk kappe, burka, av grov
filt og gjerne uten ærmer, eller i de høiere fjell-dalene en lang
sauseskins pels med bred ragget krave. Ofte kan de bære denne over
burkaen. Kvinnene har vide bukser, skjorte, kjortel, gjerne blå, med
belte. Håret bærer de i fletter, og dekker hodet med et slags tørkle
eller en hette som henger ned på sidene og ofte er prydet med mynter.
Om vinteren har de gjerne filt-støvler, om sommeren går de helst
barbent. Av våben bærer mennene som regel bare khindsjal (den store
dolk).

De lever mest av fedrift, og holler sauer, gjeiter, kuer, bøfler,
hester, og esler. Småfeet er det viktigste, og særlig har de mange
gjeiter, og gjerne fler enn i andre deler av Kaukasus. For feet finner
de hamn i fjellene om sommeren, mens mennene, ofte fulgt av kvinner og
barn, har pleiet i den øvrige del av året å opholle sig med feet nede
på slette-lannet ved det Kaspiske Havet, eller på steppene i nord.
Jordbruket er det vanskelig med oppe i fjellene, hvor de små
aker-lappene på hyllene må omgjerdes med sten-murer for ikke å skylles
bort, og jorden ofte må bæres op. De blir vannet kunstig, og gir rik
avling, men ikke nok til å brødfø dem, og korn58 TIL DAGHESTAN

og mel må innføres nede fra slette-lannet eller fra Georgia. Selv i
gode år strekker ikke avlingen til for mer enn tre eller fire måneters
unnerholl. De driver også noe ørret-fiske og jakt på harer, fasaner, og
raphøner. I A varia drives det også jakt med falk.

Kosten er enkel: svart brød av bygg- og bønne-mel, ost, melk, løk, og
en slags nudler laget av en ugjert deig av bygg-, hirse-, mais-, eller
bønne-mel. Om vinteren, når feet er nede på slette-lannet, spiser de
tørret sauekjøtt, som vi gjør om sommeren når feet er tilfjells. 01
drikker de sjelden, derimot kan det ved fester gis dram, most og vin,
og det til tross for Muhåmmed's forbud.

Religionen i Daghestan er Islam. Den ble inført hos Lesghierne i det 8.
århundre. De overholler samvittighetsfullt de fleste av de hellige
forskrifter med bønn, vaskning, almisser, osv., og de synes ikke å ha
levninger efter den oprindelige hedenske natur-religion. Tsjetsje-nene
var derimot mest kristne til det 18. århundre, da de fikk Islam fra
nabofolkene Kumykker og Kabar-der. Hos dem fins det enda rester av en
førkristelig natur-religion med dyrkelse av forskjellige
natur-guddommer. Hos alle disse stammer er arabisk det religiøse sprog,
som brukes ved lesning av Koranen. Soviet-regjeringen i Daghestan
stiller sig ikke så avvisende overfor religionen som regjeringen i
Moskva; tvertom vil den heller arbeide sammen med den. President
Sa-mursky sier i sin bok at «den beste politikk i Daghestan er å
utnytte geistligheten for derved langsomt å skape en verdslig
intelligens.» Soviet-regjeringen hadde i 1925 oprettet 93 skoler i
lannet med 6951 elever. Skole-unnervis-ningen er inrettet på at barnene
først skal ha en forskole på tre år, og derefter en høiere skole på
fire år. Men de fleste skoler har bare de første trinn. I 1923 ble det
besluttet i Moskva at fra 1933—34 skal det være tvungen
skole-unnervisning i Asia. Dette gjeller vistnok også Daghestan.
Foruten disse regjerings-skolene der er det et langt større antall
muhammedanske skoler med over59 TIL DAGHESTAN

40000 elever, sier Samursky, og dette ser han som en fare, da den
muhammedanske inflytelse derved kan bli for sterk, liksom også ved det
at det er så få folke-domsto-ler i lannet, og retsforvaltningen kommer
således i hen-nene på den muhammedanske geistlighet som opretholler
sjariat (de heilige forskrifter) istedenfor den borgerlige lov.
Regjeringen har derfor unner overveielse å oprette nye folke-domstoler
eller tribunaler; men det har sine vanskeligheter, da folket enda
minnes de tsaristiske domstoler.

Merkelig nok er blodhevnen fremdeles sterkt utbredt i Daghestan, uaktet
den strider mot Koranen og de hellige forskrifter, og Sjamyl og de
muhammedanske profeter har ivret sterkt mot den. Enda skal 80 prosent
av mordene skylles blodhevn.

Hos Lesghierne og Tsjetsjenene er det ingen stans-forskjell, om det enn
hos lesghiske stammer, som Ava-rene, Lakene, o. a., var khaner, som
styrte over større områder. — Forhollet mellem de to kjønn, og
arbeidsfordelingen mellem dem retter sig efter de hellige forskrifter,
og likeså oprettelse av ekteskap. Som regel har mannen bare en kone, og
for henne betaler han en liten kjøpesum. Men hos Avarene har pikene det
bedre, de kan selv velge sin mann, og går en pike til den utvalgte i
hans hus, må han gifte sig med henne. Hos noen fjell-boer må efter
farens død den eldste sønn overta hans koner, undtagen sin egen mor.
Andre (Dido og Kuiriner) hadde samme skikk som Stor-Russerne: at faren
giftet sin mindreårige sønn med en voksen pike, som han så selv levde
med; barnene deltes mellem ham og sønnen når denne ble voksen og kunde
overta konen. Barnene får ofte melk av moren til det femte og sjette
år.

Gjestfrihet er for disse fjell-boer en hellig lov; dekan overfalle og
røve en fremmed på lanneveien for en liten vinning; men kommer han over
deres terskel er han fredet, selv om det er en fiende, og han får husly
og mat og hans vert vil endog beskytte ham mot andre.60

Mennene har det tunge arbeid, og kvinnene arbeidet i huset, og de
melker feet, steller barnene, lager kakene av kumøkk til tørring,
renser ullen, spinner og vever, henter vann, skjærer kornet med sigd,
mens mennene slår høiet, gjeter feet, klipper sauene, pløier, steller
akern, tersker, bygger husene, slakter, osv. Kvinnene lager bl. a.
vevete og knyttede tepper av saue-ull og gjeite-hår, fine og grove
lesghiske tørkier av gjeite-hår, og saue- og kamel-ull, broderier med
gull- og sølv-trå på fløiel, silke og lær; sadel-vesker og kles-sekker
av teppe-vev, grove korn- og melsekker av gjeite-hår, sadel-tepper og
støvler av filt eller vadmel, osv.

Lesghierne er ofte gode håntverkere: stenarbeidere, murere, tømmermenn,
smeder, og særlig blant Kasi-Kumukhene er det dyktige sølv-, kobber-,
og våben-smeder. Berømt var særlig våben-smedene fra Kubatsji, som er
omtalt allerede i det 6. århundre e. Kr.; deres klinger og bøsseløp ble
meget utført til Rusland. Det viktigste strøk for gull- og
sølv-arbeider, og også inlagte arbeider i stål, elfenben, horn,
perlemor, er strøket Kai-tago—Tabassaran.

Fremkomsten i dette ville, sønderskårne fjell-lann er selvsagt
vanskelig, og der er bare smale kløv-veier, som ofte går oppe i de
bratte fjell-sidene, høit over elvene, som fyller de trange
dal-bunnene. Hvor fjell-veggene er for bratte, blir det slått in
plugger av tre, og over dem blir det lagt stokker og kvist og sten.
Smale broer blir laget mest av tømmer; alle varer må fraktes på heste-,
esel-, eller menneske-rygg.

Livs-kårene er i det hele sjelden strenge i dalene mellem disse mektige
fjellene, og det er et slitsomt liv som føres der; men det fostrer
hårdføre, modige og stridbare folk. De er ypperlige ryttere, særlig
Tsjetsjenene; de har sjelden gode og seige hester, og kan med dem ride
op til 150 km. på en dag. De har også pleid å være dyktige i våbenbruk
og fortreffelige skyttere.

Enda må vi med noen ord omtale Kumykkene som61 TIL DAGHESTAN

bor i kystlannet nord og syd for Petrovsk, og i de østligste fl ellene
innenfor. De må ikke forveksles med Kasi-Kumukhene eller Lakene, en
fjell-stamme i det sydøstlige Daghestan. De taler et tyrkisk sprog, nær
beslektet med Nogaiernes, deres naboer i nord, og kan for en del være
efterkommere av Khasarene.

Disse optreder tidlig i historien, og allerede Firdusi bruker Khasår
som navn på Persia's nordlige fiender. Khasarenes hjem kan ha vært
Kaukasus-fjellenes nordøstlige og østlige utløpere, og strøket langs
det Kaspiske Hav, som ble kalt Bahr-el-Khazar (d. e. Khasarenes Sjø) av
de arabiske geografer i middelalderen. Deres hovedstad var i tidlig tid
Semender, det senere Tarku (nær det nuværende Makhatsj Kala), og ble
flyttet derfra til Itil ved Volga-munningen i 7. århundre, efter
muhammedanernes infall i Kaukasia. Hvad slags folk Khasarene var er
usikkert, men meget kan tyde på at de har hat forbinnelse med ugriske
folk og med tyrkiske. De var en stunn unner Hunnernes herredømme (efter
448 e. Kr.) og en stunn også unner tyrkisk (omkr. 580). Det ugriske
folk Ungarerne var en stamme i deres lann. Khasarene hadde lys
hudfarve, og svart hår, og utmerket sig ved sjelden skjønhet og
legemsbygning; deres kvinner var sterkt efterstrept som hustruer både i
Byzans og i Bagdad. Deres rike, Khasaria, strakte sig mellem Kaukasus,
Volga og Don, men hadde til tider en langt større utstrekning.
Khasarene hadde en forholsvis høi civilisa-sjon; de var grunleggere av
byer, og dyktige handelsfolk, med politisk vel utviklet statsvesen, og
kjent for iherdighet, pliktopfyllelse og pålitelighet — egenskaper som
var den hunniske karakter fremmed. Da deres rike ble ødelagt av det
varangisk (d. e. skandinavisk) slaviske rike i Kiev i slutten av 9: og
i det 10. århundre, og siste rest utslettet 1016, kan en del av
Khasarene være blit igjen

A

i strøket mellem Tereks nedre løp og Kaukasus. Til dem kan også ha
sluttet sig flokker av tyrkisk-tatariske stammer som kom med de
tyrkiske vandringer, og med62

Dsjingis-khan's (1221) og Tamerlan's (1395) Mongoler i det 13. og 14.
årh. Kumyk-fyrstene, kalt sjamkhal, tok sete i Tarku.

Kumykkene er fredsommelige, alvorlige, arbeidsomme, driftige, og
renslige folk. Husene er forholsvis rummelige, nedenunner arbeidsrum,
ovenpå særskilte rum for menn og for kvinner med vinduer, og en åpen
sval foran. De er sunitter, men kan også omgås sjiiter. De driver fiske
i det Kaspiske Hav, fedrift, mest sauer og hester, og bi-avl, og nu
også en del akerbruk med kunstig vanning. De er ypperlige heste-folk;
de fanger de ville hester med lasso, og de dristige ryttere temmer dem
fort. — De driver også handel, selger sine tepper, saueull, huder,
fisk, salt, osv., meget til Persia, og får igjen andre varer som de
selger til Lesghierne. Hovedsete for handelen var Tarku med havnen som
nu er Makhatsj Kalå. De har steppefolkenes aristokratiske
samfuns-ord-ning med fyrster, adelsmenn, almindelige folk, og slaver.

I økonomisk henseende har folkene i Daghestan fremdeles store
vanskeligheter å kjempe med. Aldrig er lannets muligheter blit utviklet
på noen tilfredsstillende måte. Til dette trengs kapital, og det kan
derfor ikke lett skje uten ved stats-hjelp. Den tsaristiske regjering
synes å ha vært mer optatt av lannets russifisering enn av ophjelp av
dets næringsveier og utvikling av dets økonomiske muligheter. Så kom
krigen og borgerkrigen, og de økonomiske forholl i det hele ble
sørgelig medtatt; jernbaner, telegraf, skibs-forbinnelser, osv. ble
ødelagt; feet ble forminsket med 75 prosent, vinhavene ble ødelagt med
tre fjerdedel, fiskeriene led uhyggelig, osv. osv. Dertil kom fe-pest i
1922, lanneplage med markmus samme år som ødela avlingen, slemt uår i
1924, osv. Av fe i det hele var det i 1911 3 600400, men i 1923 bare
1480000.

Til disse vanskelige økonomiske forholl kommer, at sunhets-tilstannen i
lannet ikke er god. Malaria har en sterk utbredning, særlig i
slette-lannet, 'hvor en meget63 TIL DAGHESTAN

stor prosent av folket er angrepet av den. Kjøns-syk-dommer har også en
stor utbredning, arbeiderne bringer dem fra byene når de kommer tilbake
til sine a-uler. Av leger er det meget få, særlig i fjellene, og selv
hvor det er leger, blir de litet benyttet. Mennene går vistnok til dem;
men kvinnene er redd for dem, og vil ikke betro sig til dem.

Da de økonomiske forholl er så vanskelige, og det er så lite jord i
ijell-dalene, utvandrer det hver høst, efter høst-arbeidene, mange
menn, Samursky sier 200000, for å søke arbeid i andre deler av
Kaukasia, i Turke-stan, og også til de indre deler av Rusland, og
kommer tilbake om våren. Mange tusen av dem drar til Baku for å arbeide
der. Samursky mener det har stor økonomisk betydning for Daghestan, og
også kulturell derved at europeisk kultur blir inført i fjellene. Men
det har sine ulemper, særlig virker det demoraliserende på befolkningen
ved å inføre veneriske sykdommer og alkoholisme.

Daghestans regjering har forsøkt å gjøre det den kan med sine små
midler for bedring av næringsveiene. Den har bygget en stor kanal, for
vanning av lann, den har bygget nye veier, den har, så langt den kunde,
git kredit for anskaffelse av fe, den har lagt megen kraft på å bedre
fiskeriene, og gi kredit til dem. Den har også søkt å skape ny
industri, ved anlegg av bomulsveveri, glasverk, osv.

Men der er mange flere muligheter, når bare kapital kunde skaffes. Der
er vann-kraft nok til elektrifisering"; en kommission av ingeniører har
undersøkt forhollene; men enda har intet kunnet gjøres. Samursky
fremholler at også hus-industrien kunde utvikles, og at kjøp og salg av
produktene vil kunne vesentlig lettes ved den kooperative bevegelse.
Denne organisasjon teller nu 13 000 medlemmer eller rettere familjer.64

I MAKHATSJ KALA.

Om morgenen, 7. juli, tok jeg en tur i byen. Mit første mål var det
Kaspiske Hav; jeg søkte gjennem gatene ned til strannen. Der strakte
det sig ut mot himmelbrynet, herlig blått i den friske bris i
morgen-solen. Men ikke et seil, ikke et skib, ikke en båt å øine på den
vide blå flaten. Utover den låve sann-strånnen var strødd gulbrune
skrotter av badende gutter. Noen egentlig forskjell mellem denne
verdens største insjø og andre almindelige hav var det ikke å opdage,
ialfall ikke sånn ved første øiekast. Det skulde da være at strannen
ingen merker hadde efter flo og fjære, som hos oss; men det er det jo
heller ikke i Middelhavet eller i Svarte-havet. Det er derfor ikke å
undres på at, da de gamle Greker hørte om denne svære sjøen med salt
vann, at de mente den var en bukt av Okéanos som omgav den hele bebodde
verden; skjønt Herodot hollt på at den var et innelukket hav.

Som bekjent, ligger det Kaspiske Havs overflate litt lavere enn
havflaten, 26 m. unner Svarte-havet. Vannets almindelige salt-holdighet
er omkring 1,4 prosent, og mindre enn halvparten av almindelig
hav-vans, som er omkring 3,5 prosent. Men i grunne, innestengte bukter,
hvor fordampningen er sterk, blir salt-holdigheten meget større, i
Karabugas-golfen f. eks. 17 prosent.

Da jeg kom tilbake til huset, var vertsfolket der, og vi hadde en
hyggelig frokost med Samursky og Kork-masov. Vår vertinne skjenkte
kaffe, og der var dekket op med frisk kaviar, nylagte egg, ferskt
hvete-brød, nykjernet smørr, og fortreffelig Daghestan-ost. Det kunde
umulig være bedre. Men desverre talte jeg hverken tyrkisk eller
russisk, og all min unnerholning med Samursky og hans frue måtte foregå
med Quisling som tolk fra og til russisk, eller gjennem Korkmasov, som
talte et utmerket fransk.

Sprogforhollene i Daghestan er som ovenfor nevnt,øverst: samursky,
president i republikken daghestan (s. 65). nederst: presidentene
samursky og korkmasov (s. 65).øverst: fjell-landskap i daghestan.
nederst: have og fjell-kløft i daghestan.65 TIL DAGHESTAN

meget inviklet. Det offisielle sprog som ble talt av Sa-mursky og
Korkmasov, var turski-kumykkisk. De talte også begge russisk.

Samursky var en forholsvis ung mann, som åbenbart var kommet fra
folket, og har ikke hat noen særlig utdannelse, likesom han heller ikke
syntes å ha noen større interesse for almindelig literatur, men desto
mer for det praktiske liv. Han kjente ingen av de vesteuropeiske sprog;
men på russisk utga han i 1925 en bok om Daghestan. Han er en klok
mann, sikkerlig også en god taler, og har åbenbart megen inflytelse
blant folket her. Han er Lesghier fra det sydlige Daghestan, og hans
morsmål er lesghisk. Hans familie-navn er Effendi; Samursky er et
antatt navn. Han deltok ikke i den revolusjonære bevegelse før
revolusjonen. I en årrekke har han vært president for Daghestan's
Centrale Eksekutiv-komite. Nu (i 1929) arbeider han i det russiske
økonomiske råd i Moskva. Hans ydre er eiendommelig og lite europeisk.
Middels høide eller kanskje hellere lav, sterk-bygget; nokså kort hals;
utpreget kortskalle. Den høist eiendommelige skalle-form ble enn mer
uthevet ved at håret var helt snau-barbert, som almindelig hos
Lesghierne. Den minnet sterkt om den armenske type, med rett opstigende
linje fra nakken, uten bakhode med høi isse og stor høide fra øret og
op, og med tilbake-vikende høi panne, svakt krummet nese og
tilbake-vikende munn- og hake-parti, en hodeform som er ganske
almindelig hos flere av de kaukasiske stammer. Ansiktet var klokt, med
et nærmest jovialt uttrykk, glatt-barbert, middels langt; pannen
forholsvis smal, øinene langt fra hinannen, en ganske bestemt munn.

Korkmasov er Kumyk fra Kum-Tor-Kale nær Makhatsj Kalå; han hadde et mer
europeisk utseende. Det opvakte ansikt var bredere, pannen bredere,
grått, krøllet hår. Han var eldre, noe større og høiere enn den ånnen.
Hans morsmål er turski-kumykkisk, det mest utbrette sprog i Daghestan,
og det offisielle sprog ved siden av

5 — Nansen.66

russisk. Han er meget intelligent og har hat en god utdannelse, er av
fag jurist, har lest meget, var revolusjonær og opbollt sig før
revolusjonen lengere tid som lanflyktig i Paris

Makhatsj Kalå er en by på vel 30000 inbyggere. Den ble anlagt i 1844,
efter at Russernes fort Nizovöe, 3 km. derfra, var blit ødelagt året
før i krigen med Sja-myl. Navnet Petrovsk fikk den efter Peter den
Store som på sit uheldige felttog mot Perserne kom hit 12. august 1722,
hollt et statelig intog i den kumykkiske fyrstes (sjamkals) hovedstad
Tarku, og vente tre dager efter tilbake til sin leir ved kysten. Her la
han sammen noen stener, og hans følge føiet flere til så det ble en
haug på det sted hvor byen ble bygget mer en hundre år senere. Dagen
efter drog han i spissen for sin hær til Derbent, hvorfra han snart
måtte venne hjem, da hans flåte med transportene, som skulde følge
efter, ble ødelagt på veien av storm; og 13. desember drog han i
triumf-tog igjen in i Moskva.

Petrovsk har nu fått navn efter en som kjempet mot tsardømmet. På
stedet var det tidligere havn for byen Tarku (Tarki) som ligger omkr. 4
km. i syd inne i lannet. Makhatsj Kalå's red er nu beskyttet av to
lange moloer.

Vårt første besøk gjalt museet. Det ga et inblikk i fjell-folkenes liv.
De er, som nevnt, muhammedaner og for det meste sunitter, og derfor mer
knyttet til Tyrkerne enn til Perserne; men det er også sjiiter blant
dem. Den muridiske bevegelse gikk bl. a. ut på å forlike de to
retninger og få Islam igjen forent til ett, som senere vil bli omtalt.
Fanatismen synes nu å ha gitt sig, og religionen har fått et mer
moderne tilsnitt, ial-fall så vitt vi så i denne byen og omegn,
Kvinnene bar ikke slør på gaten eller i huset, og syntes ikke å ha noen
bevende frykt for å bli set av manfolk. Mennene syntes mest å nøie sig
med én kone. De dyrker også vin og drikker vin, skjønt muridismen
bekjempet det. I det hele merket ikke vi i slike trekk forskjell fra

peeres almindelige opfatning og skikker. Vi hørte ikke i denne byen
noen muezzin rope ut tidene for bønn, og vi så ikke mennene holle
gudstjeneste eller f. eks. holle aftenbønn ved solnedgang, som vel
ellers skulde være en nødvendighet for en rett-troende Muselman.
Kanskje kan vel bolsjevismen, som jo vil avskaffe all religion, ha hat
noen inflytelse på dette.

Museet var for en vesentlig del viet Daghestan's historie. Særlig
syntes det å være en helligdom for profeten, og Russernes bitre
motstander, Sjamyl's minne, med billeder og fotografier fra hans
merkelige liv, hans sabel, hans ridetøi, den pose hvori han førte
Koranen med sig, og omslaget til denne, de store ordens-stjerner som
han belønnet sine tapre murider med, og andre relikvier efter ham.

Korkmasov fortalte med begeistring om hans eventyrlige liv, om hvordan
han, som Muhåmmed's ubøielige profet, hadde en merkelig makt over
fjell-boene. Han fortalte også om helten Hadji Muråd fra Avaria, som i
elve år var i forbunn med Sjamyl, hans beste høvding, og som ødela
Russerne i kamp efter kamp. Men Sjamyl som hadde vært med om å myrde
hans bror og hans nære venner, khanene av Avaria, fryktet ham og
strebte ham til slutt efter livet. For å ta hevn flyktet Hadji Muråd da
til Russernes leir. En underlig tragisk skikkelse, delt mellem sit
religiøse hat til de vantro Russere og unnertrykkere på den ene side,
og på den ånnen side plikten til blodhevn og hatet til Sjamyl, som
hadde hans familje i sin voll, og truet med å drepe dem. Her hadde de
også en vakkert illustrert utgave av Tolstoi's bok om Hadji Muråd.

Mens vi ferdedes gjennem disse rum hvor Sjamyl's alvorlige, grublende
ansikts-trekk talte fra veggene, og mens blikket streifet gjennem
vinduet ut over hustak og slette unner den stekende solen mot de blå
fjellene, som var disse folks frie hjem, gikk tankene tilbake til deres
skiftende historie og denne hensynsløse sterke mann, pro-68

fet og kriger-høvding, som i fem og tyve år hollt dem unner sin
troldoms-makt i ubrutt, uforsonlig kamp mot Russernes skarer, mens
disse øket og øket, og angrep fra alle kanter, intil han, forrådt og
forlatt, enda hollt ut med noen få trofaste på toppen av fjellet Gunib;
men så til slutt måtte overgi sig (1859).

Disse fjell-stammers liv var fra gammel tid kamp, og feider og
røvertog. Kjempe kan de, men har så vanskelig for å overgi sig, som
Russerne fikk erfare omtrent hver gang de forsøkte å ta deres a-uler.

Da Russerne i 1832 stormet Tsjetsjenenes a-ul Gherment-sjuk, var det
til slutt bare tre hus igjen som ikke var tatt, men hvor flere
Tsjetsjener forsvarte sig forbitret uten å ville overgi sig. Endelig
lyktes det Russerne å sette ill på husene. Deres anfører sente nu en
tolk mot forsvarerne for å tilby dem fred på gode betingelser. De
stanste skytningen, hørte på forslaget, samrådde sig noen minutter, og
så kom det ut en halvnaken Tsjetsjen, svart av røk; han sa: «Vi ønsker
ingen fred av Russerne, den eneste gunst vi ber dem om, er at de vil la
våre familjer vite, at vi døde som vi levde, og avslo å unnerkaste oss
fremmed åk.» Ordene fulgtes av en salve fra alle skyteskårene. Nu
bombarderte Russerne og snart sto husene i flammer på alle kanter.
Solen var gått ned, og den uhyggelige scene for ødeleggelse og
unnergang ble bare oplyst av flammenes røde skinn, mens Tsjetsjenene
stemte i sin døds-sang, først høit, så sank det lavere og lavere, mens
husene brente ned. Til slutt styrtet murene in, og 72 Tsjetsjener fant
der døden.

En av Tsjetsjenenes døds-sanger skildrer Hamzad's siste kamp1. Med en
skare ryttere fra Ghikh hadde han vært på plyndrings-tog over Terek, in
på Russernes område, men ble på hjemveien inhentet av en russisk
overmakt. Hamzad og hans folk drepte de røvede hes-

1 Jfr. J. F. Baddeley: The Russian Conquest of the Caucasus, London
1908, ss. 486 ff.69 TIL DAGHESTAN

ter og storfe, laget et brystvern av dem, og forskanset sig bak det.
Russerne sente en unnerhandler, fyrst Kagherman for å få dem til å
overgi sig; men Hamzad svarte:

«Jeg kom ikke her, o Kagherman, av mangel på penger; jeg kom for å
vinne Ghazavåt's (den hellige krigs) død. Og hvis jeg overga mig til
dig, vilde alle folk i Ghikh le hånlig av mig — som en ulv trett og
sulten lenges efter å nå skogen, som en hest ufort og fyrig lenges
efter den friske, grønne eng, — så tørster mine feller efter kampen til
døden. Heller ikke frykter jeg dig, Kagherman; jeg ler av all din
overmakt; for vårt håb står til Gud, den almektige.'

«Og igjen sa Hamzad til Kagherman: 'Altid søkte vi bytte og gull; men
på en dag som denne er det intet så kostelig som det skjønne, svarte
krutt!'

«Og igjen sa han: 'Gull er ikke penger idag; idager den trofaste flint
fra Krim rent gull!'

«Kagherman vente tilbake til den russiske fører og sa at Hamzard nektet
å overgi sig; og Hamzad vente tilbake til sin forskansning og satte sig
ned med sine feller. Da rykket troppene frem og begynte å fyre, og
Hamzad og hans ryttere skjøt igjen.

«Tett var røken av deres skudd, og Hamzad sa: 'Denne dag være
forbannet! Så varmt det er, og vi har ikke skygge uten av våre sverd.'

«Igjen sa han: 'Så tett røken er, så mørk dagen! Vårt eneste lys er
glimtene fra våre bøsser!'

«Og igjen sa Hamzad til sine feller: 'Huriene i Paradis ser ned på oss
fra sine vinduer i himlen og undres;, de drøfter sig imellem hvem de
skal tilhøre, og den som tilfaller den tapreste av oss vil skryte av
det for sin venn, — og den som tilfaller den mindre tapre vil rødme av
skam, hun vil lukke gittervinduet for ham og venne sig bort; og hvis
noen av dere er kujon idag, gid hans fjes må bli svart når han står for
Gud.'

«Men Hamzad tenkte imens i sit hjerte at døden var over ham; han kunde
ikke håbe mere.70

«Høit unner himlen så han fuglene fly og ropte til dem: 'Å, luftens
fugler! Bring bud og vår siste hilsen til na'iben av Ghikh, Akhverdi
Mahomå. Hils også de skjønne fra oss, de fagre møer, si dem at våre
stolte bryst tjener til å stanse russiske kuler — si dem at vårt ønske
var å hvile efter døden på kirkegården i Ghikh, hvor våre søstre vilde
ha grått på våre graver, og hele folket vilde ha sørget — men Gud gir
ikke en slik nåde. Ikke våre søstres sukk vil bli hørt over oss, men de
forsultne ulvers hyl. Ikke slektninger i flokk vil samles runt oss, men
flokker av svarte ravner.'

«'Og si dem også at på Tsjerkesser-høiden, i Gjavure-nes lann, med den
blanke klinge i hånnen, ligger vi døde. Ravnene hakker ut våre øine,
ulvene sliter i stykker vårt kjød.'»

Det billede som denne skildring gir av dette folks tankegang og
livssyn, bekreftes av hele deres historie. Skulde ikke et folk av slikt
metall være brukbart til noe høiere og større enn krig og unnergang?

En kort skildring av den religiøse bevegelse, muri-dismen, som samlet
og reiste Daghestan's fjell-stammer og Tsjetsjenene mot Russerne, og av
deres heltemodige og seige kamp mot overmakten, vil gi en enn bedre
forståelse av disse fjell-folk.VI. MURIDISMEN OG KAMPEN FOR FRIHET

Da Ruslands tsar i 1801 hadde overtatt Georgia's krone, ble det av stor
viktighet å unnertvinge de for det meste muhammedanske iyell-folk i det
mellemliggende Kaukasus for å festne russe-veldet mot syd, så tsaren
kunde strekke den grådige hånn videre mot Tyrkerne i sydvest og mot
Perserne i sydøst, og vel helst enda lenger, mot India. De var jo ikke
talrike disse folkene, og måtte vel uten store vanskeligheter kunne
overvinnes av de russiske hær-masser. Vistnok hadde de ikke fornærmet
Rusland, vistnok hadde dette ingensomhelst rett til deres lann; men det
veide intet mot et keiserlig ønske, deres lann måtte gjøres til en
integrerende del av det russiske rike, frie eller selvstyrte stammer i
disse fjell, eller på slettene nordenfor, «var ikke forenlig med
tsarens verdighet eller ære». Hvad erobringen måtte koste i strømmer av
blod, ødeleggelse, nød, jammer og elendighet for titusener av
fjell-boer, var selvsagt av liten vekt; det var jo disse folks egen
skyll, som satte sig op mot keiserlige befalinger. Desuten drev de
røveri, ble det sagt, tok fe, plyndret folk på lanne-veiene! Men hvad
skal en da si om den russiske tsar og hans folk, som uten noensomhelst
rett trengte in i deres daler, slo ned for fote, plyndret deres a-uler,
og røvet hele deres lann?

Til å begynne med så det ut til å gå forholsvis lett for Russerne. De i
navnet kristne Osser og de kristne72 MURIDISMEN OG KAMPEN FOR FRIHET

georgiske fjell-stammer: Khevsurer, Psjaver, Tusjer og Svaner, stillte
sig ikke fiendtlig, eller de sluttet sig endog til Russerne. Dette var
av særlig viktighet, da de behersket militær-veien gjennem Kaukasus til
Georgia. Vistnok foretok de nu og da røverier, eller gjorde op-stann
mot unnertrykkerne; men det ble ikke av noen større betydning.
Kabardene på nordsiden av fjellene og på sletten på begge sider av
elven Terek, nordvest og vest for Vladikaukas, var vistnok
muhammedaner; men deres lann, Kabarda, var snart blit tatt av Russerne
og besatt med talrike forter og Kosak-stanitsaer, så de måtte holle sig
rolige. Derimot var Tsjerkessene i fjellskråningene lengere vest, og
Abkhasene mot Svarte-havet, Russernes bitre motstandere, og likeså de
mange muhammedanske stammer i det østlige Kaukasus. Men både
Tsjetsjenene i Tsjetsjnia og Lesghierne i Daghestan var splittet i
mange stammer med forskjellige sprog, og mellem dem var det ikke noe
nasjonalt samholl, de sto til dels fiendtlig mot hverandre. De små
tsjetsjenske stammer hadde en helt demokratisk forfatning uten faste
ledere, og var derfor svake til samlet forsvar. De fleste stammer i
Daghestan hadde, som før nevnt, khaner med herredømme over visse
områder, og de kunde derfor reise større samlede styrker.

Men på grunn av stammenes mangel på samholl kunde Russerne angripe dem
enkeltvis; stundom kunde de også gjøre sig til vens med enkelte stammer
og khaner^ og til dels spille dem ut mot andre. På denne vis lyktes det
Russerne i de første årtier å gjøre adskillig fremgang og sette sig
fast på flere viktige punkter. Særlig var dette tilfelle efter at
general Jermöloff fikk overkommandoen i Georgia og Kaukasus i 1816. Han
gikk metodisk til verks, og angrep khanat efter khanat, og efter at de
viktigste deler av Daghestan hadde unnerkastet sig, mente Jermöloff å
kunne raportere til tsaren i 1820: aUnnertvingningen av Daghestan,
begynt forrige år, er nu fullstendig; og dette lann, stolt, krigersk,
og hittil73 MURIDISMEN OG KAMPEN FOR FRIHET

ubeseiret, er falt for Deres Keiserlige Majestets hellige føtter.»

Uaktet det bare var en innere vestlig stripe av Daghestan som Russerne
ikke hadde nådd, skulde Jermöloff's melling vise sig meget forhastet.
Enda skulde det koste ni og tredve års forbitret kamp med strømmer av
blod, før Daghestan var overvunnet. Jermöloffs hårde og grusomme
behandling av de infødte, hans plyndringer og ødeleggelser av deres
a-uler, og nedsablinger av inbyg-gerne, skapte et fanatisk hat mot
Russerne, og en frihets-trang, som dannet fruktbar jordbunn for en
fanatisk antirussisk religiøs bevegelse, og drev stammene sammen til
felles motstann.

Islams makt var blit sterkt svekket ved splittelsen i de to sekter:
Sunitter, hvortil Tyrkerne hørte, og Sjiiter som var Persernes lære.
Den nye lære, som snart fikk makt i Daghestan's fjell-daler, gikk bl.
a. ut på igjen å forene disse sekter, og styrke Islam til hellig
utrydnings krig mot de vantro.

I a*ulen Jaragh i det sydlige Daghestan levde det i begynnelsen av
forrige århundre en høit anset, elskelig gammel dommer Mullah-Muhåmmed.
Han var mill, fredsel, godgjørende, vis, og hadde i lange netter
gransket Koranen og de hellige bøker, som han tolket for folket. Han
var elsket og beundret av alle, og skarer strømmet til for å høre ham.
Men så en dag åpnet Allah ved en utsenning hans øine, og til sin
forferdelse så den fredsele mann hvilken uhyre synn det var å
unnerkaste sig de vantro i steden for å utrydde dem fra jordens oveiv
flate. Han grublet i dager og netter; men så i 1824 sto han frem for
folket som var forsamlet i store skarer, og han talte om det høieste
gode, fedrenes tro; og det tente i tilhørerne som flammende ill. Han
viste at efter profetens ord ingen muselman må være en vantros
unnersått, og hvordan alle bodsøvelser og renselser, og ofre er
nytteløse, så lenge en Muskovits øie ser på det; «ja så lenge
Muskovitter bor blant eder, er Koranen eder74

til forbannelse istedenfor til velsignelse.» Han prediket den hellige
krig mot de vantro. Den som vil bli delaktig i de evige goder hinsides,
må efter profetens ord ofre liv og gods for Allah's skyll, må forlate
kvinner og barn for å kaste sig i kampen. Bare på den vis kan han komme
over broen El-Sirat in i Paradis. Her er våre timer talte som dagens
timer, men hist oppe er livet evig; der er vårt rette hjem. «Svartøiede
Hurier med øine som funklende stjerner og armer som svanehalser vil
tilsmile oss, men ikke enhver vil de omfavne — kilder med vann som
diamanter sprudler frem av melke-hvitt marmor, men ikke enhver skal
vederkveges ved dem — slanke cypresser og løvrike plataner tilvifter
oss kjøling, men ikke enhver skal hvile ut i deres skygger»; for alene
den som går i kampen for å utbre profetens lære og knekke de vantros
makt, kan nå de utvalgtes salighet. Holl eder rustet, for å være beredt
når timen slår, som kaller til kamp!

Denne tale av den gamle, vise olding, båret av glødende hat mot de
vantro og manende til uforsonlig kamp mot Russerne, gjorde et dypt
intrykk, og den nye lære bredde sig hurtig i Daghestan, hvor hatet mot
de grusomme unnertrykkere allerede brente i sinnene. Bevegelsen nådde
også Tsjetsjnia, hvor Russernes grusomheter og ødeleggelser hadde
fremkalt en alvorlig reisning i 1824 og 1825. De av Mullah-Muhåmmed
inviede og velsignede apostler ble kalt murider, d. e. elever, efter
det arabiske ord murid — «en som ønsker», d. e. å finne veien. De
forkynte med flammende begeistring læren, og kampropet var: «krig mot
de vantro! ødeleggelse av Russerne». Hvad som tiltalte folket var også
det, at muridismen prediket fulstendig likhet mellem alle mennesker;
efter Koranen kunde ingen være noen ånnen unnergiven. Muridismen
prediket desuten forsoning mellem sunitter og sjiiter, som alle var
Allah's barn.

Det gjærte på mange steder, bevegelsen var en alvorlig fare for
Russerne; og deres anstrengelser for å dempe75 MURIDISMEN OG KAMPEN FOR

den ga bare ny olje til illen. Det het: skam og skjensel over eder så
lenge eders templer vanhelliges av de rødhårete Muskovitter. Det var
sandelig bedre at I rev eders templer ned for å begrave
Guds-bespotterne unner ruinene! Hver sten, med hvilken i knuser en
vantros hode blir et minnesmerke til Allah's berømmelse! Og
Mullah-Muhåmmed talte til folkets ledere: «Død eller seir! På den ene
side vinker Paradiset, på den ånnen friheten. Hvorfor venter vi da?
Kjemp og du er fri — dø og du er salig! Hat og ødeleggelse! La eders
slagne fienders lik bli de trin, ad hvilke I stiger op til Paradisets
gleder; ti således taler profeten: Den som dreper en vantro, hans navn
skal være priset; men den som faller i kampen for troen, hans herlighet
skal være stor!»

Men enda manglet det en anfører som kunde samle og føre folket i
kampen. Da la Mullah-Muhåmmed hen-nene velsignende på den unge
Kasi-Mullah fra Ghimri i Avaria, og inviet ham til å «samle folket og i
Allah's navn begynne den hellige krig! Paradiset venter dem som faller
eller dreper en Russer; men ve dem som venner ryggen mot Gjåvurene!»1

Dette var i 1826, og straks tok den brennende Kasi-Mullah, støttet av
den unge Mullah-Sjamyl også fra Ghimri, fatt på sin opgave. Han drog
fra sted til sted for å befeste muridismen blant Lesghierne og
Tsjetsjenene, og for å samle folket til kamp. Mens Russerne var optatt
ved krig med Perserne og Tyrkerne, kunde han virke noenlunde uhindret;
og han ble kåret til imåm, d. e. folkets styrer i alle geistlige og
verdslige saker. Meste delen av Daghestan ble efterhånnen vunnet; men
khanen av Avaria, i byen Khunsakh, hadde ikke sluttet sig til ham. De
stridbare inbyggerne i denne by hadde ingen lyst til å unnerkaste sig
muridismens strenge lover. Med en hær på omkring 6000 mann drog
Kasi-Mullah fra Ghimri mot Khunsakh i februar 1830. Khanen var
mindreårig, og regjeringen ble ført av hans mor Pakhu-Bikhé. Byen,

1 Gjåvur, av Byron skrevet Giaur, er den vantro fremmede.76

på mer enn 70^ hus, lå utilgjengelig til på kanten av et høit stup, og
var godt befestet med brystvern og tårn; hun mente derfor å kunne holle
den. Delt i to avdelinger unner anførsel, den ene av Kasi-Mullah selv,
den ånnen av Sjamyl, stormet muridene frem med kampropet: «
Allah-Akbar, lia-il-allahu!» («Gud er stor, der er ingen Gud uten
Gud!»). Ved synet av disse huiende seiersikre skarer ble forsvarerne,
som aldrig hadde set eller hørt noe slikt før, lammet av frykt, og
begynte å svikte. Da sto Pakhu-Bikhé's mektige skikkelse foran dem med
draget sverd og flammende øine. «Avarer,» ropte hun, «dere er ikke
verdige til å bære våben. Hvis dere er redde, gi dem til oss kvinner og
ta tilflukt bak våre skjørter!» Egget av denne hån, tok forsvarerne sig
sammen just som fienden kom klyvende over brystvernene, og de drev dem
tilbake med svære tap. De Avarer som hadde sluttet sig til muridene,
trakk sig nu tilbake, og disse ble slått på flukt, og efterlot 200
døde, mange sårede og 60 fanger. Sjamyl var en stunn i stor fare for å
bli drept av sine ophissede ledsagere, men ble frelst av en dervisj.
Dette var den første av hans mange farefulle redninger, som ga de
overtroiske fjell-boer den overbevisning at han var Allah's utkårne for
å utføre hans verk på jorden. Den senere så bekjente Hadji Muråd, som
skulde bli en så farlig motstander for Russerne, samlet £op de bannere
og merker som muridene hadde efterlatt på slagmarken, og sente dem til
Tiflis som bevis på Avarenes troskap mot Rusland. Kasi-Mullah trakk sig
med sine folk i forvirring tilbake til Ghimri og forkynte at dette
sørgelige nederlag var Allah's straff over folket for deres mangel på
tro og deres urene seder. Det var allikevel ikke til å ungå at hans
anseelse ble sterkt svekket; men snart ble den igjen styrket ved hans
hell i kampen mot Russerne.

Efter å ha sluttet krigen mot Perser og Tyrker, vente disse sig igjen
med kraft mot stammene i Kaukasus, og forsøkte i 1830 å trenge med sine
tropper in i Daghestan77 MURIDISMEN OG KAMPEN FOR FRIHET

og Tsjetsjnia; men den modige og djerve Kasi-Mullah var dem en farlig
motstander. Om han enn stundom ble slått av dem og deres kanoner — som
han ikke hadde — eller han trakk sig tilbake og lokket dem lengere in i
fjellene eller in i Tsjetsjnia's tette skoger, fait han snart uventet
over dem på andre kanter og tilføiet dem det ene blodige nederlag efter
det annet. I mai 1831 ødela han Paraul, hvor den kumykkiske sjamkhal
ophollt sig, og intok dennes hovedstad, Tarku, nær den nuværende by
Makhatsh Kalå, like unner de russiske kanoner på festningen Burnaja,
som behersket byen. Han beleiret så selve festningen, og var nær på å
ta den, da den fikk unset-ning; og han trakk sig tilbake igjen. Men
snart efter, i juni, rykket han igjen frem og beleiret den sterke
festning Vnezåpnaja nord på slette-Iannet. Da en russisk hær ilte til,
trakk han sig igjen in i skogene, og da Russerne fulgte efter, tilføiet
han dem et blodig nederlag; og selve den russiske general Emanuel ble
såret.

I august samme år beleiret han endog festnings-byen Derbent ved det
Kaspiske Hav i en uke, intil den fikk unsetning; men i november gjorde
han plutselig et dristig angrep på byen og festningen Kizliar, helt
nord på sletten ved nedre Terek, nær dens delta. Byen ble plyndret og
Kasi-Mullah vente tilbake til Daghestan med 200 fanger, mest kvinner,
og stort bytte.

Men snart skulde hans stjerne begynne å synke. Allerede den 1. desember
1831 angrep og stormet Russerne hans befestede tilholssted Sjumkeskent
(Agatsj-Kalå) i de skogkledde fjell i det nordøstlige Daghestan.
Kasi-Mullah flyktet, men Russerne led svære tap.

Som karakteristisk for fjell-boenes måte å kjempe på kan omtales et
lite eventyr fra denne tid ved fjellet Gai. Galgaierne, en liten
tsjetsjensk stamme i fjellene nær den georgiske militær-vei gjorde
denne usikker, og de måtte strafles. En russisk hær med fotfolk og
kavaleri og berg-kanoner gjorde infall i deres fjelldaler uten å møte
sterk motstann. En dag rykket78

Russerne frem langs en smal sti i en bratt fjells-krå-ning. Med ett
fant de veien foran sig sperret av et fast sten-tårn på en
utilgjengelig bergknaus. Derfra skjøt fienden med stor sikkerhet, og
Russernes små kanoner med tre-puns granater hadde liten virkning, og
kunde ikke sprenge døren av tykke eke-planker, som var tre mans-høider
over jorden uten trapp eller stige. Det ble funnet en fotsti som førte
over berget og forbi tårnet; den vei kunde ikke hester og tross komme
frem; men to kompanier slapp over og tårnet ble omringet. Forsvarerne
ble opfordret til å overgi sig, men nektet. Da kanonene ikke nyttet,
måtte det legges en mine unner tårnet. Efter tre dagers beleiring og
arbeid var minen ferdig, og tårnet kunde sprenges i luften; men først
sente den menneske-kjærlige russiske general v. Rosen enda en gang bud
til forsvarerne for å få dem til å overgi sig. De svarte nu at de vilde
komme, men måtte ha to timer til å ta bort stenene som var stablet op
bak den sterke eke-døren. Da tiden var gått, sto generalen med hele
staben og et kompani jegere unner gevær foran tårnet for å motta
fangene. Døren ble åpnet; først ble det langet ut et halvt dusin
bøsser, så firte to fillete og skitne karer sig ned med et rep. De la
armene over kors, så mørkt på Russerne, og ventet på sin skjebne.

«Hvor blir det av de andre?» spurte generalen utålmodig.

«Vi var bare to,» svarte fangene.

I april 1832 hadde Kasi-Mullah den dristighet å true selve Vladikaukas
og beleire festningen Nazrån på sletten ved elven Sundja nordøst for
byen. Han håbet derved å få Kabardene til å reise sig. Det så noen
dager slemt ut for Russerne; men så trakk han sig igjen tilbake. I
august gjorde Russerne infall i Tsjetsjnia og hadde fremgang, det
lyktes dem å inta den største og rikeste a-ul der, Ghermentsjuk, hvor
inbyggerne forsvarte sig heltemodig, uaktet de fleste manglet
skytevåben (jfr. s. 68). Kasi-79 MURIDISMEN OG KAMPEN FOR FRIHET

Mullah trakk sig tilbake til Daghestan, og fulgt av den trofaste Sjamyl
forskanste han sig til slutt i sin fødeby Ghimri; men mange av hans
tilhengere hadde nu mistet troen og fait fra.

I oktober 1832 rykket Russerne mot Ghimri. Adkomsten var overordentlig
vanskelig, med kløfter og avgrunner. Da det ble sagt at veien var
ufremkommelig for tropper, spurte den russiske øverstbefalende general
Veliaminoff: «Kan en hunn komme frem den vei?» Da det ble svart: «Vel,
ja, en hunn kunde vel,» sa han. «Det er nok! Hvor en hunn kommer frem,
kan en russisk soldat greie det.» Omkring en seks kilometer ovenfor
byen hadde Kaisi-Mullah og Sjamyl bygget en tredobbelt mur over
kløften, med brystvern av sten på siden, og her måtte fienden frem. Nær
den yttre mur var to små hus av sten. Det kostet Russerne en bitter
kamp å ta denne stilling, og det ble kjempet med heltemot på begge
sider. Da den første storm mot den ytre mur mislyktes, lot general
Veliaminoff bringe en tromme. Han satte sig på den, og begynte i all ro
å unnersøke fiendens stilling i sin kikkert. Forsvarerne fikk snart øie
på ham og kulene hvinte omkring ham; det falt folk tett ved siden.
Fyrsten av% Mingrelia, som førte et regiment, bønfalt generalen om å
flytte sig lengere tilbake. Veliaminoff svarte rolig: «Ja, fyrste, det
er i sanhet et farlig sted, vil De derfor være så god straks å føre
Deres regiment mot brystvernene der på høire side.» Til slutt var
forsvarerne fordrevet fra murene og brystvernene; men i de to stenhus
forsvarte omkring seksti murider sig uten å gi tapt. Husene blev
beskutt med kanoner, og Russerne stormet. Forsvarerne ba ikke om og
mottok ikke grid, de stormet ut en og en og to og to for å slå sig
gjennem, og døde kjempende, bare to mann un-kom. En høi, slank
skikkelse viste sig på døråpningens høie terskel; men mens soldatene
løftet bøssene for å skyte, gjorde han et sprang over hodene deres, og
kom ned bak dem; han vente sig og hugg lynsnart ned tre av80 MURIDISMEN
OG KAMPEN FOR FRIHET

dem, men fikk så en bajonett tvers igjennem brystet; han grep om våbnet
med den ene hånn, hugg angriperen ned, trakk bajonetten ut av brystet,
og slapp unna in i skogen, uaktet han også hadde et ribben og en
skulder brukket av stenkast. Ingen kjente ham; men det var Sjamyl!

Blant de mange døde som lå foran de to sten-husene, var det en merkelig
skikkelse som i døden hadde tatt en muselmans stilling unner bønn, med
den venstre hånn om skjegget og den høire løftet mot himlen. Da de
in-fødte kom til, gjenkjente de sin imåm, Kasi-Mullah. Russerne jublet
og utstilte liket; men fjell-boene var nedstemte; hans stilling i døden
med hånnen pekende opad, viste at han var en hellig mann, og han var
død for den store sak.

Den neste dag kunde Russerne dra in i Ghimri uten motstann. De mente nu
at muridismen var endelig overvunnet, og at det russiske herredømme i
Daghestan var sikret. De regnet ikke med at Sjamyl var sluppet unna, og
kanskje enda var i live, og heller ikke med det intrykk som
Kasi-Mullah's heltedød gjorde på hans tilhengere.

Efter å ha hollt sig sjult i tre dager lyktes det Sjamyl å nå Untsukul
ved Koisu sønnenfor Ghimri. Her lå han i fem og tyve dager mellem liv
og død, da den russiske bajonett var gått gjennem hans ene lunge; og
enda var hans liv i fare i fiere måneter, før han endelig igjen kom til
krefter. At han slapp bort ved Ghimri på en vidunderlig måte, som ingen
kjente, ble for hans folk et nytt sikkert tegn på at han var Allah's
utkårne.

Mens Sjamyl lå syk inviet Mullah-Muhåmmed Hamzad-Beg til imåm og fører
i den hellige krig (ghazavåt). Denne var også fra Avaria, fra Gotsatl
nær Khunsakh; han hadde sluttet sig til Kasi-Mullah og til dels kjempet
sammen med ham, men hadde ikke hans egenskaper, og hadde sviktet ham
ved Ghimri for å redde sit eget skinn. Med Sjamyls hjelp lyktes det ham
å styrke muridismen og festne sin makt. Meste delen av Avaria hadde
også sluttet sig til ham, men ikke khanen i Khunsakh.a-ul i daghestan
(Tsjokh).øverst: sjamyl. nederst: gunib (s. 103).81 MURIDISMEN OG

I august 1834 rykket han derfor mot byen med en stor styrke.
Pakhu-Bikhé, som forsto at motstann denne gang var nytteløs, gikk med
på å slutte sig til muridis-men, men ikke til ghazavåt, og sente sin
yngste sønn Bulatsj Khan, 8 år gammel, som gissel til Hamzad. Men ved
gode løfter fikk denne også de to eldre sønner Abu-Nuntsal og Umma
(Omar) lokket til sin leir for unnerhandling; og egget av Sjamyl lot
denne troløse løfte-bryter dem begge myrde med en del av deres følge.
Umma Khan ble først drept; da styrtet den eldste bror> Abu-Nuntsal
Khan, sig «som en rasende løve» mot sine fiender, og det er sagt av
øienvidner at han drepte tyve av muridene, før han fait for sine mange
sår. Hamzad-Beg kunde nu rykke in i Khunsakh, og her lot han hodet
hugge av khanenes mor Pakhu-Bikhé, uaktet hun hadde tatt Hamzad til sig
i sit hus, da han var ung, og behandlet ham som en sønn. Abu-Nuntsal's
enke ble spart fordi hun var fruktsommelig; hun fikk en sønn som senere
ble khan i Avaria.

Men Hamzad-Beg's svikfulle udåd svekket hans anseelse, og Avarene, som
hadde hengivenhet for sine khaner, fait fra. Hadji Muråd og hans bror
Osman, som var khanenes pleiebrødre og nære venner, pliktet å ta
blodhevn, og unner en religiøs fest i moskéen i Khunsakh, fredag 19.
september 1834, drepte de Hamzad-Beg mitt mellem hans murider. Osman
ble drept, men Hadji Muråd slog sig gjennem. Folket reiste sig,
muridene flyktet, og Hadji Muråd ble føreren i Avaria.

Sjamyl var ikke i Khunsakh da dette hente. Straks han fikk melling om
det, samlet han en styrke og drog til Gotsatl. Der tok han
skatte-kammeret, og tvang Hamzad's onkel til å utlevere den unge
Bulatsj Khan, som han lot kvele og kaste ut over et berg i den Avariske
Koisu. Den gamle Mullah-Muhåmmed var nu død, og efter Hamzad-Beg's død,
ble Sjamyl i Asjitta valgt til imåm og fører for muridene. Han var uten
sammenligning den betydeligste av dem alle.

6 — Nansen.VII. SJAMYL

Sjamyl, vel en av århundredets merkeligste skikkelser* ble født 1797 i
Ghimri i Avaria, ved den Avariske Koisu nær dens samløp med den Andiske
Koisu. Hans navn var Ali; men han ble senere kalt Sjamyl (d. e.
Samuel.)1 I fremragende grad var han en født leder av menn, og rikt
utrustet av naturen. Av ydre var han nærmest høi, og slank, med en
stolt holdning. Øinene var blå eller grå, hår og skjegg brunlig blondt,
ansiktet nokså langt og smalt med regelmessige trekk og et alvorlig,
tenkende, og rolig uttrykk. I en enkel verdig drakt med belte om livet,
og som regel uten sine omgivende muriders strålende farver eller guld
og sølv, gjorde hans skikkelse altid sterkt intrykk på hans folk,, og
hans fremtreden var behersket verdig. Han var en ypperlig idrets-mann,
den første i fektning, løp, hopning og alskens gymnastiske øvelser. Det
fortelles om ham at han kunde hoppe over en grøft syv og tyve fot bred
(?), og kunde hoppe høiere enn sin egen høide. Han gikk som yngre
barbent og med bart bryst i alskens vær, og utmerket sig endog blant
Daghestan's fjell folk ved sin dristighet og hårdførhet.

Han var begavet med skarp intelligens, organisasjons-evne, opfinsomhet,
snarrådighet, en enestående vilje-

1 Den riktige uttale er Sjamwll med langt i i siste stavelse, og w
uttalt omtrent som engelsk w med litt av en u-lyd. Da Sjamyl stemmer
med. den almindeligste skrivemåte, er denne form behollt her.SJAMYL

styrke og selvbeherskelse, et urokkelig mot, og han var en ypperlig
hærfører. Han hadde en ilnende veltalenhet og begeistring, forbunnet
med klok beregning. Han kjente sine folk, og visste altid hvad som
skulde sis og gjøres. En merkelig menneske-kjenner, som visste å nytte
menneskenes både gode og slette egenskaper; og som de fleste store
ledere av menn, var han en ypperlig skuespiller, og ved sin ro, sin
fromme profetiske optre-den, sit asketiske liv, sin tilbaketrukkethet
så folket sjelden fikk se ham, og sine lange ensomme grublerier med
profeten og Allah, omga han sig med en mystisk glorie som Allah's
utkårne og Muhåmmeds stedfortreder; og han vant en merkelig makt over
sinnene. Dertil kom at han hadde mange kunskaper, hadde nøie gransket
Koranen og de hellige bøker, også de kristne evangelier, som han brukte
til en revisjon av sin lære; og han visste vel å utnytte disse
kunskaper, hans glødende oprop til folkene var ofte rene mesterverk.

Men han kunde også være listig og grusom, og hensynsløst hård mot sine
folk, hvis de ikke blint unner-kastet sig hans vilje; og han gjorde sig
fryktet ved sine grusomme straffer og dødsdommer. Tyver straffet han
ved å la hennene hugge av på dem, og små forseelser ble ofte straffet
med døden. Straffene ble altid befalet ham av Allah, hvis profet han
var, og i hvis navn han som imåm, den almektige styrer av alle
geistlige og verdslige saker, egenrådig skrev sine egne lover, og kunde
endre Sjarjats forskrifter som han selv vilde. Hans ord og løfter var
derfor ikke altid til å stole på. Mot krigs-fanger viste han ofte
grusomhet og lite edelmod.

Altid, selv i de største farer, var han fulstendig rolig, og han avsa
de grusomste straffer og dødsdommer med samme ro som han roste og
påskjønte fortjenester. Men også denne hårde mann hadde bløtere sider;
han var en øm sønn, ektemann, og far, og kunde vise en rørende
kjærlighet til barn, og glede ved å være sammen med dem.

Skjønt Russerne igjen mente å ha helt knekket all84

fjell-boenes motstann, skulde denne nye fører holle det mektige Rusland
stangen i fem og tyve år. Med sine forholsvis få folk tilføiet han
Russerne nederlag efter nederlag; og hver gang de trodde endelig å ha
klemt ham inne, slapp han bort mellem hennene på dem på en gådefull
måte, og angrep dem snart igjen fra en ånnen kant. Det var som han sto
i pakt med overnaturlige makter.

Da han ble fører, så stillingen nærmest håbløs ut. Efter Hamzad-Beg's
mord av khanene, og hans død, fait som sagt det meste av Avaria fra,
ledet av Hadji Muråd. Mange andre stammer fait også fra; men som ved et
under lyktes det Sjamyl igjen å få liv i muridismen og samle folk om
sig. Han gikk mot Khunsakh, men ble slått av den djerve Hadji Muråd.
Enda en gang forsøkte Sjamyl å ta byen; men måtte snart venne sig mot
Russerne, som rykket in fra andre kanter; og ble til slutt, i oktober
1834, slått av den dyktige og tapre general Klüke v. Klugenau som tok
Gotsatl og den viktige a-ul Gherghébil ved sammenløpet av Kara-Koisu og
Kasi-kumukh Koisu. Sjamyl måtte foreløbig opgi tanken på å vinne
Avarene, de sterkeste av alle fjell-folkene i Daghestan; men han brukte
tiden til å festne sin makt og binne sammen muridismens tilhengere i de
andre deler av lannet og i Tsjetsjnia til et fastere forbunn mot
Russerne. Disse gjorde den skjebnesvangre feil å insette Kassi-Kumukhen
Akhmed Khan fra Mekhtuli, som midlertidig khan i Avaria; han var Hadji
Muråds døds-fiende; og derved ijernet de denne fra sig.

I mars 1837 lyktes det Sjamyl å fulstendig ødelegge en russisk styrke
nær sit hovedsete, a-ulen Asjiltå ved den Andiske Koisu, nær dens
sammenløp med den Ava-riske Koisu. En ny russisk hær rykket in i mai
unner kommando av general Fésé'; Asjeltå ble tatt og fulstendig
ødelagt, 9. juni, og likeså få dager efter den sterke a-ul Akhulgo nær
ved.

Men samtidig kjempet Sjamyl mot Russerne ved den sterke a-ul Tilitl i
fjellene syd for Khunsakh. Fésé ilteSJAMYL

dit for å støtte sine lansmenn. Ved hjelp av sit artilleri lyktes det
Russerne å ta halvparten av a-ulen mens Sjamyl hollt den ånnen del. Men
Russerne hadde nu litt svære tap, og deres stilling var vanskelig. Da
Sjamyl foreslog våbenstilstann kom det efter noen dagers unner-handling
til en overenskomst, og den 7. juli drog Russerne bort og vente tilbake
til Khunsakh. Russerne påsto at Sjamyl og hans høvdinger1 hadde
unnerkastet sig og svoret troskap; men dette fremgår ikke av to
skrivelser fra Sjemyl til general Fésé, som tvertom går ut fra en
freds-slutning på gjensidig like betingelser, selv om Sjamyl og hans
førere stilte tre gisler. Det fremgår heller ikke av den måte som
Russerne trakk sig tilbake på, ad en vei som var diktert av Sjamyl og
efterlatende slagmarken til fienden.

Sjamyl forkynte i en proklamasjon en stor seier over Russerne, som var
drevet ut av Daghestan, og mange frafalne stammer sluttet sig til ham.
Da han kom tilbake til Asjiltå, ble han optent av glødende harme ved
synet av sin før så rike og blomstrende a-ul, nu en stor sotet
ruin-haug; ikke et av de fem hundre hus sto igjen, moskéen, hvor han
var inviet til imåm, jevnet med jorden, de herlige frukt- og vin-haver
ødelagt; vinjene rykket op, frukt-trærne hugget ned, maisen trampet
unner fot, vanledningene brutt av--. Slik var det Russerne för frem i
et lann hvor de trengte sig in som fremmede, og hvor de ingen rett
hadde uten makten. Han svor hevn.

Til sit sete valgte han nu a-ulen Akhulgo, som lå litt lengere nede ved
den Andiske Koisu's høire bredd på to utilgjengelige berg; og han
begynte straks arbeidet for å gjøre denne naturlige festning
uintagelig. Da han hadde

1 En samling merkelige menn. En av dem var Kibit Mahomå som hadde
opkastet sig til hersker, kadi, i Tilitl ved svikfullt i å myrde de
in-fødte beger og deres familjer, 33 i tall. Han var en av Sjamyl's
viktigste støtter like til nær krigens slutt i 1859; men sviktet ham da
og gikk over til Russerne.86

set at flell-folkenes sterke sten-tårn ikke sto sig mot Russernes
kanoner, grov denne merkelige hærfører sig med kasematter ned i selve
berget.

Imidlertid var det planlagt at tsar Nikholaus i egen person skulde
besøke Kaukasus høsten 1837, og for Russerne var det da meget om å
gjøre å få Sjamyl til å gå in på forlik og møtes med tsaren i Tiflis.
Den dyktige og tapre general Klugenau ble utset til å unnerhandle, og
det kom til et dramatisk møte mellem ham og Sjamyl i en vill berg-kløft
nær Ghimri, 18. september 1837. Den siste møtte med over 200 bevebnede
murider til hest i deres farvestrålende drakter med turbaner, mens
Klugenau bare hadde en adjutant, femten Don-kosakker og ti infødte med
sig. Han brukte all sin klokeste veltalenhet, men Sjamyl var ubøielig.
Da Klugenau så det var håbløst, reiste han sig og rakte Sjamyl hånnen
til avskjed; men da styrtet en muride frem, hollt dennes arm og sa at
føreren av de troende måtte ikke røre en gjåvur's (vantroendes) hånn.
Den iltre general ble rasende, og løftet krykken, han altid måtte gå
med, for å slå turbanen av muriden. Da grep heldigvis Sjamyl om
krykken, hollt muriden, som trakk sin kindsjal, tilbake, befalte med
tordnende stemme sine menn å holle sig rolig, og bad Klugenau å
fortrekke uten opholl. Men denne rasende Østerriker, ful stendig
likegyldig for fare, ga sin tunge fritt løp i de volsomste skjelsord
over alle fjell-boene, intil hans adjutant fikk trukket ham bort efter
kappe-fliken, og fikk ham endelig overtalt til å gå. Han steg då
langsomt til hest, og red bort i skritt uten å verdige muridene et
blikk. Fremtiden hang den gang, som så ofte, i et hår; var det
krykke-slaget ikke blit hindret i siste øieblikk av Sjamyl, var
Klugenau og alle hans menn uten tvil blit ødelagt; men Sjamyl og flere
av hans nærmeste vilde vel også blit drept i kampen. De følgende års
krig vilde blit helt anderledes; men kan henne mange tuseners liv vilde
blit spart. Tsar Nikho-SJAMYL

laus foretok sin reise til Transkaukasia kort efter, i september til
november, men møtte ikke Sjamyl.

Dennes makt i Daghestan og i Tsjetsjnia vokste stadig i løpet av 1838,
og Russerne forsto, at det var nødvendig å foreta alvorlige skritt mot
ham. I mai brøt general Grabbé op med en hær fra Vnezåpnajna mot
Akhulgo i det håb å inneslutte Sjamyl der og gjøre det endelig av med
ham. Sjamyl møtte ham med en stor styrke ved den utilgjengelige a-ul
Arguami for å sperre ham fremkomsten. Men 30. mai til 1. juni ble
a-ulen tatt med storm, og som vanlig var det en blodig kamp fra gate
til gate og fra hus til hus. Hele a-ulen ble plyndret og lagt i ruiner,
mens Sjamyl trakk sig tilbake.

Efter flere vanskeligheter sto Grabbé med sin hær foran Akhulgo 12.
juni. Her ble nu Sjamyl innesluttet med en befolkning på 4000 menn,
kvinner og barn, og av dem var bare en fjerdedel våbendyktige menn. Men
festningen var for sterk til straks å kunne tas med storm, den måtte
beleires, og bombardementet begynte. Efter vel en måneds beleiring ble
det forsøkt storm 16. juli; men med svære tap ble Russerne slått
tilbake, og beleiringen ble fortsatt i håb om å utsulte fienden, mens
festningen den hele tid ble bombardert uten stans av det russiske
artilleri. Tilstannen blev stadig dårligere i festningen, den 27. juli
ble det endelig åpnet unnerhand-linger, og batterienes skytning stanste
i noen få timer; men det førte ikke til noe, da Grabbés ufravigelige
betingelse var at Sjamyl skulde unnerkaste sig det russiske herredømme,
og som bevis på sin opriktighet senne sin sønn Jamalu'd-din som gissel.
Skytningen fortsatte. Den 12. august sente Sjamyl selv en forhandler;
skytningen stanste igjen noen timer; det førte hellerikke nu til noe;
det ble forhandlet om igjen, men det ble snart åbenbart at han bare
ønsket å vinne tid for å bedre ut sine befestninger. Den 16. august ble
det sennt ham et ultimatum, at hvis hans sønn ikke var utlevert før
natten, vilde Akhulgo bli stormet neste morgen.88

Da Jamalu'd-din ikke kom, begynte stormen om morgenen 17. august, og nu
var den bedre forberedt. Angriperne led vistnok store tap, men gjorde
fremgang, og i Sjamyl's rekker falt mange av hans beste menn. Da videre
motstann syntes håbløs ga han til slutt efter, heiste det hvite flag,
og sente med tungt hjerte sin elskede sønn, tolv år gammel, til den
forhatte fiende. I de følgende tre dager ble det unnerhandlet om
Akhulgo's overgivelse; men Sjamyl's betingelser kunde ikke godkjennes,
og 21. august begynte stormen på ny. Første dag hadde de liten
fremgang; men neste morgen ved daggry bar det løs igjen. Det ble en
fryktelig kamp, fra hus til hus. Endelig var Akhulgo tatt, men enda
måtte kampen fortsettes i en uke i de halvt unnerjordiske stenhus og i
hulene, hvor fjell-boene forskanset sig og nektet å overgi sig, og selv
kvinner og barn med kindsjaler og stener i hennene kastet sig mot
bajonettene, eller styrtet sig i avgrunnen; mødre drepte sine barn for
at de ikke skulde falle i de forhatte Russeres henner. Det var en
redslenes kamp.

Beleiringen som hadde vart i 70 dager, var slutt; men hvor var Sjamyl,
som det jo særlig gjalt? Det ble søkt høit og lavt, i hvert hull; alle
lik ble unnersøkt; men han fantes ikke, hverken blant døde eller
levende. Festningen hadde vært avsperret på alle kanter; som i Ghimri
var han forsvunnet på en uforklarlig måte. Dette øket enn mer troen på
hans hellighet, det het sig at Muhåm-med selv hadde kommet ned og
frelst ham.

Det kom senere frem at natten til 22. august hadde han med en kone og
et barn og noen få trofaste ledsagere søkt tilflukt i en av hulene i
bergveggen over Koisu. Neste natt steg de ned til elven, krøp nedefter
langs bredden, og støtte i mørket på en vaktpost; det ble kamp og
Sjamyl og hans lille sønn på morens rygg ble såret, men løitnanten for
vaktposten ble drept, og de slapp unna, og var dermed gjennem de
russiske linjer.

Russerne triumferte over seiren; nu måtte Sjamyl'sSJAMYL

makt være endelig brutt — en fattig, hjemløs, såret flyktning, berøvet
alle midler, og uten følge. — Men før et år var gått, sto denne ensomme
flyktning igjen i spissen for et folk i våben. Mens Russernes
plyndringer og ødeleggelser bare opflammet fjell-folkenes hat, drog
Sjamyl til Tsjetsjnia, hvor den russiske general Pullo's uhyggelig
grusomme styre opegget Tsjetsjenene som hadde unner-kastet sig
Russerne. De flokket sig nu om Sjamyl, og alt i mars 1840 var krigen
igjen i full gang. Sjamyl, som hadde vunnet ry som hærfører i
Daghestan's skogbare fjelldaler, viste sig snart som mester også i
kampene i Tsjetsj-nias tette skoger. Snart utstrakte han sine hærferder
også til Daghestan, hvor hans gamle tilhengere strømmet sammen unner
hans banner.

I november det år hente noe som skulde få skjebnesvangre følger for
Russerne. Hadji Muråd, som den hele tid hadde vært deres forbuns-felle,
var blit mistenkeliggjort av sin fiende Akhmet Khan av Mekhtuli,
midlertidig hersker i Avaria, for å stå i hemmelig forbinnelse med
Sjamyl. Han ble fengslet og ført til det russiske hovedkvarter unner
sterk bevoktning. På en smal sti i en bergvegg hvor folkene måtte gå
enkeltvis, rykket han plutselig repene, de hollt ham med, til sig, og
sprang ut over styrtningen. Alle mente det var den sikre død; men han
slapp fra det med et brukket ben, og, om enn slemt forslått, klarte han
å krype frem til folk, og ble fra nu av Russernes farlige fiende. Han
sluttet sig til Sjamyl, som utnevnte ham til na'ib, og han fikk
efterhånnen Avarene med sig.

Sjamyl valgte a-ulen Dargo i Tsjetsjnia (Itsjkeria) til sit hovedsete,
og i de følgende år nyttet han tiden til å organisere sit rike. Han
indelte det i distrikter styrt av naiber. Hver av disse skulde stille
minst 300 beredne krigere. Kjernen til en stående hær ble dannet av
slike ryttere valgt fra hvert tiende gårdsbruk, og inkvartert i hver
a-ul, som måtte unnerholle deres hester, dyrke deres, lann og høste
deres avling. De måtte til enhver tid90

være ferdig til å lystre ordre, og når et tog var slutt, vente de
tilbake til sine a-uler, hvor de også var en kontroll over de andre
inbyggere. Om nødvendig kunde de økes med en mann fra hvert gårdsbruk.
Ellers var hver mann mellem 15 og 50 år pliktig til å gå in i hæren
hvis det trengtes. Sjamyl inførte regelmessige skatter, og festnet sit
styre på alle måter. I 1840 oprettet han også ordener til belønning av
tapperhet. En il-post ble inrettet for å spre efterretninger og
befalinger hurtig over lannet. I det hele viste han sig som en ypperlig
organisator; men han var uhyggelig streng og ofte grusom, og ble fulgt
av sin skarpretter som bar en svær langskaftet øks, ferdig til å hugge
av henner og hoder, så snart det var den minste mistanke om
upålitelighet. Sjamyl's herredømme var derfor fryktet, men ikke elsket,
særlig ikke i Avaria, hvor han desuten hadde vært delaktig i khanenes
mord, og det ble aldrig glemt.

I 1841 angrep Russerne igjen, men med lite hell, og Sjamyl gjorde med
sine ryttere de dristigste infall i deres område hvor de minst ventet
ham, ja han trengte in i Kumykkenes lann helt frem til byen og
festningen Kizliar nord ved nedre Terek, og med stort bytte, mange
fanger og store flokker av storfe, slog han sig gjennem tilbake mellem
to russiske hær-avdelinger.

I slutten av mai 1842, mens Sjamyl var på hærferd mot Kasi-Kumukhene i
det sydlige Daghestan, rykket general Grabbé med en hær på 10 000 mann
og 24 kanoner in i Tsjetsjnia for å ta Dargo; men ble på veien
omsvermet av flokker av infødte som anfalt snart fra en kant snart fra
en ånnen. Efter tre ulykkelige dager måtte Grabbé opgi foretagendet,
hæren vente tilbake i ytterst dårlig tilstann og med store tap. I
slutten av juni forsøkte Grabbé sig med enda et infall, denne gang i
det nordlige Daghestan; men han hadde ikke mer heil med sig, igjen
måtte han trekke sig tilbake med slemme tap, og ble nødt til å opgi
alle videre forsøk.

Sommeren 1843 følte Sjamyl sig sterk nok til et merSJAMYL 91

omfattende felttog mot Russerne i Daghestan. Plutselig 27. august brøt
han op med en hær fra sit kvarter i Di-lim i Tsjetsjnia; mindre enn 24
timer senere sto han foran a-ulen Untsukul, i Avaria, 60 km. i syd, og
her ble han samme dag møtt av Kibit Mahomå fra Tilitl og Hadji Muråd
fra Avaria med store styrker; samlet var nu 10000 mann. Den hurtighet
og presisjon hvormed de lange marsjer av de betydelige beredne
hær-styrker ble utført like unner den russiske generals øine, og den
fullkommenhet hvormed de forskjellige avdelinger og operasjoner
arbeidet sammen, viser Sjamyl's overlegne dyktighet som fører.

Untsukul hadde åpent sviktet ham, og hadde dertil mottatt en russisk
garnison. Det var av største viktighet å vise at slikt kunde ikke
gjøres ustraffet. Noen russiske kompanier, i alt 500 mann med to
kanoner, som uforsiktig ilte til unsetning fra Ghimri i nærheten, ble
fulstendig ødelagt, bare noen få unslapp. Untsukul ble tatt med storm,
og garnisonen i det russiske fort overga sig efter et så tappert
forsvar, at Sjamyl, som tegn på sin aktelse, lot kommandanten, løitnant
Anösoff, beholle sin sabel.

På fem og tyve dager (27. aug.—21. sept.) efter sin plutselige optreden
foran Untsukul, hadde Sjamyl tatt alle Russernes befestede steder i
Avaria, untagen hovedstaden Khunsakh. Han vente nu tilbake til Dilim,
og efter et mislykket forsøk på å ta fortet Vnezåpnaja nordenfor, lot
han sine folk dra hjem hver til sit. Men plutselig i slutten av oktober
gikk han igjen til angrep. Russernes viktige befestning Gherghebil, ved
sydgrensen av Avaria, ble tatt med storm 8. november; av garnisonen ble
bare to officerer og noen få soldater i live (efter Gurko's raport).
Den 11. november innesluttet Sjamyl selve den russiske
øverstkommanderende, general Gurko, i dennes hovedkvarter i
Temir-Khan-Sjura Khunsakh ble forlatt av Russerne, men de ble omringet
på veien ved Ziriåni 17. november, og da var alle Rus-92

sere unner våben i det nordlige Daghestan innesluttet i fire
befestninger. Gurko ble unsatt av general Freitag, og de andre
avdelinger ble også reddet; men før utgangen av november var alle
russiske tropper trukket ut av det nordlige Daghestan. Sjamyl var
fulstendig herre, og sto sterkere enn noensinde. Russernes tap siden
27. august var 92 officerer, 2528 mann, 12 befestede steder, og 27
kanoner.

En begivenhet fra denne tid gir et merkelig inblikk i Sjamyl's karakter
og måte å behandle sine folk på. Unner kampene i Daghestan hadde han
ikke kunnet beskytte Tsjetsjnia tilstrekkelig, og Tsjetsjenene i den
lavere del av fjellene og på slettene nordenfor hadde lidt verre enn
vanlig unner Russernes herjende infall. I sin fortvilelse sente de fire
utsenninger til Sjamyl i Dargo for å be om enten tilstrekkelig
beskyttelse eller også lov til å slutte fred med Russerne. Da
utsenningene av frykt for livet ikke våget å gå til den fanatiske imåm
selv, fikk de ad omveie ved store pengegaver hans gamle mor til å tale
deres sak for sin sønn, som elsket henne høit, men umulig kunde gi
efter. Han var straks klar over at det vilde være skjebnesvangert å
drepe utsenningene, eller senne dem tilbake med utstukne øine, eller
avhugne henner eller ånnen lemlestning, som vilde vært mest lik ham.
Han lot derfor Tsjetsjenenes anmodning kungjøre, og at han vilde trekke
sig tilbake til faste og bønn, in til profeten selv vilde la ham vite
sin vilje. Han lukket sig da inne i moskéen, mens muridene og Dar-gös
inbyggere på hans befaling samlet sig runt den for å forene sine bønner
med hans.

Tre dager og netter ble moskéens dør lukket; mengden utenfor var slitt
ut av faste og bønn, og var ved den lange venten arbeidet op i en
feberaktig religiøs tilstann. Da gikk døren langsomt op, Sjamyl sto på
terskelen, blek, med blodunnerløpne øine. Ledsaget av to murider steg
han taus op på moskéens flate tak, og på hans bud ble moren ført dit,
hyllet i sit hviteSJAMYL

sjal, tsjadra. Ført av to mullaher nærmet hun sig sønnen med langsomme
usikre skritt. I noen minutter stirret han på henne uten å tale; så
hevet han øinene mot himlen og ropte:

«O, store profet Muhåmmed! Hellige og uforanderlige er dine befalinger!
La din retferdige dom bli fullbyrdet som et eksempel for alle sanne
troende!»

Så henvente han sig til folket og sa at Tsjetsjenene hadde glemt sin
ed, og vilde unnerkaste sig gjåvurene, og hadde vist den skamløshet å
senne menn hit til Dar-go for å be om tillatelse; men da disse ikke
våget å tre frem for ham, hadde de henvent sig til hans ulykkelige
svake mor for å få henne til å gå i forbønn for dem. Hennes intrengende
forestillinger og hans ubegrensede hengivenhet for henne ga ham den
dristighet å spørre Guds profet Muhåmmed selv om hans vilje.

«Og se, her i eders nærvær, og støttet av eders bønner, har jeg efter
tre dagers bønn og faste opnådd hans nådige svar på mit anmassende
spørsmål. Men dette svar har slått mig som et tordenslag. Det er
Allah's vilje at den som først forkynte mig Tsjetsjener-folkets
skendige hensikter skal straffes med hundre svære piskeslag, og denne
første var--min egen mor!»

På imåmens vink rev muridene tsjadraen fra den ulykkelige, gamle
kvinne, grep henne om hennene, og begynte å slå henne med en flettet
pisk; det gikk en gysen av redsel og beundring gjennem mengden. Ved det
femte slag besvimte offeret, og Sjamyl, ute av sig selv av smerte,
stanste bødlene, og kastet sig for sin mors føtter. Optrinet var
gripende, og med gråt og stønnen bønfalt tilskuerne om nåde for sin
velgjørerske. Efter noen få øieblikke reiste Sjamyl sig uten spor av
hans tidligere bevegelse. Igjen hevet han øinene mot himlen, og med
alvorlig stemme ropte han:

«Der er ingen Gud uten en, og Muhåmmed er hans profet! Å, beboere av
Paradiset, I har hørt min inderlige bønn, og har tillatt mig å ta
resten av de slag som94

var tildømt min ulykkelige mor. Disse slag tar jeg imot med giede som
en uvurderlig gave av eders kjærlige nåde!»

Og med et smil på leben tok han av sig sin røde kjortel, og ga de to
murider svære Nogai-pisker, og sa dem, at han med egen hånn vilde drepe
den som våget å være lemfeldig med å utføre profetens vilje. Taus og
uten det minste tegn på smerte tok han de gjenværende fem og nitti
slag. Efter å ha tatt sin kjortel på, steg han ned i den skrekslagne
mengde og spurte: «Hvor er de kjeltringer for hvis skyll min mor har
måttet lide en så vanærende straff?» De ulykkelige menn ble straks
slept frem, og lå for hans føtter; ingen tvilte på deres skjebne. Men
til deres og alles overraskning reiste han dem op og sa: «Venn tilbake
til eders folk, og som svar på deres uvittige forlangende fortell dem
alt I har set og hørt.»

Det sansynlige er vel at i et optrin som dette, er det vçd siden av
skuespilleren, også den troende fanatiker som agerer; men det er
forståelig at en så mesterlig og dramatisk ordnet forestilling gjorde
et dypt intrykk på de overtroiske og lettroende fjell-boer.

På denne tid sat tsar Nikholaus I i dårlig lune i sit palass i St.
Petersburg, og var dypt krenket over sakenes gang i Kaukasus, og over
at denne frekke banditt Sjamyl fremdeles gikk fri og kunde motsette sig
hans, den almektige selvherskers vilje. Han ga derfor 18. desember 1843
sin nye øverstkommanderende på denne front, general Neidhardt, ordre
til å trenge in i fjellene og «slå og adspre alle Sjamyl's horder,
ødelegge alle hans militære inretninger, ta i besiddelse alle de
viktigste punkter og befeste dem som det måtte synes nødvendig å
op-retholle». For at dette kunde gjøres, ga han befaling til at hæren
skulde økes ganske vesentlig, så den ble mer enn fordoblet. Planen
måtte gjennemføres uten vaklen, og være fullført innen utgangen av
1844.

Det ble gjort de volsomste anstrengelser fra RussernesSJAMYL 95

side med de økede troppe-masser; men uaktet deres forskjellige infall
til dels kunde være heldige, var de i sin helhet mislykkete, og bragte
ingen varige resultater; ved utgangen av året var Sjamyl's stilling og
anseelse usvekket.

Den sommer forefalt en av de blod-dåder som vistnok styrket hans
myndighet i øieblikket, men i lengden bidrog til å unnergrave den. En
av hans trofaste venner var blit drept ved a-ulen Tsonteri nær Dargo på
grunn av en blodhevns-feide. Sjamyl sente 200 mann for å ta noen av de
viktigste inbyggere til fange, fordi de ikke hadde hindret drapet.
Dette var i fulstendig strid med den almindelige lov-opfatning (adai)
hvorefter blodhevn jo var plikt, om den enn efter Sjamyl's lære var
imot de hellige forskrifter (sjarjat). Inbyggerne drev derfor muridene
tilbake med våben-makt. Sjamyl slog da ned på den ulykkelige a-ul,
overtalte inbyggerne til å overgi sig, og hver levende sjel, fra barn
til de eldste, ble drept, hundre familjer i alt.

I de følgende år gikk det ikke Russerne bedre til tross for tsarens
befalinger og deres økede hær-styrker. Uaktet Sjamyl kunde stille bare
en brøkdel så mange folk, og savnet artilleri, når untas de kanoner han
hadde erobret, var han dem overlegen ved sin lett bevegelighet med sin
beredne hær. Han ungikk kamp hvor fienden kunde utfolle sine store
styrker og gjøre virksom bruk av sit artilleri; men han lokket dem
gjerne lenger og lenger in i fjellene eller skogene, og på de
vanskeligste steder falt han dem plutselig i ryggen eller omsvermet
dem, gikk på med volsomhet, tilføiet dem store tap, og avskar eller tok
deres tilførsler, så de intet av betydning kunde utrette, og det ente
stadig med at de igjen måtte trekke sig tilbake.

Netop slik gikk det med fyrst Vörontsoff's sørgelige felttog i 1845.
Med sit store ry fra den napoleonske krig, var han det år blitt utnevnt
til visekonge i Kaukasus og øverstbefalende. For å efterkomme tsarens
befalin-96

ger, dro han 31. mai 1845 ut fra fortet Vnezåpnaja i Tsjetsjnia med den
mest strålende hær som enda var set i Kaukasus, minst 18 000 mann. Hans
mål var Sjamyl's hovedstad Dargo. Uten synderlig direkte motstann, men
med store tap i det vanskelige lende, nådde han med en halvt utsultet
hær i dårlig forfatning, frem dit 6. juli for å finne byen brent og
ødelagt av Sjamyl, alle forråd ført bort, og ingen mulighet for å
skaffe sig levnetsmidler, mens hans tilførsler ble for en vesentlig del
avskåret med svære tap. I de unnerjordiske fengsler i byen hadde Sjamyl
hat tre og tredve russiske offiserer og menn; disse hadde Russerne
håbet å redde, men Sjamyl hadde latt dem alle myrde.

Vörontsoffs stilling var alvorlig, og han måtte søke hurtigst å nå
tilbake i sikkerhet med sin hær, som nu var skrumpet inn til 5000
kampdyktige menn; de måtte transportere 1100 sårede, og de hadde
proviant bare for noen få dager. 13. juli begynte den sørgelige marsj
tilbake unner stadig kamp og store forhindringer. Tapene var store, på
fire dager var de over 1 000 mann og de sårede var øket til mer enn
2000. Fremkomsten var i gjennemsnitt bare 6lA km. om dagen. Vörontsoff
inså 16. juli at det var ikke mulig å marsjere lenger. De måtte slå
leir og vente på unsetning som han hadde sent flere bud efter; men de
visste jo ikke om budene var nådd frem. 17. juli gikk; folkene hadde
ikke annet å spise enn litt mais de hadde funnet på markene omkring;
leiren var omsvermet av Sjamyl's folk og ble bombardert av hans
erobrede kanoner. 18. juli gikk; sulten begynte å gnage, der var ikke
mer amunisjon til kanonene, og folkene hadde bare omkring femti skudd
hver tilbake. Det så ut til å nærme sig ennen. Da, som solen skulde til
å gå ned, hørtes det fjerne drønn av kanoner! det hørtes fler!! Hele
leiren var på benene i samme nu, de jublet, selv de sårede og syke
glemte all elendighet. Det var general Freitag som kom! Budene hadde
nådd ham i Grosny natt til 16. juli, han red 160BYEN TEM IR-KHAN-SJ
URA, RUSSERNES HOVEDSTASJON I DAGHESTAN UNDER KRIGEN (s. 100).øverst:
ruinene av a-ulen gunib og bjerke-skogen hvor sjamyl

km. på to dager, og samlet sine tropper på veien, og kl. 9 om kveilen
18. juli var hans fortropp fremme.

Efter å ha målt styrke med Freitag trakk Sjamyl sig tilbake, og
skjellte på sine na'iber for å ha latt byttet unslippe dem tross alt.
Den 20. juli nådde levningene av den stolte hær sikkerhet i a-ulen
Gherzel på sletten—, men ikke uten nye tap i baktroppen. Slik ente den
bedrøvelige Dargo-ekspedisjon i 1845. Tsar Nikholaus begynte å inse at
keiserlige befalinger fra St. Petersburg var ikke nok til å legge
banditten Sjamyls hode for hans føtter.

Sjamyl's dristigste dåd i denne tid var hans infall i Kabardå på
slettene på begge sider av Terek nord og nordvest for Vladikaukas. De
tapre fjell-stammer i det nordvestlige Kaukasus, som også førte en
forbitret kamp for sin frihet, var skilt fra Tsjetsjnia ved det
fruktbare Kabardå som siden 1822 var i Russernes voll. Kunde det lykkes
Sjamyl å få de krigerske og talrike Kabarder til å reise sig og slutte
sig til ham, vilde hans hær-styrker bli vesentlig øket, og ubrutt
forbinnelse vilde være op-nådd med nordvest-Kaukasus. Russerne vilde da
stå overfor en ubrutt front og en sammenslutning farligere enn
noensinde før. Sjamyl gjorde derfor store anstrengelser med løfter og
med trusler for å overtale Kabar-derne til å slutte sig til sine
trosfeller mot de vantro, og sist i 1845 sente han dem en proklamasjon
avfattet i hans begeistrende veltalenhets kraftigste sprog, og som ente
slik: «Men hvis I vedblir å tro mer på de rødhårete kristenhunners
lokkende løfter enn på mine formaninger, så vil jeg opfylle hvad
Kasi-Mullah har lovt eder: som mørke uværs-skyer skal mine hærer da
trekke hen over eders a-uler for å fremtvinge med makt det som I nekter
å gjøre med det gode. Blod skal betegne min vei, og skrekk og
ødeleggelse skal være mit følge; ti hvor ordets makt ikke strekker til,
der må gjerningen stå hjelpende ved siden!

Guds tjener imåmen Sjamyl.»

Mitt i april 1846 gjorde Sjamyl plutselig med en stor styrke et infall
i Kabardå fra Tsjetsjnia; hans håb var at Kabarderne, som var misnøid
med russeveldet, vilde reise sig når han selv kom for å støtte dem. Men
den dyktige general Freitag hadde fått mistanke om hans foretagende;
han hadde derfor fått samlet en styrke, og fulgte efter Sjamyl i hissig
forfølgning for å avskjære ham. Kabarderne våget ikke å reise sig, og
Sjamyl, som ikke våget å møte Freitag i åpen kamp på den skogbare
slette, måtte, bare med noen få timers forsprang, flykte tilbake til
sine fjell. Uaktet hans plan hadde mislykkes, øket like vel dette
dristige eventyr hans anseelse blant fjell-stammene, og han hadde ikke
lidt tap av betydning; men Freitag hadde reddet Rusland fra en stor
fare.

I resten av året ga Sjamyl's folk Russerne liten fred. Uavladelig var
det nye angrep og infall, og muridenes dristighet gikk så vitt som til
å bombardere selve Grosny (24. juli) og det nye fort Vozdvizhensko
sønden-for (17. aug.). Men allikevel fikk Russerne styrket sine linjer
ved å bygge to nye viktige forter på denne front. I det sydlige
Daghestan ble Sjamyl selv slått ved Kute-sji i oktober, og hele det
fruktbare og folkerike Darghi-område måtte igjen unnerkaste sig
Russerne.

I juni 1847 beleiret Vörontsoff det av Sjamyl sterkt befestede
Gherghébil, han forsøkte å ta det med storm, men ble slått tilbake med
svære tap og måtte opgi det. Han trøstet sig med i august å ta den enda
sterkere befestede a-ul Salti efter syv ukers beleiring, men Russernes
tap var 2000 døde og sårede. Neste sommer i juli (1848) ble også
Gherghébil tatt efter 23 dagers beleiring av en hær på 10000 mann. Men
de kunde ikke holle byen, og måtte trekke sig tilbake forfulgt av
muridene, og intet var opnådd. I september 1848 blev fortet Akhti ved
Samur-elven nær Daghestans sydgrense angrepet av Sjamyl med en stor
styrke; men det ble heltemodig forsvart av oberst Roth med 500 mann i
over en uke. Halve garnisonen var drept eller såret, det
viktigsteSJAMYL

krutt-magasin sprunget i luften, murene gjennembrutt, vannet brukt op,
ingen mat kunde kokes. Sjamyl hadde lovt Roth's unge datter til den
naib som først plantet hans banner på muren. Men hun og soldatenes
koner var bestemt på å sprenge sig i luften, hellere enn å falle i
fiendens henner. Da alt håb var gitt op, kom til slutt en russisk
styrke til unsetning.

I de følgende år var det ingen foretagender i felten av større omfang,
både Russerne og Sjamyl forholt sig mest defensive, og der var ingen
store nederlag eller tap på noen side. Belært av sine dyrekjøpte
erfaringer hadde Vörontsoff efterhånnen mer og mer inset at hverken
Daghestan eller Tsjetsjnia kunde tas med enkelte felttog, og Sjamyl's
makt kunde ikke knekkes med ett slag; det måtte et tålmodig og metodisk
arbeide til for å styrke Russernes linjer langs yttergrensene og
befeste dem ved en rekke sterke forter forbunnet med veier, og ved å
oprette faste kvarterer med tilstrekkelige barakker; og så efterhånnen
rykke lengere in med disse befestede linjer. Samtidig ble det forsøkt å
hugge ned og fortynne skogene i Tsjetsjnia, som ga fienden så store
fordeler, og hugge brede åpne veier in gjennem dem, mens a-ulene der
ble ødelagt efter besste evne.

Sjamyl på sin side nyttet tiden til ytterligere å festne sin makt over
fjell-stammene, og i 1849 var den på sin høide; men hans herredømme var
det rene despoti, og ble mer og mer støttet på skarpretter-øksen. Ingen
våget å motsette sig hans vilje, selv ikke hans offeres blods-forvante.
Tusener sto ferdig til å ofre livet på hans befaling, og hans høvdinger
sto ferdig til å føre dem. Først blant dem var Hadji Muråd. Han gjorde
det ene infall dristigere enn det annet in i hjertet av fiendens
område. Det var ikke grenser for hans vågemot, og med sin enestående
snarrådighet og hurtighet kom han altid helskinnet fra det. I desember
1846 trengte han med 500 mann om natten in i Djengutai, hovedstaden i
Mekhtuli, og bortførte like for nesen av den100 SJAMYL

sterke russiske garnison enken efter sin gamle fiende Akhmet Khan. I
april 1849 overgikk han mest sit eget ry som den dristigste av alle
muridenes førere, ved et infall om natten i selve Temir-Khan-Sjura, det
militære center og hovedstaden i russisk Daghestan. Han snudde dengang
skoene på hesten for å avlede forfølgerne. 1. juli 1851 fallt han med
500 ryttere om natten in i den rike a-ul Bu'inakh nær kysten mellem
Derbent og Petrovsk, drepte Sjakh Vali, bror av sjamkhalen i Tarku, på
hans egen terskel, og bortførte som fanger hans kone og barn, for
hvilke Sjamyl siden fikk en svær sum i løsepenger. Den gang red Hadji
Muråd med sine menn 150 km. på mindre enn 30 timer, og unslapp uten
tap, uaktet de ble skarpt forfulgt. Hans vågestykker var mangfoldige og
han var alle omgivende fienders skrekk.

Men han ble baktalt og mistenkeliggjort for Sjamyl, og denne, som var
misundelig på hans ry, og fryktet ham på grunn av mordet på khanene i
Khunsakh, bestemte sig til å skille sig av med denne mann hvis
popularitet kunde bli farlig, og i et hemmelig møte i Avturi i
Tsjetsjnia ble Hadji Muråd dømt til døden. Da han i siste øieblikk ble
advart, flyktet han i november 1851 til Russernes fort Vozdvizhensko i
håb om med Russernes hjelp å ta hevn over Sjamyl. Russerne jublet over
denne erhvervelse, og mente det var begynnelsen til frafall fra Sjamyl.
Hadji Muråd fikk lov til, unner stadig opsikt, å opholle sig ved flere
russiske militær-stasjoner nær grensen, hvor han kunde få forbinnelse
med sine tilhengere i Daghestan. Han håbet på en gunstig leilighet til
med Russernes hjelp å kaste sig over Sjamyl med sin vanlige dristighet.
Imidlertid hollt denne hans familje i fangenskap og truet med å vanære
kvinnene og drepe eller stikke øinene ut på hans elskede sønn Jusuf. De
måtte først befries ved utveksling med fanger, før han kunde gjøre noe.
Men til slutt, trett av å vente på opfyllelsen av de russiske løfter,
og pint av uvirksomheten og bekymringene for sin familje, flyktet han i
april 1852 medSJAMYL

sine fem ledsagere for å venne tilbake til sine fjell. Før de slapp
gjennem de russiske linjer ble de omringet av talrike forfølgere; en
kamp av en mot hundre var håbløs; men de tenkte ikke på å overgi sig,
bare forskanset sig, istemte sin dødssang, og skjøt. Så lenge de hadde
patroner hollt de sig fienden fra livet. Hadji Muråd ble truffet av en
kule, stappet vatt i såret og skjøt videre, ble så truffet dødelig, men
skjøt enda. Så krøp han frem, reiste sig, gikk på med kindsjalen til
han stupte, truffet av flere kuler.

«Ilsomt kom du, dødsbudets kule, som jeg foraktet, for du var min
slave!

Og du, svarte jord, som min strids-hingst trampet og eltet, vil dekke
min grav!

Koll er du, o død, dog var jeg din herre og mester!

Min kropp synker hastig til jord, min sjel flyr mer hastig

mot himlen!» 1

To av hans tapre menn falt i kampen, tre ble tatt tilfange og
henrettet. Det var 24. april 1852. Russerne hadde mistet en av sine
frykteligste motstandere; men hans navn vil leve lenge i de
fjell-daler, som han så heltemodig forsvarte.

Det kunde vært å vente at Sjamyl unner Krim-krigen fra 1853 til 1856
vilde nyttet leiligheten til i for bunn med Tyrkerne og vestmaktene å
rette knusende slag mot Russernes makt i Kaukasus. Men opirret ved
Tyrkernes sjelden tåpelige politikk avbrøt Sjamyl all forbinnelse med
dem, og da heller ikke vestmaktene opfattet sine store muligheter på
denne front, hollt Sjamyl sig mest i ro unner hele krigen, mens han
forsøkte å opretholle herredømmet over sine folk, som var begynt å gå
trett, og som var uttømt efter de uavladelige kriger.

I 1854 gjorde han et infall i Georgia og plyndret den fruktbare
Alasån-dal, hans tropper ble så slått, mens en flokk trengte frem til
slottet Tsinondal, og tok som fanger de to georgiske søstre fyrstinnene
Tsjavtsjavadze og

1 Fra en tsjetsjensk døds-sang, jfr. J. F. Baddeley's a. v, ss. 488
f.102

Orbeliåni. Ved utløsningen av disse opnådde Sjamyl senere, foruten en
pengesum, endelig å få sin sønn Jamalu'd-din tilbake, som han i 1839
hadde måttet overgi i Akhulgo. Men efter femten års opdragelse — fra
tolv års alder — i Rusland, hvor han var blit offiser i armeen, var han
helt fremmed for sin far, sit folk, og sin hjemstavn. Det var en stor
skuffelse for faren. Sønnen vantrivdes, ble melankoliker, og døde efter
tre år.

Efter at Pariser-freden var sluttet 30. mars 1856, kunde Rusland igjen
for alvor ta fatt på å unnertvinge Kaukasus, og nu med større og større
kraft. Fyrst Barjatinski ble øverstkommanderende og visekonge i
Kaukasus (22. juli 1856). For Sjamyl's folk hadde ikke hvilen vært lang
nokk til å lege krigens dype sår, det var ikke en familje som ikke
hadde mistet menn. De var krigstrette; og unner uvirksomheten var det
ingen lysende våbendåd, ingen store nederlag for fienden, som kunde
holle liv i begeistringen. Til det kom at folkene knurret mer og mer
mot Sjamyl's tyranniske styre og hans grusomhet, som var særlig følelig
i fredstid. Mange vilde derfor gjerne slutte sig til Russerne, hvis de
bare trodde de kunde beskytte dem mot den mektige og fryktede imåm; og
merkelig nok hadde Krim-krigen i sterk grad øket fjellfolkenes respekt
for Ruslands makt. Et rike som hadde kunnet utholle kampen mot det
mektige Tyrkiet og de enda mektigere vestmakter uten å bli ødelagt, var
det håbløst for dem å kjempe mot, og det kunde nok beskytte dem. Mange
fallt derfor efterhånnen fra Sjamyl og sluttet sig til Russerne. Hans
forsøk på å opnå samvirke med stammene i nordvest-Kaukasus mislyktes.

Mens Russerne stadig kunde senne nye eller økede styrker mot ham, hadde
han sin ene samme hær og sine murider, som stadig ble mer uttynnet ved
tap og ved frafall. Til det kom at Russernes nye skytev åben og rifler
var flell-folkenes helt overlegne. Russernes linjer blev rykket lengere
og lengere in runt Sjamyl, som efter Dargo's ødeleggelse i 1845 hadde
valgt Vedén i TsjetsjniaSJAMYL

til sit hovedsete. Den 1. april 1859 blev denne sterke festning tatt
med storm av den «tre-øiede» general Jev-dokimoff, efter to måneters
beleiring, og med merkelig små tap for Russerne. Sjamyl trakk sig nu in
i Daghestan, og med sit urokkelige heltemot forsøkte han å forsvare sig
i faste stillinger der. Men flere og flere av fjell-stammene fait nu
fra ham, hans mest trofaste høvdinger sviktet, selv Kibit Mahomå, den
fanatiske kadi av Tilitl, gikk over til Russerne og sto mot ham.
Forrådt og forlatt søkte han nu med koner og barn og et lite følge sin
siste tilflukt på fjellet Gunib ved Kara Koisu's venstre bredd, hvor
inbyggerne enda var ham tro. Det var først i august. Få dager senere,
9. august, nådde den russiske hær frem, og beleiringen begynte.

Dette fl ell ligner en veldig, avskåret, trekantet pyramide, hvis sider
reiser sig stupbratte over ^ell-lendet omkring. Selve flaten på toppen
kan være en ti kvadratkilometer stor, med beiter, aker-lann, noe
bjerke-skog, og gjennemskåret av bekker. Inne på flaten ligger a-ulen
Gunib, og der var flere gårder og møller og hvad som trengtes til
livs-opholl. Med mennene i a-ulen og sit lille følge, hadde han
tilsammen omkr. 400 mann.

Denne naturlige festning søkte Sjamyl med alle midler å gjøre
utilgjengelig, og forsvart av en tilstrekkelig styrke vilde fjellet
ikke vært til å inta; men hans fire hundre mann, bare med fire kanoner,
strakk selvsagt ikke til for å forsvare et så vitt område mot den store
overmakt, som snart omsluttet fjellet på alle kanter. Fyrst Barjatinski
kom selv tilstede. Det kom til unnerhandlin-ger, og Sjamyl blev
opfordret til å overgi sig på heder-lige betingelser; men han nektet,
han kunde ikke gi op den sak som han hadde kjempet for hele sit liv.

Efter to ukers beleiring og forskjellige skinn-angrep på den østlige,
lettest tilgjengelige side, gikk Russerne til storm natten mellem 24.
og 25. august (5—6 september). I dagbrekningen klatret flere bataljoner
ved hjelp av stiger og taug op fra sydsiden og fra nordsiden, hvor104

fjell-boene anså berget for ubestigelig. Det lyktes ikke helt å
overrumple forsvarerne, de kastet sig mot Russerne; men samtidig viste
russiske bataljoner sig på den sydøstlige side. Efter en volsom
motstann, hvor forsvarerne led store tap, flyktet de in i a-ulen, hvor
Sjamyl innesluttet sig med sin familje. Omkring hundre murider som så
unnergangen, styrtet sig mot angriperne med sabler og kindsjaler, men
ble drept til siste mann.

Fyrst Barjatinski vilde om mulig ta Sjamyl levende; Russerne stanste
derfor op foran a-ulen, som snart var omringet av fjorten bataljoner.
En parlamentær, en arme-nisk oberst, ble sennt til Sjamyl. Den gamle
fanatiker vaklet; hadde han vært alene, hadde han vel kjempet til han
stupte; men kunde han ofre sine koner og barn? Det var å ramme ham på
hans ømmeste punkt. Han steg tilhest og red ut av a-ulen, men ikke var
han kommet langt, før de russiske soldater, som så deres tredve års
fiende i sin makt, ropte et skingrende hurra. Sjamyl bleknet, stanste
hesten, og vente mot a-ulen. Da sprang den rådsnilde Armenier efter ham
og ropte at hurraene var jo tegn på høiaktelse. Fulgt av omkring femti
murider, den siste levning av hans engang så mektige hær, red han da
til den lille bjerke-skog i nærheten, hvor fyrst Barjatinski omgitt av
sin stab mottok ham, og han overga sig med sine murider.

Slik ente Sjamyl's lange kamp mot de vantroende fremmedes intrengen i
hans fjell-verden, og mot deres unner-tvingning av fjell-folkene. Da
han som fange reiste gjennem Rusland til Petersburg, gjorde byenes
størrelse — så umådelig sammenlignet med hans små a-uler — de mange
mennesker, lannets uhyre vidder, et volsomt intrykk på ham; og han ble
forferdet over at det var mot dette mektige rike han med sin lille
styrke hadde kjempet i over tredve år. Han ble på reisen feiret av
Russerne som den store helt, og tsar Alexander II mottok ham nær
Kharkov, omfavnet og kysset ham som venn. Sjamyl, som hadde fryktet
gjengjell for den gru-SJAMYL

somhet han ofte hadde vist mot russiske fanger, ble dypt rørt og
overveldet av taknemlighet for denne edelmo-dighet. Om kveilen ble det
gitt stort ball for ham; men da han og hans murider så damenes
toiletter og deres utstilling, ble de forferdet, vente sig om, og
begynte å holle bønn. At herrer og damer kunde i alles påsyn omslynge
hverandre og danse sammen, var også uforståelig.

Han fikk anvist den lille byen Kaluga, sydvest for Moskva, til
opholssted. Der ble det bygget et godt rummelig hus for ham og hans
familje, med tre koner og sønner og døtre, og tsaren ga ham 10000
sølvrubler (vel 28 000 kr.) i årlig pension. Sjamyl var dypt taknemlig
for den gjestfrihet, som han ble møtt med. I 1870 fikk han tillatelse
til å reise på pilgrims-ferd til Mekka; derfra reiste han til Medina,
og der døde han i 1871, 74 år gammel.

Da Sjamyl var tatt til fange, var det ingen mer som kunde samle
Lesghierne og Tsjetsjenene til kamp mot Russerne, og hele Daghestan og
Tsjetsjnia unnerkastet sig. Dermed ble Russernes stridskrefter fri på
denne front, og kunde nu koncentreres mot den nordvestlige del av
Kaukasus, hvor Abkhasene og de tsjerkessiske stammer (Adighene)
fremdeles forsvarte sig med heltemot.

Sjamyl hadde gjort flere forsøk på å få disse stammer til å slutte sig
til ham og hans sak. Han hadde den vanskelighet at hans område,
Daghestan og Tsjetsjnia, var skilt fra disse nordvestlige stammer ved
de kristne Osser, Khevsurer, Psjaver og andre georgiske fjell-stam-mer,
som hadde sluttet sig til Russerne eller ialfall ikke sto fiendtlig mot
dem. Dertil kom at også Abkhasene for en vesentlig del var kristne.
Allerede i 1842 hadde han sennt en na'ib Hadji Mehmet til dem, og denne
hadde adskillig fremgang, men døde i 1844, muligens forgiftet^ Sjamyl
sente samme år en ny na'ib Hadji Soliman, som var dristigere og mere
pågående, og vant mange tilhengere for Islam og Sjamyl's lære og
prediket den hellige106

krig. Så kom det i 1846 en ung mann, Muhåmmed Emin, fra Sjamyl, som
hadde vært hans første skriver og sekretær, og han skulde få megen
inflytelse. Straks efter forsvant Hadji Soliman på en mystisk måte, ble
vel helst myrdet, og den unge Muhåmmed Emin visste snart ved en klok og
måtehollen optreden, å festne og utstrekke sin makt over store deler av
lannet, ikke minst ved det, at han overalt støttet folket mot adelen og
fyrstene; han avskaffet de frie borgeres mange tyngende
tjeneste-plik-ter, og befriet et stort antall slavefamiljer og livegne.
Efterhånnen la han unner sig meste delen av lannet, og fikk mange av
inbyggerne til å gå over til Islam. Han indelte lannet i distrikter og
på en mesterlig måte organiserte han det for første gang til felles
optreden og kamp. Han var Sjamyl's verdige elev og Russerne en farlig
motstander; men noe effektivt samarbeide med Sjamyl kunde det aldrig
bli til på grunn av avstannen mellem dem. Til det kom også, at på den
ene side de aristokratiske Tsjerkesser, med deres adel og fyrster, ikke
likte Sjamyl's og hans fjell-stammers demokrati, og fryktet Sjamyl som
med grusomhet lot drepe og utrydde fyrstene i Daghestan. På den ånnen
side hadde den kristne del av befolkningen ulyst mot å slutte sig til
denne fanatiske muselman og til hans hellige krig mot de kristne.

Så kom Krim-krigen i 1853, og nu skulde en ventet at Abkhasenes
ogTsjerkessenes tid var kommet til, unner-støttet av Tyrkerne og de
forbunnene vestmakter, fullstendig å ødelegge Russerne i deres del av
Kaukasus; men ved Tyrkernes merkelig ukloke politikk ble det omvent.
Tyrkerne erklærte Abkhasia og Tsjerkessia for å være tyrkiske
provinser, og opirret derved fjell-folkene mot sig, som var og vilde
være uavhengig. Dertil kom at sultanen og Porten hadde mistillit til
Muhåmmed Emin og til Sjamyl, som de mente selv vilde ha herredømmet i
Kaukasus og ikke vilde unnerkaste sig tyrke-veldet. Istedenfor å nytte
Muhåmmed Emin som en mektig buns-SJAMYL

forvant, og reise hele lannet til kamp, opnådde de bare ved sine mange
intriger mot ham å svekke hans makt, og splitte det av ham organiserte
lann, og det førte til at fjell-boene hollt sig rolig unner krigen, og
derved mot sin vilje hjalp Russerne.

Da så freden var sluttet, kunde Russerne med full kraft igjen i 1856
angripe folkene i Kaukasus. Efter at Sjamyl var overvunnet kunde, som
sagt, de russiske styrker samles mot Tsjerkessene og Abkhasene. Disse
folks store svakhet var at deres forskjellige stammer aldrig følte sig
nasjonalt bunnet sammen til noen helhet, og de kunde aldrig forene sig
til noe varig for-bunn mot den felles fiende. Dertil kom at Russernes
forbedrede skytevåben ga disse en stor fordel. Allikevel forsvarte de
heltemodige flell-folk sig enda i fem år, intil de til slutt måtte
unnerkaste sig i 1864, efter en kamp for friheten som hadde vart med
avbrytelser bortimot et århundre. Men så stor var Tsjerkessenes
frihets-trang at nær på fire hundre tusen av dem sammen med noen
Abkhaser og Tsjetsjener forlot sine elskede fjelldaler og utvandret til
Tyrkiet, hellere enn å bøie nakken unner russisk åk. Mange av dem fikk
en sørgelig skjebne. Det var i tyrkisk Lille-Asia sørget så dårlig for
deres mottagelse, at mange bukket unner i elendighet, noen slog sig
ned, mens andre ble fryktede røverbander i fl ellene der.

♦ * *

Allerede før revolusjonene i 1917 var det en socialistisk bevegelse
blant folkene i Daghestan, og da februar-revolusjonen 1917 kom, var de
straks med. Kerenski sente nye representanter dit, men det begynte nu
en kommunistisk bevegelse mot Kerenski, ledet av Makh-atsj Dakhadajeff.
På den ånnen side var det en sterk antirevolusjonær muhammedansk
bevegelse unner imåm Gotsjinski, den betydeligste blant geistligheten,
som hadde stor inflytelse i de avariske og andiske områder. Han108

arbeidet først med Kerenski, men avbrøt snart all for-binnelse med ham
og optråtte mot Rusland. I september 1917 kjempet han og hans
tilhengere mot Russerne, og hans troppe-fører Uzun Hadji vant snart de
avariske, andiske, og tsjetsjenske områder.

Unner den bolsjevikiske oktober-revolusjon var Dag-hestan skilt fra det
bolsjevikiske Rusland ved Don- og Kuban-områdene som var
antirevolusjonære, og Got-sjinski var da den sterkeste i Daghestan. Han
erklærte ghazavat (den hellige krig) mot Armenia, og sente også sin hær
mot Baku. Men på den tid var makten der kommet i bolsjevikkenes henner,
og de drev Gotsjinski's hær tilbake. Sovjet-regjeringens røde hær tok
også Petrovsk og Sjura. I august 1918 ble Petrovsk tatt av eventyreren
Bitsjerakhoff, som ble unnerstøttet av Britene. Sovjet-regjeringens
stilling i Sjura ble da vanskelig, truet som den ble av ham fra
sjøsiden, av Gotsjinski's tsjetsjenske bander på den ånnen side, og fra
Azerbaid-sjan av den tyrkiske hær, som tok Baku i september.

I november 1918 slog den tyrkiske hær Bitsjerakhoff og tok Petrovsk og
Sjura. Det ble da oprettet en ny såkalt demokratisk (mensjevikkisk)
regjering i Daghestan, som også Gotsjinski sluttet sig til og ble
medlem av-Da våbenstilstannen ble sluttet i desember 1918 drog Tyrkerne
bort, og den britiske arme kom fra Persien til Daghestan og støttet
Denikin som sente en del av sin hær dit. Uzun Hadji kjempet mot ham;
men Gotsjinski nektet å optre mot de hvite Russere.

I juni 1919 var Denikin meget sterk i Daghestan, og Gotsjinski arbeidet
offisielt med ham; mens Uzun Hadji, som var blit emir i Nord-Kaukasia
unner den tyrkiske sultans protektorat, fjernet sig fra Gotsjinski og
fortsatte kampen mot Denikin. Så kom Tyrkerne unner Nuri Pasja til
Azerbaidsjan og derefter til Daghestan; de kjempet både mot Denikin og
mot den røde hær. Denne ble stadig sterkere, og da den våren 1920 hadde
fremgang fra nord, forsøkte Nuri Pasja å forene sig medSJAMYL

109

Denikin; men det lyktes ikke, og han drog bort. Imidlertid døde Uzun
Hadji, og hans monarki var slutt. Den hvite hær forlot også Petrovsk og
dro til Baku, og den røde hær tok hele Daghestan. Den Autonome
Soviet-Socialist Republikk (A. S. S. R.) Daghestan ble så oprettet med
indre selvstyre.

Tsjetsjnia er blit et Autonomt Distrikt, og likeså Kabardå og Adighenes
og Tsjerkessenes områder. De har til en viss grad indre selvstyre,
Abkhasia er blit en Soviet-Socialist Republikk (S. S. R.) forent med
Georgia.

VIII. UTFLUKTER I DAGHESTAN

Så var vi ferdige med museet, og efter denne flukt in i disse
fjell-dalers svunnene eventyr, kom vi brått tilbake til den praktiske
nutid, da vi fra museets kjølighet tråtte ut i den stekende solen for å
kjøre til bomuls-fabrikken. Det er en av de viktigste
industriforetagender de hadde her. Den syntes å gå utmerket med dyktige
arbeidere; det ble vevet 20,000 arsjin (= 14,224 m.) bomuls-tøi om
dagen, og det arbeides for en del med bomull dyrket i Daghestan. Da
fabrikken ble oprettet i 1921, uten tilskudd fra Moskva, hadde den 700
arbeidere. I 1924 var arbeidernes antall 560. Av andre industrielle
anlegg i denne by kan særlig nevnes en fabrikk for nedlegning av den
ypperlige Daghestan-frukt. Vi fikk mange prøver av dens produkter, som
utføres; de var sjelden gode og kan sikkerlig få et stort marked
Derefter kjørte vi op til det store vann-basseng, med den nye kanal;
den fører vann fra elven som kommer ned fra fjellene et stykke vest for
byen. Fra dette bassenget får byen nu sit drikkevann som blir renset
gjennem et stort filter. Men kanalen fører så meget at en stor del også
kan bli nyttet til vanning.

Makhatsj Kalå, ligger på en slette, som brer sig en fire til ti
kilometer fra strannen in til foten av de bratt opstigende
fjell-skråningene. Mot nord vider den sig bredt ut i Tereks låve,
vaslente slette-lann. Mot sydUTFLUKTER I DAGHESTAN 111

strekker den sig med vekslende bredde mellem kysten og øst-skråningen
av Kaukasus til sit smaleste ved byen Derbent, som gjennem århundrene
dannet porten fra syd til denne nordlige verden. Lengere syd blir den
igjen noe videre henimot Baku med de eventyrlige oljefelter.

Som jeg efter lunch sto ute på gangen over trappen i president-huset,
kom det et barn stabbende langs gangen. Jeg ble som fjetret, — en guds
engel skåret like ut av et billede av Correggio — jeg ante jo ikke at
vi hadde slike himmelske vesener i huset. Det var Korkmasov's sønn, han
bodde der ved siden av i samme etasjen, og nu kom gutten for å lete
efter faren. Og så den strålende gleden da denne kom, og gutten sprang
i armene hans — det var ikke til å stå for.

Om eftermiddagen gikk jeg en tur langs strannen, hvor det krydde av
nakne gutter og menn som badet. De hollt sig alle inne i det grunne
vannet, hvor de vasset omkring, dyppet sig, og svømte også. litt; men
det var ingen som svømte ut over dypet. Alle syntes de å leve herrens
glade dager. Bare her og der sås noen få grupper av badende småpiker og
unge kvinner; men de hollt sig fjernt fra de andre, og i det hele var
det få kvinner å se.

Da jeg fikk høre at ute på sletten i vest var det svære
greshoppe-svermer som fulstendig ødela åkrene, vilde jeg gjerne se
dette, og Qusling og jeg fikk da valget om eftermiddagen mellem enten å
kjøre dit ut eller besøke de fortreflige svovel-bad ved Talgi på
sletten i syd. Vi valgte greshoppene, og kjørte i bil nordvestover
langs jernbanen, på en temmelig ujevn vei hvor vi ble grundig
gjennemristet. Kommissæren for lanbruket fulgte med, en ung opvakt kar,
som hadde en påfallende likhet med Karl XII.

Vi kjørte lenge, men ingen greshopper så vi, og markene lå der frodige
og grønne, og viste ingen tegn på ødeleggelse. Men så, da vi hadde
kjørt en tyve kilo-112

meter, syntes det mot sol-nedgangen der langt forut som det lå en tåke
over markene. Den bredde sig efter hvert som vi kom frem, steg høiere
og ble tettere. Da vi kom in i den, var det bare veldige svermer av
gres-hopper, som nu mot kveilen la sig ned, og fløi ikke så høit i
luften som tidligere på dagen. Men for en utrolig mengde av dem! Når en
av vårt følge skjøt med rifle bortefter mais-markene, hevet svermene
sig som mørke bølgende skyer, og en fikk en levende forståelse av at de
kan dekke himmelen i tette masser og formørke solen. Og slik var det
utover mais-akrene i alle retninger. Et forferdende, trøstesløst syn!
Bladene var spist fulstendig av på alle mais-plantene, de nakne
stilkene grinte mot en overalt. Menneskene sto maktesløse overfor en
slik lanneplage, de kunde ingenting gjøre mens hele deres avling ble
spist op og ødelagt. Det ble sagt at det skulde hjelpe noe å strø
svovel utover, og at aeroplaner har vært anvent til det med fordel; men
noe som virkelig monner, kan det vel vanskelig bli.

Disse greshoppe-svermene blir ført av vinnen, og de kommer gjerne fra
udyrkede marker, hvor de kan legge egg og bli klekket ut i fred. Det
eneste virksomme er derfor å angripe dem der, før de blir utviklet, og
ødelegge deres egg og larver ved å svi av markene og sprøite petroleum
utover. På nordsiden av fjellene i det nordlige Persia, mot det
Kaspiske Hav syd for Azerbaidsjan, skal det være meget slikt udyrket
lann hvor greshoppe-svermer utvikles. Perserne selv har liten interesse
av å ødelegge dem, da vinnen sjelden vil føre dem mot syd over de høie
fjell-ryggene. Derimot spres de ofte mot nord over Azerbaidsjan og
Daghestan. Ved overenskomst med perserne har den trans-kaukasiske
regjering i de siste år ødelagt markene om våren i disse persiske
strøkene, og derved er denne lanneplagen i væsentlig monn blit minsket.
Men de svermene som vi så her, var sikkerlig ikke kommet denøverst:
bøfler i vannet.

„Bøflene lå så dypt i vann-pyttene som de kunde komme." (s. 116).
nederst: luftig sovested (s. 117).øverst: lite torv med vann-post i
tarki (s. 122). nederst: øverste del av tarki (s. 122).vårt
frokost-sted over tarki (s. 123). Fra venstre: forfatteren, Korkmasov,
Samursky, Ali Beg, Quisling, „Generalen" (stående).øverst: dans på
torvet i tarki (s. 125).

lange veien fra Persia, de stammet nok fra nærmere liggende strøk. Der
de nu hollt til, vilde all avling bli ødelagt; heldigvis var området
enda ikke meget stort; men spørsmålet var, hvorhen vinnen videre vilde
føre dem?

Disse greshoppene er noen store brunaktige dyr, på en fem, seks
centimeters lengde. Skade at en ikke kan bruke dem til mat istedenfor
kornet som de ødelegger; men så vitt jeg kunde erfare, spises de ikke
av befolkningen i disse strøk, derimot blir de ristet og spist i stor
utstrekning av Araberne. — Litt trøstefullt var det å se et høilass bli
kjørt hjem over denne herjete sletten; høiet var vel berget før
greshoppene kom.

Men skumringen falt på, vi måtte tilbake. Det var merkelig å se så
skarpt begrenset det strøk var hvor greshoppe-svermene hollt til, et
kort stykke derfra sto enda mais-markene grønne og urørte; men mot den
mørknende himmel kunde vi her og der se greshopper svirre avsted for
den svake vinnen, kanskje som forløpere for hvad som vilde komme; det
avhenger av hvad vinn-retning de kommende dager vil bringe.

Våre elskverdige verter vilde gjerne vise oss sit merkelige lans
forskjellige sider, og særlig ønsket de at vi skulle få et godt intrykk
av dets forskjellige rikdoms-kil-der og fremtids-muligheter. Der var
olje-forekomstene på sletten i syd, og fiskeriene, og de store
muligheter for utviklingen av jordbruket, svovel- og
mineral-forekomster, og meget mere.

Tidlig neste morgen (onsdag 8. juli) drog da begge presidentene,
Quisling, og jeg med toget sydover sletten langs kysten. Med samme
toget fulgte en skare unge studenter av begge kjønn fra universitetet i
Kharkov i Ukraine, de var på studie-reise til Kaukasus. På en stasjon
hvor vi hollt en stunn kom de i høitidelig deputasjon, og det ble hollt
en tale på tysk, som uttrykte deres taknemlighet for at jeg unner og
efter den store hungersnød i 1921—22 hadde hjulpet til å lindre nøden i
Ukraine.

8 — Nansen.114

Jeg hadde den gang sennt kaptein Quisling som min representant til
Kharkov for å organisere og lede vårt arbeid. Senere hadde også den
internasjonale organisasjon for studenter-hjelp i samarbeid med mig
oprettet spisested i Kharkov hvor de mange nødlidende studenter daglig
fikk sine tarvelige mål.

De var tiltalende unge kvinner og menn; de strålte av lyst humør, og
sunhet, og kraft; sikkert vilde de få en herlig tur med rikt utbytte. —
På en senere stasjon steg vi av, og toget drog videre med sin last av
freidig ungdoms-mot på ferden mot syd, og fra kupé-vinduene hilste de
farvel med viftende henner.

Vi ble møtt av en stor rytter-eskorte; mennene var kommet fra nær og
fjern på sine nokså små, men gode hester. For oss ventet flere
kjøretøier og en blil. Sa-mursky, Korkmasov, og jeg kjørte sammen i en
trille utover sletten, mens vi ble omsvermet av rytterne foran, på
sidene, og bak. Ikke varte det lenge før Samursky også måtte få
overlatt en hest og galoperte avsted. Disse små hestenes uthollenhet
var merkelig. Quisling, som kjørte i bilen, fortalte at flere av
rytterne galoperte foran bilen hele veien, enda den satte god fart på.

Vi kom til noen olje-kilder som Nobél-selskapet tidligere hadde forsøkt
å utnytte. Der var flere tårn med bor-hull fra den tiden, og vi så olje
og vann sammen strømme ut av dem. Der var utvilsomt en del olje; den
trengte også op av jorden på flere steder, så jord-bunnen var helt
gjennemtrukket av den ; men for en usakkyn-dig kunde det se ut som at
det enda ikke var lykkes å finne de riktige stedene, hvor oljen vilde
strømme rikelig. Det trengtes åbenbart en metodisk geologisk
unner-søkning av hele feltet, for å få bragt på det rene hvor
nedbuktningen av lagene betinget den største samling av oljen, og så
gjøre boringer der.

Efter å ha set en del forskjellige kilder og bor-hull, kjørte vi videre
ut mot kysten, og kom til en av de store fiske-stasjonene, som det
drives fiske fra, særlig til visseUTFLUKTER I DAGHESTAN

årstider. Det viktigste er sille-fisket. Der var store barakker for
fiskerne, store boder med salterum for sillen,
administrasjons-bygninger, båter, og mere. Alt var blit ødelagt unner
krigen, dels av de russiske, hvite tropper unner Denikin, dels av
Engelskmennene, som hadde ført krig mot bolsje vikkene, og dels av
Tyrkerne; alle hadde de vært her efter tur. Nu var ødeleggelsen for en
del blit utbedret.

Vi så de forskjellige sorter av saltet sill, noen av dem så merkelig
store som jeg ikke har set sill før; vi smakte på dem også, ram salte,
men de kjentes fete og gode. Dette var åbenbart den store kaspiske
sill, svartryggen (Caspialosa kessleri), som lever på de dypere steder
i den mittere del av Kaspiske Havet, og tidlig på våren går op i elvene
særlig i Volga, for å gyte. Den kan bli optil en halv meter lang og
veie op til lVa kg. Der er flere mindre sille-arter som forekommer i
enda større masser. De mengder av sill som fiskes hvert år her i det
Kaspiske Hav og i Volga er ganske betydelige, og de selges over hele
Rusland. Om disse sille-sorter vel ikke i kvalitet kommer op mot vår
fetsill, så er de en utmerket folke-næring. — En av not-båtene var
netop på vannet, en stor robåt med en imponerende lang styre-åre. Flere
slike båter sto på lann, de så ut til å være solide bra farkoster.

Men vi kunde ikke drøie for lenge, turen bar videre over sletten, vi
skulde se noen godser som nu blir drevet for regjeringens regning.
Solen stekte ubarmhjertig, varmen var trykkende, og så dertil den
stadige ristingen over den ujevne veien; det tok på. Sletten vi her
kjørte over så ut til å ha en sjelden fruktbar jordbunn, skjønt nu var
den halvt en ørken av mangel på vann. Men inimellem var myrlente
strekninger, som manglet drenering, og åbenbart var uhyggelige
arnesteder for malaria. Så kom andre strekninger tilgrodd som
fulstendig vilniss. Veien var på mange steder vanskelig fremkommelig.
For oss som kjørte i trille, gikk det enda; forUTFLUKTER I DAGHESTAN

bilen var det verre, den sat fast i myrene mange ganger, og måtte
lempes ut igjen; intil den sat helt fast, og de som var i den måtte
kjøre videre med vogn, mens bilen vente tilbake så snart den var blit
arbeidet løs igjen. Bøflene lå så dypt i vann-pyttene som de kunde
komme.

Så nådde vi frem til de store godsene, hvor det var utstrakte
vin-haver, foruten mais-akrer, og også, så vidt jeg forsto, noen marker
med bomull. Jordbunnen så rik ut, og det var på sine steder en yppighet
av vekstliv som truet med å gro over all kultur. Verdifulle vinhaver
var det særlig på det store godset som hadde tilhørt fyrst
Vörontsov-Dasjkov. Vi kom frem til selve bygningene, som var blit ille
medfart unner revolusjonen. Selve slottet var helt ødelagt, og de andre
bygningene var også for en del i ruiner. Det var jo det almindelige at
bønnene fordrev eller drepte godseierne og ødela slottene. Vi så de
svære kjellerne, hvor den bekjente slots-vin fra dette gods tidligere
ble opbevart; de var delvis ødelagt, men ble nu satt istann, og snart
vil det igjen kunne lagres verdifull vin i dem.

Godset gjorde intrykk av å være meget verdifullt med god jord, og for
den som maktet å drive det rasjonelt, var her sikkert store muligheter.
Men nu var det til dels kommet i forfall, og driften led åbenbart unner
mangel på kapital til å bringe den på høiden igjen. Regjeringen er
derfor meget villig til å gi godset fra sig som konsesjon. Ved å bringe
dreneringen av de nu van-syke områder i orden, og ved å regulere
vanningen og få den unner full kontroll, vilde allerede meget være
nådd. Nu herjet malariaen her, og det ble sagt at over halvparten av
folkene var slemt angrepet av den; det lammer deres arbeids-evne og
foretagsomhet. Ved dreneringen vilde dette vesentlig bedres; men
desuten måtte det føres en metodisk kamp mot sykdommen. På den vis
kunde folkenes sunhet og arbeids-evne i vesentlig grad heves.

Vi så her, som på mange steder på disse slettene,UTFLUKTER I DAGHESTAN

små åpne sovesteder på høie peler, med skråtak eller mønetak tekket med
siv eller halm. Der sov folkene om natten for å ungå myggen, og der var
det desuten svalere og luftigere enn i husene, som ble hetet op av
solen om dagen. På noen steder så vi også vugger hengt op unner slike
høie tak på peler; der lå barnene luftig og godt, berget mot kryp og
mygg.

Efter et forfriskende måltid unner noen store skyggefulle trær på
tunet, drog vi videre. Som vi kjørte ned den store, nu overgrodde aléen
fra godset, fortalte Kork-masov mig om den glans og gjestfrihet som ble
utfollet av fyrstene der i fordums tid. En fremmed som kom dit, vilde
altid bli gjestfritt mottatt; han kunde bli boende i dager; hester,
våben, og hunner sto til hans rådighet for å delta i jakten; og der var
god jakt av forskjellig slag, både her på sletten og oppe i fjellene:
vil-svin, fasaner, vaktler, hjort, o. m. m.; — et herlig sted for en
jeger å komme.

Den ujevne veien førte frem over den bølgende sletten utover mot
kysten, og med vårt kjøretøi bar det raskt avsted, mens vi stadig ble
grundig ristet. Vårt mål var nu det store nye glass-verk, som er anlagt
nær jernbane-linjen, på et sted hvor det strømmer gass op av jorden.
Det er et stort anlegg, beregnet på en produksjon som ikke alene skal
bli tilstrekkelig for Daghestan's behov, men også for store deler av
Rusland. Noe av det dyreste ved et glass-verk er varmen til smeltningen
av glasset, og her har de denne gratis ved den naturlige gass, som
vesentlig er metan (95 prosent). Den har her strømmet op av jorden
siden umindelige tider. Det er en forhøining nær det sted hvor den nu
kommer op, og den menes å ha vært ill-tilbedernes gamle alter og
helligdom, hvor den evige ill brente, som ble unnerhollt av denne gass.

Men foruten varmen til smeltningen fins det nødvendige råmateriale til
fremstilling av glasset også i rikelig mengde på sletten i nærheten,
både ren kisel-sann og118

skjell-sann. Vi så leiene hvorfra det^le hentet. — Det var Tyskere fra
Böhmen som sto for driften, og den syntes dyktig ledet. Foreløbig ble
det fremstillet simpelt glass til flasker; men det var meningen snart å
gå i gang med fremstilling også av vindus-glass og andre finere
glass-varer. Det var åbenbart at dette industriforetagende måtte kunne
ha en lovende fremtid.

Planen var at vi herfra skulde ha reist videre sydover til den gamle
historiske by Derbent, som i lange tider var grense-by mellem Persia og
de krigerske nomader: Sklytter, Massageter, Saker o. a., og senere
Kha-sarer-riket i nord, og som bevoktet gjennemgangen. Foruten de
vanskelige og trange pass gjennem selve Kaukasus, av hvilke
Darjat-passet var det viktigste, gikk den eneste fremkomst mellem
slettelannet og steppene nord for Kaukasus og de østlige lann
sønnenfor, over denne sletten langs det Kaspiske Hav; og ved Derbent
klemmer de bratte fjellskråningene sletten sammen til sit smaleste.
Dette sted ble kalt den Kaspiske Port. Denne vei drog folke vandringene
fra nord, og her var det bl. a. Skytterne trengte gjennem i det 7. årh.
f. Kr. og overvant Mederne (Herodot I, 103—106, IV, I).

Ved Derbent ble det bygget en mur 60 til 70 km. lang, som gikk fra
strannen over sletten til foten av fjellene omkring 600 m. over det
Kaspiske Hav. Lik alt som er storartet i denne del av Orienten ble
muren tillagt Iskander Beg (d. e. Alexander den Store). Efter Araberen
Jakut ei Hamåvi (omkr. 1230 e. Kr.) skal Sa-sanide-kongen Kobad ved
byen Derbent (på arabisk Bab-el-Abvab = portenes port) ha bygget en mur
av teglsten mot Khasarene i nord, og hans sønn Anusjirvan (531—579 e.
Kr.) bygget muren av sten. Den står der for en stor del enda. Derbent
er det persiske navn og betyr portlås, det tatariske navn Temir-kapu er
jern-port.

Om denne by og dens mur er det i tidenes løp stått mange kamper, og
mange er de sagn som er knyttet til den. For russerne i deres
anstrengelser for å utvideUTFLUKTER I DAGHESTAN

sin makt mot sydøst var det selvsagt av stor betydning å ha denne port
i sin voll. Allerede Peter den Store besatte byen i 1722 unner sit
felttog mot Persia. Den måtte senere igjen gis tilbake til Persia; men
tre ganger erobret Russerne byen igjen: i 1775, i 1796, og endelig i
1806 og efter den tid har de behollt den. Unner den siste verdenskrigen
og borgerkrigen ble den sterkt ødelagt i kampen med Tyrkerne og
Britene.

Des verre ble jeg plutselig angrepet av et akutt illebefinnende, som
vel skyltes en infeksjon og den sterke heten, og jeg måtte venne
tilbake til Makhatsj Kalå med toget samme kvell. Det var hårdt å måtte
opgi Derbent og det interessante program som presidentene så gjestfritt
hadde ordnet; men deres omsorg for min helbred var i sanhet rørende.

Jeg måtte nu holle mig i ro på streng melke-kur. Men neste formiddag
ble det melt at en merkelig mann var kommet for å hilse på mig. Han var
magistrat for en a-ul høit oppe i fjellene, hadde vært en tur til
regjeringen i Tiflis, så til Baku, og nu var han kommet denne veien, da
han hørte vi var her. Jeg kom in i presidentens mottagelses-rum og
hilste på ham. Han var en av de kraftigste karer jeg noensinde har set,
over 2 meter i høide, med svære skuldre, et veldig bryst, og en kropp i
forholl, svære armer og noen henner som skoffer, og med dem ga han et
dugelig, trohjertig hånn-slag. Et stort kraftig ansikt, med et barnlig,
godslig uttrykk som vanlig hos sterke mennesker, mørke øine og mørkt
hår, og noe grove trekk, som minnet mer om den nordiske type enn den
armenske med det lange smale ansikt. Han kunde være tatt like ut av de
gamle sagn om kjemper og berserker. Han var kledd i kaukasisk drakt,
med høie skaftestøvler, belte om livet og som vanlig med svær dolk. Så
vitt jeg opfattet var han Lesghier. — Det ble fortalt om ham at han på
sin rygg hadde båret all jorden til den haven og de aker-lappene, han
nu dyrket i den ørne-reden hvor han hollt til der oppe unnner
fjell-UTFLUKTER I DAGHESTAN 120

veggene; det så ut til at den ryggen nok kunde bære et godt løft.

Det er ellers lite med jord de har å dyrke disse folkene der oppe i
fjellene, og derfor pleide de før i tiden, når det ble for smått med
maten, å ta sig en tur ned for å røve sig noe fra slette-boerne.
Aker-lappene som de dyrker ligger helst sprett på hyllene i
fjell-skråningene; ofte er det så lite jord, at de må bære den op på
ryggen: og lappene er ikke store. Korkmasov fortalte at en dag gikk en
bonne op i fjellet for å arbeide på åkeren sin. Det var en varm dag, og
da han kom op kastet han fra sig kappen (burka); men da han så sig om
efter åkeren, kunde han ikke finne den, den var forsvunnet, og til
slutt måtte han ta kappen for å gå ned igjen; men der lå åkeren unner
den.

Skjønt svak fremdeles måtte jeg en tur ned til strannen neste morgen
(fredag 10. juli), og kunde da ikke motstå fristelsen til en svømmetur,
som var forfriskende i heten. Der ute fra sjøen fikk en et sterkt
intrykk av hvorledes det låve kystlannet strekker sig fra strannen
flatt inover til foten av de bratt opstigende fjellene. Nordover var
strannen dannet av sann og grus, men sydover av låve fjell-knauser.
Disse flate knausene var av interesse; deres overkant bortefter lå i
omtrent samme plan, og de stakk frem gjennem de løse jordlag, som
sletten vesentlig er dannet av. Det så ut som knausene har vært høvlet
av ved strann-erosion i en tid da sjøen sto så meget høiere, og det er
på den vis blit dannet en såkalt «strann-flat». Men også slettens løse
lag er i stor utstrekning avsatt unner vann på en tid da det Kaspiske
Hav sto høiere og bredde sin flate helt in til fjellene. Det var i
geologiske tider da nedbøren i disse strøk var meget større i forholl
til fordampningen enn den nu er. Det har bl. a. sikkerlig vært tilfelle
unner istidens kollere klimater. I hine regnfullere tider hadde det
Kaspiske Hav en mektig utbredning mange ganger det nuværende, bl. a. in
over steppene i det sydøstlige Rusland.UTFLUKTER I DAGHESTAN 121

Efter frokost kjørte vi med bil sydover sletten til byen Tarki, eller
Tarku som er det oprindelige riktige navn. Den ligger oppe i den bratte
fjell-skråningen og var, som før nevnt, Kymykkenes viktigste by og
setet for deres fyrste eller sjamkhal. — Kommet til foten av fjellet
lot vi bilene igjen, og gikk til fots opefter. Vi kom forbi en merkelig
utseende mølle, bygget av sten med langt flatt tak og et svært
overfals-hjul. Den var åbenbart et stort fremskritt fra den ytterst
primitive kvern som fjell-boene almindelig har, og som har et
horisontalt kvern-hjul, hvor vannet fra en renne spruter mot skovlene
på siden av hjulet og sveiver dette runt horisontalt, og akselen går
lodret op til kvern-stenen som likeledes sveiver horisontalt runt. Det
er fra tiden før opfinnelsen av å overføre bevegelsen fra en horisontal
til en vertikal aksel. Enda er det jo et skritt igjen fra dette svære
overfals-hjulet her, og til turbinen; men det kommer også i sin tid.

Veien snodde sig videre opefter mellem løvrike trær og haver, som
åbenbart fikk overrisling med vann ovenfra fjellet. Det bar høiere og
høiere, og vi kom in i selve byens trange og krokete gater, som steg
bratt op. De firkantete sten-husene med flate tak lå over hverandre
opefter de bratte skråningene, som vanlig i Daghestans a-uler. Husene
så i det hele forholdsvis velstelte ut, og byen hadde det typiske
utseende av en velstående a-ul. Her og der var .det noen små haver in
imellem husene, hvor det var en hylle stor nok, og vann til vanning.
Der var også trær på flere steder runt byen; men ellers er de, som før
nevnt, helst nakne og trebare disse fjellene. Vi så et større hus i en
forholsvis rummelig have; der hadde khanen eller sjamkhalen bodd før i
tiden.

På en høide på vestsiden av byen og forbunnet med den tronte et fort.
Festningen Burnaja, som ble bygget av general Veliaminoff i 1821,
ligger på det høie berget over byen. Den ble, som før nevnt (s. 77),
beleiret og nær på tatt av Kasi-Mullah, efter at han hadde erobret

i mai 1831. Der ble han også begravet av Russerne det følgende år,
efter at de hadde utstillt liket (se s. 80). I et senere år sente
Sjamyl 200 ryttere dit om natten som grov op liket og bragte det
tilbake til Ghimri.

Kvinnene her i Tarki gikk uten slør; vi møtte flere av dem i gatene, og
vi kunde ustraffet se på dem, ja de var endog så «kristelige» at en
kunde få fotografere dem. — Solen stekte ubarmhjertig, og det var
sandelig en varm opstigning, ikke minst for en patient. Vi kom stadig
høiere op gjennem de bratte gatene. På det vesle torvet ble vi mottatt
av en klynge menn, blant dem flere av byens øverste som hilste på
presidentene og på oss fremmede. Men det bar snart videre opefter
stigningen i heten. Så liflig å se et lite vann-basseng på en liten
plass i gaten, med sprudlende klart vann ut av to rør, og en
eiendommelig bikube-formet opbygning av sten over; men hvad den tjente
til kunde jeg umulig opdage. Her møttes de vakre unge piker og hentet
vann i sine metall-krukker, og menn tok som fromme muhammedanere sin
foreskrevne fot-vask.

Enda høiere skulde vi. Men så endelig var vi da helt oppe unner den
lodrette berg-veggen over byen, hvor en herlig kall og klar kilde kom
ut av berget. — Det var vidunderlig å få strekke sig på bakken ved
dette plaskende, kjølende vannet unner det skyggende løv-heng, med vid
utsikt over byen ved våre føtter, og ut over sletten der dypt unner,
helt ut til det blå havet; og så få dukke hodet nedi og suge munnen
full av den leskende kjølighet.

Det var rørende å se bønnenes gjestfrihet; fra husene unner oss kom de
bærende med sine kostelige Daghe-stan-tepper, og bredde dem ut på
bakken for oss til å ligge på, og de kom med puter og dyner for å gjøre
oss det makelig. — Da så den bedrøvelige opdagelse ble gjort at ved en
forveksling av steds-navnene var vår lunch gått til byen Talgi med
mineral-kilder og bad der nede på sletten istedenfor hit op til Tarki,
kom bøn-UTFLUKTER I DAGHESTAN

nene bærende op med samovarer, og brød, og smørr, og egg, og ost, og
kirsebær og meget mer. Det ble en lunch som umulig kunde vært bedre.

Jeg fikk ikke det intrykk at denne utsøkte gjestfrihet bare skyltes
respekt for de to presidenter. Den var visst disse fjell-boers
naturlige skikk, og gjalt også oss som var fremmede. For øvrig glemte
vi helt president-ver-digheten, når vi var sammen med våre to venner;
den tyngdet sandelig heller ikke dem. De behandlet alle folk som
likemenn og slik ble de også behandlet igjen.

En tulling, «generalen» som vi kalte ham, optråtte også for å ønske oss
velkommen til sit lann, og for å se efter at alt gikk riktig for sig,
og at vi ble vist den honør som han og hans distrikts verdighet krevet.
Han trodde han var øverste myndighet på stedet. Han var utstyrt med
sabel, og bar den kaukasiske drakt med lysegrå lammeskins lue og lang
kjortel, tsjerkeska, behengt utover brystet og på skuldrene med alle
slags medaljer og metall-merker, like til to svære bybud-plater av
messing merket no. 17; de hadde han fått fra Stam-bul sa han.

Han hadde en slående likhet med en tulling som i mine barne-år vandret
om fra gård til gård over øst-lansbygdene i Norge. Vi kalte ham «keiser
Dahl»; han var blit gal ved brannen av Grue kirke, da så mange omkom,
og han kom ut gjennem et vindu, men fikk ikke reddet sin forlovede som
brente inne; han hørte skrikene. Han gikk omkring utstyrt på netop
samme vis som denne mann, med sabel og patron-taske i bred rem over
brystet, hvor det hang alskens medaljer og stjerner, like til kotiljons
ordener av forgylt papir. For en , oplevelse det var for oss barn når
han kom vandrende, og steg høitidelig in i kjøkkenet og tok sete altid
på samme stolen, og vi stimlet om ham for å se alt det merkelige han
hadde på sig, mens han fikk mat og kaffe med stykker av brunt kokt
sukker på skålen.

Hvordan denne vår «general» her var blit gal, fikk124

jeg ikke rede på; men ellers er det jo merkelig at galskapen i to så
vitt forskjellige folk og himmelstrøk kan ta så like former. Skylles
det grunn-likheter i disse folks lynne, eller heller generelle likheter
i den menneskelige natur? Vår «general» sa at han var ikke gift nu;
vistnok tenkte han på å gifte sig igjen: men det var ikke lett å finne
en passende frue, kvinnene var så lite å stole på.

Hvis han hørte at det var noe vi manglet, ga han straks noen av de
omkringstående menn befaling til at det måtte hentes. De smilte, og
hvis det var noe som virkelig trengtes, ble det sennt bud efter det. Da
sto han på vakt og så nedefter veien, og syntes aldrig det kom fort
nok. Han klaget svært over at hans folk ikke altid straks adlød hans
befalinger, og det var ikke så lett å føre regjeringen unner slike
forholl, det var meget som gikk skakt.

Efter at vi hadde ophollt os her en lang stunn, fikk jeg se to damer i
europeiske drakter komme gående med følge op veien som førte forbi
kilden. Det undret mig at det var turister her, det hadde vi ikke
truffet på før; men så viste de sig å være de to presidenters fruer. De
ble hilst hjertelig velkommen, og Quisling og jeg ble forestillet for
fru Korkmasov, en meget vakker, ung dame, hvis tilværelse vi ikke hadde
ant, enda vi bodde ved siden av hverandre i samme etasje i
president-huset. Damene slog sig nu ned, og fikk tepper å sitte på, og
ble gjenstann for megen opmerksomhet, ikke minst fra «generalens» side.

Det skulde den dag være brude-vielse og bryllup med dans i denne byen;
jeg vilde gjerne se dette, og vi drog nedover. Da vi menn sa farvell
til damene, spurte «generalen» med europeisk, eller kanskje orientalsk,
ridder-lighet, om han ikke skulde bli igjen for å beskytte dem.

Desværre var alt brude-vielsen slutt da vi kom ned; men dansen på
plassen nær moskéen hollt enda på. Musikken var trekkspill, og stadig
danste det en mann ogUTFLUKTER I DAGHESTAN

en kvinne i ringen av tilskuere, som sat og sto omkring. Det var den
kaukasiske dans «Lesghinka». Mannen i kaukasisk drakt med saueskins-lue
danste runt med rappe rytmiske trin og armene løftet ut til sidene. Så
trakk han en kvinne ut av ringen; hun trippet alvorlig med halvt senket
hode runt foran, kokett blyg, mens han danste runt efter henne og hun
stadig unvek ham; en fremstilling av mannens frieri til kvinnen. Det
gikk stilferdig for sig, uten vilhet. Begge hadde de, hver på sin vis,
en naturlig gratie i alle bevegelser: han mandig og kraftig, mens han
svang sig runt; hun blyg og kvinnelig, og myk i bevegelsene; føttene
gikk med letfør rap-het som tromme-stikker i takt med musikken, en så
snøtt de rørte ved bakken, mens kroppen førtes helt rolig. Dansen har
jo en viss likhet med en norsk springer; den samme kraftige spenstighet
hos mannen, og den myke blygheten hos jenten; men rytmen og fot-laget
er forskjellig, og så tar aldrig mannen om kvinnen, eller hvirvler
henne runt som i springeren; en slik nær-gåenhet i andres påsyn vilde
være utenkelig for orientaleren.

Men det lakket mot kvell og solen gikk ned. Mens muezzinen høit der
oppe fra minareten ropte ut sin klagende kallen til bønn, steg vi ned
gjennem de trange gatene og ned den bratte veien til foten av
fjeldskråningen, hvor bilene ventet. Det suste avsted over sletten, og
snart var vi igjen tilbake i president-huset fra dette flyktige glimt
in i fjellenes liv.

Før vi gikk til sengs sat vi som vanlig på balkongen på forsiden av
huset og drakk et glass te. En stille natt, luften kjentes nesten sval
efter den glødende dag. På andre siden gaten bredte haven sine dunkle
trekroner, en enkelt susning gjennem løvet som et lengselens sukk. Høit
oppe det dype svarte hvelv med stjernevrimlen i sydlannets glans. Der
inne over sletten steg Kaukasus's eventyr-verden med sine sprette
a-uler med tusener av urolige menneske-skjebner klemt inne
mel-UTFLUKTER I DAGHESTAN 126

lem veldige fjell. — Alt svøpt fredelig i sorgmille drømmer unner
nattens kappe.

Det er et hardt og slitsomt liv i de nakne kløftene, ble det sagt. Ja
stort slitsommere kan det vel vanskelig tenkes, når selve jorden en
skal dyrke må bæres op, og gjerdes om med stein for ikke å forsvinne.
En skulde tro at de folkene hadde kamp nok med å vriste fra denne
overmektige natur det de trenger for å leve; men likevel har disse
stammene til alle tider levd i krig med hverandre og med fremmede
fiender. Kampen var deres lyst. Det er lik ørner som angriper enhver
som nærmer sig redet, og som streifer langt for å røve bytte.
Uforlignelig djerve og seige krigere, men ofte harde og grusomme.

En kan minnes sangen om Khotsjbar av Ghedatl1 som ble inbudt av khan
Nutsal av Avaria. Men da den fryktede Khotsjbar kom til Khunsakh som
gjest, og ble mottatt av khanen, kastet seks mann sig over ham og bant
ham.

«På den lange fjellsiden ved Khunsakh gjorde de op et luende bål, så
selve berget ble rød-glødende unner det. De bragte Khotsjbar til illen;
de bragte hans rødbrune ganger til den; de slaktet den med sine sverd;
de brøt hans spisse lanse over og kastet stykkene i flammene — helten
blinket ikke med et øie.

«'Nu Khotsjbar, syng noe for oss; det sies at du er en mester i sang;
spill noe for oss på linne-citeren, det sies du spiller godt.'

«'Vel kan jeg synge, men min munn er kneblet. Vel kan jeg spille, men
mine henner er bunnet.'

«De unge menn ropte at Khotsjbar skulde løses; men de gamle menn sa:
'Ulvs gjerning frykter vi av en ulv!'

«De unge menn fikk sin vilje; helten ble løst.

«'Lytt nu menn fra Khunsakh; jeg vil synge en sang for dere, og du,
khan, avbryt mig ikke.'

1 Jfr. J. F. Baddeley, a. v. ss. 483 ff. Ghedatl var en avarisk
lans-del nær den Avariske Koisu og syd for khanatet.UTFLUKTER I

Han sang til citeren.

«'Hvem uten jeg kløv in gjennem dit vindu og bar bort din
yndlings-kones silke-bukser? Hvem uten jeg tok sølv-armbånnene fra dine
imøtekommende søstres hvite armer? Hvem uten jeg skar halsen over på
din tamme stenbukk? Der, ovenfor, er saue-fjøsene; hvem drev sauene
bort? Hvorfor er de tomme? Der, neden-unner, er stallen; hvem drev
hestene bort? Hvor er de nu? Se, på hustakene, enkene! Hvem drepte
deres menn og gjorde dem til enker? Foreldreløse ser jeg omkring mig!
Hvem slo deres fedre, og gjorde dem farløse? Ingen kan telle tallet på
dem som har falt for min hånn, på markene! i skogene! Jeg har felt ikke
mindre en tre snes av din stamme! Der er mannsverk, o Nutsal, som er
navnkundighet verd; men å ta en mann med svik og drepe ham — hvad skal
vi si om det?'

«Mens Khotsjbar sang og spilte, kom khanens to små sønner og satte sig
ved hans føtter. Idet han plutselig snappet dem op, en i hver hånn,
sprang helten in i flammene.

«'Hvorfor skriker dere, Nutsals hvalper. Brenner ikke jeg med dere?'

«'Hvorfor hviner dere, smågriser. Elsket ikke jeg også lyset?'

«'A ve! min stolte fuks, som så ofte trampet helene på de flyktende
Avarer. Å ve! min spisse lanse som ofte nok gjennemboret brystet på
Nutsals bødler!'

«'Gråt ikke, mor min — din elskling omkommer ikke forgjeves!'

«'La ikke mine søstre gråte — jeg dør med ære!'

«Der var stryking på feler og slåen på trommer fra morgen til middag;
Kotsjbar av Ghedatl var fanget.

«Der var gråt og jammer da middag var gått; Avar-prinsene var omkommet
i flammene!»

Ja, hvad har ikke disse fjellene vært ufølsomme vidner til av eventyr,
kamp, slit, rov, opofring, myrderier,128

grusomhet, kjærlighet, sorg, og så slit igjen. Vi strever alle,
kjemper, lever, lider, og om hundre år? Fjellene er der, de samme; men
menneskene, deres planer, deres drømmer?

$ *

*

Våre to venner presidentene hadde fått den overraskende tanke, at jeg
kunde være til noen nytte ved å gi råd om utnyttingen av Daghestan's
økonomiske muligheter, som jeg nu hadde set en stor del av. Min
in-venning at dette lå så temmelig utenfor min erfarings-krets, hjalp
ikke. Det var åbenbart, at hvis de nu ubrukte muligheter kunde bringes
ut i penger, helst ved konsesjoner, vilde det være til stor ophjelp for
dette fattige folk, hvis hele stats-budgett var omkring 10 millioner
rubel.

Dagen efter (lørdag 11. juli) var det derfor stort møte med hele
Daghestan's kommissariat for å drøfte disse spørsmål. Unner våre
utflukter hadde jeg alt flere ganger fremhollt, at jeg vel forsto at
der kunde være verdifulle mineral-rikdommer, som olje, naturlig svovel
i stor mengde, og muligens også metaller i fjellene; men allikevel
forekom det mig at lannet måtte ha sin uten sammenligning største
rikdom i den vide og rike sletten som vi her ophollt oss på, og som
strekker sig 216 kilometer nordover forbi Terek's delta-lann til
grensen ved Kuma, og dekker mer enn fem og tyve tusen kvadratkilometer.
Vistnok var det jo meget salt-stepper der nord; men en stor del av
denne sletten måtte kunne dyrkes op, så vitt jeg kunde se. Når de
hundre tusener desiatiner fruktbart lann som her lå mer eller mindre
ubrukt, ble drenert, og vannet, og lagt unner plog, måtte de kunne
forvandles til de herligste åkrer og haver, med bomull, frukt,
silke-plantasjer, tobakk, grønsaker, vin, for ikke å snakke om korn. Og
dette syntes ikke å være noe uoverkommelig arbeid. I nord hadde de
elven Terek, som, så vitt jeg forsto, egnet sig særlig godt forTARKI OG
FORTET (S. 12l). Fra venstre: Korkmassov, Samursky, Ali Beg,
forfatteren.ØVERST: BRYGGEN MED SILLE-TØNNER I MAKKATSJ KALA (S. 13l).
NEDERST: KANALEN KULUM I ASTRAKHAN (S. 135-36).UTFLUKTER I DAGHESTAN

vanning, og her lengere syd kom det elver nok oppe fra fjellene, og fra
dem måtte vann kunne føres utover sletten. Til pløining av dette flate
lannet måtte motor-ploger kunne nyttes med stor fordel her hvor de
hadde petroleumen.

En stor vanskelighet var selvfølgelig malariaen. Som jo kommissariatet
var fullt klar over, måtte den bekjempes metodisk. Men allerede
opdyrkningen av lannet, og særlig dreneringen av de vaslente
strekningene, vilde jo bli en vesentlig hjelp i så måte; og dertil
kunde også andre effektive midler bringes i anvendelse, som
oversprøiting av myrer og alt stillestående vann med nafta, dette vilde
jo ikke her, hvor naftaen var for hånnen, koste meget utover selve
arbeidet med det.

I alt dette var kommissariatet enig; og skjønt de hadde ment å ha sine
største herligheter i de forskjellige mineral-rikdommer, var de nu gått
over til den opfatning at de største anstrengelser burde settes in på
opdyrkningen av dette slette-lannet. Men hvordan? Et slikt arbeid i
stor stil med drenering, overrisling, osv. trengte kapital, og
Daghestan var et fattig lann, som ikke maktet store økonomiske løft.

Det kunde tenkes to måter: enten ved å søke reist et lån for Daghestan
som kunde brukes til opdyrkning, og som åbenbart lett måtte kunne
betales ved utbyttet av det opdyrkete lann, — eller også ved å gi
utlenninger konsesjoner på lann til opdyrkning. Flere av kommissærene
mente at et lån for Daghestan vilde være for-bunnet med vanskeligheter,
da republikken ikke finan-cielt var noen særenhet, men en del av
Socialist-Soviet Republikken i Moskva. Man mente derfor at det enkleste
og letteste vilde være om det kunde ordnes med konsesjoner. De hadde
tidligere hat en tysk koloni på sletten her nordenfor. Folkene der
hadde gjort det godt, og var almindelig likt. Unner krigen var de des
verre blit fordrevet, men kommissariatet vilde meget gjerne ha slike
folk igjen, og vilde være taknemlig hvis noe

9 — Nansen.130

kunde bli gjort i den retning. De vilde også gjerne ha hjelp i kampen
mot malariaen, og likeså til anskaffelse av traktorer. Kunde de bare få
midler til å dyrke op disse slettene, var det ingen nød med å få folk,
det var nok av dem oppe i fjellene, hvor det var så vont om
jord-flekkene. — Ja sandelig, her var muligheter nok, og rik anledning
til å gi verdifull hjelp for den som bare hadde makten og viljen. Tenke
sig i Vest-Europa er det overalt arbeids-løshet, og vanskelig å
erhverve nok til livs-opholl, og her ligger jorden og venter på
arbeidet for å gi rikelig med grøde. Tenk, når en bare kunde finne
rette mennene til å ta fatt, så meget plass her kunde skaffes for nye
hjem og for tusener og tusener av nu mer eller mindre arbeidsløse
mennesker, som kunde bli nyttige produsenter. Her er mer enn plass nok
på denne vesle kloden, når den bare ble fordelt og utnyttet med litt
rimelighet.

Efter møtet var det frokost med hele kommissariatet, og der var stor
opdekning. Alle disse muhammedanere drakk vin, og der var mange og
begeistrede taler for fruktene av vårt samarbeid og for Daghestan's
fremtid.IX. OVER KASPISKE HAVET TIL ASTRAKHAN

Gjerne var Quisling og jeg blit lenge i dette interessante lannet blant
disse tiltalende mennesker, hadde bare tiden tillatt det; og det var
med sorg vi om eftermiddagen drog til dampbåten, som skulde føre oss
over det Kaspiske Hav til Volga. Våre elskverdige venner, presidentene
Samursky og Korkmasov, og andre av kommissariatet fulgte oss ombord. Så
tok vi avskjed med våre verter, som hadde gitt oss en prøve på sit lans
merkelige gjestfrihet. På det omhyggeligste var det sørget for våre
bekvemmeligheter på den overfylte båten, og det var sennt ombord en
rikdom av gaver til oss, en østerlansk fyrste verdig.

Båten kom fra Baku, og var full av mennesker som skulde nordover til
Astrakhan. Fra Makatsj Kalå kom det også mange ombord, og på bryggen
var det tett med folk. Den var ellers full av endeløse stabler med
sille-tønner bortefter. — Så bar det avsted, mens våre verter fulgte
utover et stykke i en liten slepebåt for å vinke et siste farvell.
Makhatsj Kalå på sletten med Kaukasus's blå fjell-mur bak sank langsomt
unner den blå hav flaten i kveilen.

På denne damperen var vi igjen kommet til en ny verden. De mange
pasasjerene syntes mest å være Russere; men hvad som på ny slog oss,
efter at vi hadde ferdes i den kaukasiske verden, var det forholsvis
store tall av kvinner blant dem, og den frie måten som132

de omgikkes mennene på, på fulstendig like fot som kamerater. Her var
det alle aldre, og flere unge forelskete par, som vel helst kunde være
på bryllups-reise.

Sjøen vi gikk over, er ganske grunn, for det meste mindre enn 10 m.
dyp, lik hele den nordlige delen av Kaspiske Havet. — Om morgenen
(søndag 12. juli) kom vi til den enda grunnere del ut for Volga's
delta, hvor vi skiftet over i en hjul-båt, da kanalen op gjennem
deltaet ikke er mer enn vel 2 m. dyp. Sjøen var her helt dekket av det
gulbrune mudrede elve-vann, som brer sig utover saltvannet. — Langs
skibs-løpet opefter kom vi forbi mange små fyr-skib. Mange svære
lektere så vi; de lignet øer med hus på. Ofte var det en rekke av dem
efter hverandre trukket av en sfepebåt. På noen av lekterne var det
satt et firkantet råseil for å hjelpe på farten nordover. Adskillige
tomastete seilere gikk vi også forbi; med god bør strøk de samme veien
som vi, noen lastet med tørket «vobla», som lå i svære hauger på
dekket. Det minnet om Nordlands-jektene for år tilbake, som seilte med
tørfisken til Bergen stablet op til høit over rekkene. «Vobla», eller
mort, er den fisk som fanges i størst mengde her, og hele
bonne-befolkningen lever av den. Den er en avart (Rutilus rutilus
caspicus) av vår almindelige ferskvans-mort (Leuciscus rutilus, L.),
som den skiller sig fra ved å være en saltvans-fisk og en vandre-fisk.
Den lever i hele Kaspiske Havet, og særlig i dettes nordlige del.1 I
kjønsmoden alder blir den 12—36 cm. lang, og veier 70—500 gr. efter
alderen. Tidlig på våren i april og mai, og allerede unner isgangen,
vandrer den i uhyre masser op i Volga-deltaet for å gyte. Den danner
det viktigste fiskeri-produkt, og blir for det meste lett saltet og
derefter tørret på hjell på tørke-plasser av uhyre utstrekning. Det
fanges årlig 600 til 1000 millioner fisk, med en samlet vekt av 82000

1 De oplysninger som her og i det følgende er gitt om fisket er tatt
fra professor Arvid. Behning's fortreffelige bok: «Das Leben der Wolga»
i A. Thienemann: Die Binnengewässer, 3d. V, Stuttgart 1928.133 OVER

til 150000 tonn. Voblaen er billig og lett å frakte i tørret tilstann,
og den danner, sammen med sillene, den viktigste folke-næring i
Rusland.

De låve flate øer og grunner i deltaet på begge sider var friskt grønne
av siv. Tre-klynger og kirker, med små lansbyer omkring, sås langt inne
på det ganske låve lannet, som ikke hevet sig større over vanflaten;
det er gjennemkrysset av elve*grener, vaslent, og slemt med malaria. —
Lengere nord ble lannet litt høiere over elven, særlig på vestre siden,
skjønt det kunde ikke være så mange meterne det hever sig over
vanflaten. Elven syntes enda å gå temmelig høi, men blir lavere utover
sommeren. Ved Astrakhan har den gjerne høieste vann-stann omkring
mitten av juni. Den synker så jevnt til lav vann-stann i september.
Lansbyene ble efterhvert større, og lå nu til dels helt ute ved den
litt høiere vestre bredden av den elve-armen som vi kom op gjennem, og
som var den vestligste i deltaet. Som vanlig ragte store kirker høit op
over lansbyenes låve hus, som ofte strakte sig vidt omkring.

Over de grønne sivkledde strannene fløi rett som det var store svarte
enner, som ikke gjerne spises, ble det sagt; men der skal være nok av
andre slags enner, og den ypperligste anne- og gåsejakt; ved middels
vann-stann kan en va kilometervis utover det sivkledde flate
delta-lannet, særlig på østsiden av oss, vannet rekker ikke mer enn
mitt på leggen, og det ligger mengder av villenner og gjess i dette
sivet.

Farvannet var stadig grunt og vanskelig opefter, med sann-banker på
alle kanter; men skibs-løpet var godt opmerket. Ferdselen på elven var
livlig, og øket efter hvert som vi nærmet oss Astrakhan. En fikk
in-trykket av å nærme sig en av handelens storsteder. Mange fiskebåter
var det overalt, og rekker av svære lektere trukket av slepebåter; ofte
var tre lektere bunnet med baugene sammen på siden av hverandre som i
et knippe, så de sprikte ut til sidene med akterennene,134 OVER

mens de ble slept opefter. Det ble stadig mer påfallende at lannet på
vestre side av skibs-løpet ble høiere, mens lannet på østsiden var lavt
og vaslent.

ASTRAKHAN.

Om kveilen ved halvni-tiden kom vi til Astrakhan en halv time for sent
til å ta pasasjer-båten videre opover Volga. Kamerat Tarkkov, formannen
for den utøvende komite i provinsen Astrakhan, kom ombord for å hlise
oss velkommen. Med ham var også lederen av hele skibs-farten her. De sa
oss, at vi måtte vente og gå med hurtig-båten neste kvell, da den som
gikk nu kl. 10, var en blannet gods- og pasasjer-båt, og gikk meget
langsommere. Men vi kunde med en gang flytte over i hurtig-båten, den
lå nær ved. En praktfullt og rummelig inrettet hjul- båt var det, og vi
ble anbragt i den flotteste, rummeligste kahytt, jeg tror jeg enda har
oplevet på noe skib, med en høide unner taket som i et hotell på
lanjorden. Dette så lovende ut.

Med kamerat Tarkhov og hans venn gikk vi så til et sommer-teater i en
stor have, hvor det ble gitt en operette. Det var fullt hus, og
interessant å se de mange mennesker spasere i haven i de lange
mellemaktene. De gjorde for en stor del intrykk av å tilhøre en
velstående arbeider-klasse, men noe blannet; damene var ganske
velkledde.

Neste morgen (mandag 13. juli) var det stillet bil til vår rådighet, og
vi tok en tur runt i byen. Den har over 175 000 inbyggere, og er jo fra
gammel tid en viktig handelsby for denne del av verden. Den ligger
sjelden heldig til her ved Volga's munning som gjennemgangs-havn for
all handel og ferdsel til og fra den mektige elvs og vann-veis
umådelige oplann, og til og fra det Kaspiske Hav, hvis oplann også er
stort, ikke minst ved den transkaspiske jernbane til de rike lann i
øst. Desuten er byen mitpunktet for de store fiskerier i Volga-deltaet,
og i den nordligste delen av Kaspiske Havet.135 OVER KASPISKE HAVET TIL

Allerede i de første århundrer e. Kr. hadde Khasarene grunlagt en
viktig handelsby, Itil, her på Volga's høire bred, omkr. 10 km. ovenfor
Astrakhan, og den ble marked og møtested for kjøpmenn fra Byzans,
Bagdad, Armenia, og Persia, så vel som fra Volga og Don og lannene
nordenfor og vestenfor. Dit ble også Khasarenes hovedstad flyttet fra
Semender (senere kalt Tarku) ved Kaukasus i slutten av 7. århundre,
efter Arabernes infall i Kaukasia. Her ble det kjøpt voks, pelsverk,
lær, og honning som kom ned Volga. Da Jødene ble utvist fra
Konstantinopel, søkte de til Itil og utviklet handelen for Khasarene,
og utbredte også sin religion i konkuranse med muhammedanerne og de
kristne. Dynastiet antok jødedommen omkring 740.

Khasarene var de viktige mellem-menn mellem østen og vesten; men så,
efter mange omskiftelser, ble deres makt inskrenket av det
varangisk-russiske rike i Kiev, og da Ibn Fadhlån besøkte Khasaria
omkr. 922 e. Kr., var vel Itil enda en stor by, med bad,
markeds-plasser, og 30 moskéer; men der var ingen større innenlansk
produksjon eller virksomhet, riket avhang av de nokså usikre
transit-avgifter. Så i 965—969 ble Itil, Semender, og andre byer tatt
av fyrst Sviatoslav av Kiev. Itil (eller Balanjar som den het efter
Russernes ødeleggelse i 969) ble så helt ødelagt av Tamerlan i slutten
av 14. århundre, og efter den tid ble Astrakhan anlagt, hvor den nu
ligger, og ble hovedstad for et Tatar khanat, intil den ble erobret av
Russerne unner Ivan den Grusomme i 1557. Siden har byen vært russisk. I
1660 motsto den Tatare-nes beleiring, men ble i 1670 intatt av Stenka
Rasin. Peter den Store gjorde byen til basis for sit felttog mot
Persia, bygget skibs-verft der, og bidrog til dens opkomst. Den blir nu
årlig anløpt av flere tusen skib, og dens inførsel og utførsel er
betydelig.

Byens og hele dette strøks viktigste næringsvei er uten sammenligning
de rike fiskerier, og mer enn halve befolkningen lever av dem. Kanalen
gjennem byen, ei-136 OVER KASPISKE HAVET TIL ASTRAKHAN

ler en sidegren, Kulum, av elven, bød et malerisk syn med mengder av
båter langs breddene. Vi besøkte markeds-plassen, hvor det var en
livlig ferdsel av mange mennesker; og alle slags varer lå utstillet i
små boder med bord eller til dels også på bakken. Der var alskens
folketyper: Russere, Tatarer, Kalmykker, Persere, Kirgiser. En stående
motsetning til Tiflis var de mange kvinner, både selgere og kjøpere.

Vi så Kremlin på den høieste ryggen i byen, med den hvite mur omkring
med skyteskår og flere tårn. Innenfor muren ligger også katedralen med
fem grønne kupler. I gaten foran ingangs-tårnet til Kremlin fra
østsiden lå tidligere den store basar, men som nu er i ruiner, ødelagt
unner revolusjons-krigene. Engelskmennene bombarderte da byen med fem
aeroplaner, og skal ha gjort megen skade. Vi så også adskillige
ødelagte hus i byen; men det er vel ikke så sikkert at all denne
ødeleggingen skylles bare Engelskmenn.

Efter også å ha besøkt Tatar-basarene hvor de satt og arbeidet, kjørte
vi til regjerings-bygningen, hvor det som altid i disse
Soviet-republikkens store administra-sjons-bygninger sat en mengde
funksjonærer i hvert rum, og det var et ustanselig renn frem og
tilbake. Det var mig altid en gåte, hvordan disse mennesker kan klare å
arbeide i alt dette surret. Men saken er vel kanskje at Russerne bruker
gjerne enda flere folk til administrasjon enn vi pleier bruke, og det
faller derfor adskillig mindre arbeid på hver. Vi ble mottatt av vår
venn fra igår, Tarkhov, som førte oss over til stats-banken. Her ble vi
satt in i bankens virksomhet. Den var vesentlig lagt an på å hjelpe op
fiskeriene; det gjalt å gi alle slags fiskeri-foretagender lån på
billigst mulige betingelser. Vi fikk et levende intrykk av at
myndighetene anså det for å være av største viktighet for samfunnets
trivsel og fremgang å opmuntre og støtte privat tiltak og
foretagsomhet, og særlig fra fiskernes side.

Efter at det også var servert lunch ved det grønne137 OVER KASPISKE

bord, med kaviar som vel ikke kan bli friskere enn her på selve
hjemstedet, gikk vi ned til bryggene ved Volga, og så fiske-kummene på
lekterne. Der gikk det mengder av levende fisk av forskjellige slag. De
ble tatt sprellende op i svære hover, og når de ønskede fisk var valgt
ut, gikk resten ned igjen. Der var adskillig stør av de to arter
osetrina og sevriuga i vekslende størrelser; men der var ingen av de
riktig store. Den største av alle stør-fisker er beluga eller
husblas-støren (Acipenser huso L.), som kan bli over 5 m. lang og veie
over en tonn. I tidligere tid fikk man den enda større, op til nesten
to tonn.1 Den gir meget og ypperlig kaviar, og kjøttet er høit
verdsatt, både ferskt og røket. Svømmeblæren gir det verdifulle husblas
og lim. Denne stør lever i Kaspiske Havet og i Svarte-havet, og går op
i de store elvene, særlig i Volga, for å gyte følgende vår. Da den
vokser meget langsomt, og ikke gyter oftere enn hvert annet eller
tredje år, formerer den sig ikke like hurtig som den fiskes, uaktet
hunfisken legger op til to og en halv million egg; den har derfor gått
gradvis tilbake i antall i den siste tid. I Volga fanges den med
grovmaskete garn; men hoved-fangsten foregår i den nordlige del av
Kaspiske Havet. Før krigen ble det fanget omkring 76 000 stykker om
året, eller 44 000 tonn, og derav fikk man 1 200 tonn kaviar.

Osetrina (Acipenser güldenstädti) er betydelig mindre enn
husblas-støren; den kan bli op til 2 m. lang, sjelden mer, og kan veie
op til 100 kg., almindeligst er den omkring halvannen meter og veier
15—25 kg. Den lever i hele det Kaspiske Hav, og går op i elvene, og
ganske mange op i Volga, for å gyte følgende mai. Hver hunfisk gir 80
000—800 000 egg. Der drives også nu kunstig utklekning av omkring
200000 ungfisk om året. Av denne stør fanges det omkring 300000-400000
stykker om året eller op til 5 000 tonn.

En osetrina ble hentet op for oss fra en av kummene,

1 Om denne og følgende arter jfr. A. Behning, a. v. ss. 74 ff.138 OVER

og ble åpnet. Den var full av rogn i to lange, tykke strenger på hver
side i bukhulen, det måtte vel bli et par kilo kaviar bare i den ene
fisken. Som bekjent gjøres kaviaren ferdig ved å røre omkring i rognen
med en pinne eller skje, intil alle hinner er fjernet, og hvert
rogn-korn ligger fritt. Den er da ferdig til å spises frisk, og får
høieste pris, særlig av beluga, og også av osetrina og sevriuga.
Kaviaren av osetrina blir gjerne lett saltet og presset, for lettere å
kunne sennes, og den kan da holle sig ganske lenge. Det er den såkalte
«pajusnaja ikra».

Sevriuga eller stjerne-støren (Acipenser stellatus, Pall.) er gjerne
adskillig mindre enn osetrina, og når sjelden 2 m. og 50 kg. Mest er
den i høiden 1—V/» m. med en vekt på optil 12 kg. Hovedmassen av denne
stør går op i Kura og i Ural-elven for å gyte, men også mange i Volga.
Den gyter i mai og juni, en hunfisk leg-ger mellem 35000 og 360000 egg.
I de siste år blir det i Volga utsatt 4—5 millioner kunstig klekket
yngel om året. Den årlige fangst i Volga og i det Kaspiske Hav nær
deltaet er omkring 600 000 fisk med en vekt av 2 500 —3 300 tonn. Denne
art gir den besste saltede kaviar («pajusnaja»).

Enda må nevnes en stør-fisk, sterlet (Acipenser ruthenus), som lever i
hele Volga, fra deltaet og op til dens øvre løp; men som er en
fulstendig ferskvanns-fisk. Den er mindre enn de andre stør-arter, kan
nå 1 m. i lengde med en vekt av 16 kg.; men almindeligst er de fangne
fisk omkring 35—55 cm. Den er høit skattet som den fineste fisken i
Volga, som gir den berømte «ukha»-fiskesuppe, og den serveres som hel
avkokt, stekt, koll, røket, osv. Det fanges omtrent 32 millioner i hele
elven om året. Kaviaren er mindre enn de andre stør-arters, og utføres
ikke, men spises på stedet, helst frisk.

Efter denne oplevelse ble vi av kamerat Shvedov, visepresident for
eksekutiv-komiteen, ført i en liten dampbåt over Volga, hvor det var en
livlig ferdsel av skib og båter, og fiskebåter, og dampskib, og lektere
med139 OVER KASPISKE HAVET TIL ASTRAKHAN

slepebåter. Vi kom til en stasjon på elvens høire bredd, hvor det var
svære, lange fiske-boder, som var fulstendige ishus. De har dobbelte
vegger, og mellemrummene fylles helt op til taket med is om vinteren.
Denne isen smelter langsomt i løpet av sommeren, og holler disse svære
rummene så kalle, at mange av oss frøs da vi kom derin fra heten
utenfor, og vi gjorde ikke ophollet langt. I store behollere unner
gulvet var sillen saltet ned, som var kommet in fra fisket nu siste
vår. Her var det lagret 100000 pud (1640 tonn) fisk; men det kunde
rummes 150000 pud. Denne sillen var nu ferdig til å legges i tønner og
sennes over hele Rusland. Fra hver oplags-bod gikk det en lang brygge
eller slipp på skrå ut i vannet, til å bringe den friske fisken in fra
båtene, og også til å bringe den saltede ut til lastning.

Vi gikk tilbake over Volga igjen og in i en sidegren av den, som et
stykke nord for byen går mot øst. Her kom vi forbi store oplags-tomter
for tømmer, og langs bredden lå det mangfoldige tømmer-flåter i rekke
og rad, som var kommet ned Volga. Tømmeret er selvsagt verdifullt i
dette trebare lannet. Efter å ha gått unner jernbane-broen, kom vi til
to store is-fabrikker og fryserier. Istedenfor at den naturlige is, som
det jo er nok av her om vinteren, brukes til opbevaring særlig av
sillen på den andre siden av elven, lages det her med maskiner kunstig
is og kulle for opbevaring av de verdifulle sorter av fersk fisk;
mineral-olje til drivkraft har jo også dette rike lannet lett for å
skaffe. En russisk fabrikk ble drevet med Diesel-motorer, og der ble
det frosset og opbevart 500 000 pud (8 200 tonn) fersk fisk av
forskjellige slag, som stør (beluga, osetrina, sevriuga, sterlet),
forskjellig slags ferskvans-fisk som gjørs eller sudåk (Lucioperca
lucioperca), brasen, o. m. fl. Desuten var her et tidligere engelsk
fryseri, drevet med damp-maskin med olj e-fyring, hvor det ble frosset
og opbevart 250 000 pud (4100 tonn) fersk fisk. All denne ilsken ble
stadig sennt ut i kjølevogner med jernbanen over hele Rusland.140 OVER

Da vi skulde ned og se de store fryserummene, ble vi tilrådet å ta på
pelser, som var der til det bruk; men det syntes for meningsløst; i
denne trykkende varmen måtte jo en kort avkjøling helst være
forfriskende. Jeg angret snart, og avsto fra besøket i de kalleste
rummene. Den modige Quisling fortsatte og greide det, skjønt kallt var
det, sa han.

Det var daglig tilførsel av ny fersk fisk til disse fry-seriene fra
fisket som stadig foregikk i Volga og i deltaet. Ved bryggene foran dem
var det en livlig trafikk med mange båter som losset ut sin fangst:
gjørs (su-dåk), osetrina, sevriuga, mort, sill, osv.

Nu hadde vi set det viktigste av virksomheten i Astrakhan, og kunde
igjen i vår lille damp-båt venne tilbake sydover langs kaiene til vår
pasasjer-båts skyggefulle dekk, hvor en kjølig drikk smakte utrolig
leskende i denne heten.X. VOLGA

Vi hadde fått et sterkt intrykk av den store betydning som fiskeriene
har for folkene her. I det hele er det noe enestående merkelig slike
uhyre fiske-mengder av forskjellig slag som blir fisket op i årets løp,
men mest om våren og forsommeren, i Volga-deltaet og i det grunne havet
utenfor, bare noen få meter dypt.

Ved siden av det ovenfor omtalte vobla-fiske er sille-fisket her ved
Volga's munning det største og viktigste. De kaspiske sille-arter eller
«mai-fisk» tilhører en egen slekt, Caspialosa, som står nær slekten
Alosa, hvortil hører den største sille-art, stamsillen (Alosa vulgaris,
Cuv.), op til 60 cm. lang. Den forekommer langs Europas kyster og går
op i elvene for å gyte; det samme gjør de fleste kaspiske sille-arter,
eller de går ialfall op i det ferske vann i eller foran Valga-deltaet.

Den viktigste art for fisket er Volga-sillen (Caspialosa volgensis).1
Den vandrer i masse op i Volga-del-taet i begynnelsen av mai for å gyte
i mai og juni; trekket varer i 5—7 dager, da også hovedfangsten
foregår, ofte i uhyre mengder. Den når i stort antall helt op til
Stalingrad (Tsaritsin), og enkeltvis enda meget lenger. Av denne sill
bukker bare en mindre del unner

1 Om denne og følgende arter jfr. A. Behning, a. v. ss. 78 ff.142

på grunn av utarmingen ved vandringen og gytningen. De andre går
tilbake til havet, og kan enda en gang gå op i elven for å gyte; men de
synes ikke å gyte mer enn to ganger. Den er kjønsmoden ved 3 år, og
blir knapt eldre enn 6 år. Av denne sille-art fanges det omtrent 450
millioner om året eller 150000 tonn.

Den største kaspiske sille-art «svartryggen» (Caspi-alosa kessleri), op
til en halv meter lang, med en vekt av optil I1/» kg., ble allerede
omtalt tidligere (s. 115). Den går tidlig på våren op i Volga, og når
Samara ved begynnelsen til mitten av juni. Den når til ovenfor Kama og
Oka, og kan vandre videre 1290 km. opefter Kama. De gytende hunfisk er
5—6 år gamle, og de gyter bare en gang. Efter gytningen går alle, både
hanner og hunner, til grunne av utmatning efter den lange vandring, og
i år med stor sille-mengde, skal det være et eiendommelig syn, når
høivannet faller, å se de døde sill henge i store mengder på de
tørlagte vier- og pile-buskenes grener. Hovedfangsten foregår i
deltaets armer, som fiskene går op gjennem. I 1911—1915 ble det fanget
20 millioner årlig, men nu betydelig mindre, da det ikke lengere går op
så store mengder. Det nevnte tall ga omtrent 15 000 tonn saltet sill.
Bare en liten del, mest av de største, blir røket.

Viktig er også den kaspiske sill (Caspialosa caspia). Den går bare for
en del op i Volga's delta for å gyte, hovedmassen gyter i slutten av
mai til juni i det ferske vann foran dette, eller i de mange bassenger
ved dettes vestre kant. Av denne sill blir det fanget omkring 130
millioner om året eller 17 500 tonn. De andre sille-arter i det
Kaspiske Hav er av mindre betydning for fiskeriene. Der er også en
brisling-lignende art (Harengula delicatula) som gyter i eller foran
Volga-deltaet i slutten av april og begynnelsen av mai. Den har ikke
vært gjenstann for fiske; men vil kanskje bli utnyttet til ned-legning
i fremtiden.

En interessant fisk, som også er gjenstann for fangstVOLGA

i Volga, er den kaspiske lamprett eller ninauge (Caspio-myzon wagneri).
Denne lavtstående ålelignende fisk med sugemunn, lever mest på bunnen
og i mudderet. Den går fra havet op i Volga i september til desember,
og efter en vandring på 2 000—2 400 km. op elven gyter den i april—mai.
Den blir fanget i en slags ruser, og ble tidligere brukt til fé-for
eller til smeltning av fett; nu blir den gjerne stekt eller også
marinert. Det blir nu fanget omkring 20—30 millioner om året, som veier
1 140—2 130 tonn.

Av ikke liten betydning er de egentlige ferskvans-fisker, vesentlig
karpefisker, maller, gjedder og aborr-fisker, som i mange arter er
utbredt langs hele Volga og dens tilløp, og blir fisket i stor
utstrekning. I motsetning til størene, som kalles «krassnaje» (d. e.
rød, herlig fisk), kalles de «belj» (d. e. hvitfisk) på grunnav deres
hvite kjøtt. En egen biologisk gruppe av disse fiske-arter holler til i
Volga-deltaet, og til enkelte tider også i det svakt saltholdige
fersk-vann i det Kaspiske Hav like utenfor deltaet. I deltaet kalles de
gjerne «grubefisk» fordi de om vinteren legger sig ned i «gruber» eller
fordypninger på 4—5 m. i delta-grenene nær deres munninger i havet. I
uhyre mengder samler disse fisker, som er blit godt ernært i løpet av
sommeren, sig i disse «gruber*, de store fisker som mailene (Siluris
glanis) dypest i mitten, mortene ved kanten og karpene og brasen der
imellem. Da ved vannets låve vinter-temperatur (nær 0° C.)
stoff-skiftet er langsomt, ligger de i en slags dvale-tilstann.
Heldigvis er disse strøk helt fredet om vinteren, ellers vilde
fiskerne, som kjenner stedene nøie, med lethet kunne utrydde hele
fiske-bestanden. Dette fikk man bevis for unner revolusjonen i 1917, da
hele dette strøk ble så avfisket at det tok 5—6 år før fiske-bestanden
kunde ta sig så noenlunde op igjen, og de første årene efterpå var
fiskene nær på forsvunnet. Tidlig om våren våkner fiskene op og stiger
fra grubene op i de nærmeste deler av deltaet, og gyter mellem sivet i
de144

oversvømte deler av det nedre delta. Efter nu å ha levet av den rike
næring her, trekker de senere med de økende mengder av fersk-vann op
til 100 km. ut i havet og mot høsten nærmer de sig igjen deltaet. Den
årlige fangst av disse fisker i Volga-deltaet er omkring følgende:
karper 13 000 tonn, brasen-fisker 19000, maller 4000, gjørs (sudåk,
Lucioperca lucioperca) 20000, blikken (Blicca björkna) 8 500, og aspen
(Aspius aspius) 1200 tonn; tilsammen 65 700 tonn.

Enda må nevnes fisket av hvitlaksen (Stenodus leu-cichthys), som er en
sjelden god fisk, og skiller sig lite fra den høit verdsatte hvitlaks
eller nelma (Stenodus leu-cichthys nelma) i de nord-russiske og
sibiriske elver som faller i Ishavet. Den lever mest i det nordlige
Kaspiske Hav, og går for en del senhøstes og om vinteren op i Volga,
mens hovedmassen begynner vandringen senere på vinteren eller ved
tidligste is-smeltning. I stor mengde når den langt op i Kama, til
Visjera og Ufa, for å gyte der i slutten av september og i oktober,
efter en vandring på 2 700—2 800 km. Efter gytningen venner fiskene for
det meste tilbake til havet; men de er da ytterst avmagret, da de
spiser meget lite unner hele vandringen i elven. Mange, særlig hunfisk,
går også til grunne av utarmning. Hvitlaksen kan bli op til 110 cm.
lang med en vekt av 16 kg. I 5—6 års alder blir den kjønsmoden med en
lengde av 70—90 cm, og begynner elve-vandringen. En hunfisk legger
omkring 170 000 egg. I den senere tid utklekkes det kunstig 2—10
millioner yngel. Fisket av hvitlaksen er av ikke liten verdi; ikke
minst på grunn av dens fete, godsmakende, og benfrie kjøtt, og også
fordi hovedfangsten foregår om vinteren, da fisken er lett å opbevare.
Før krigen ble det fanget 35 000 til 50000 stykker årlig i nedre Volga,
eller 280— 410 tonn. Til sammenligning kan nevnes at Norges fiske av
laks og sjø-ørret langs hele vår lange kyst og i elvene gir fra 570—1
150 tonn om året.

Der er enda en lakse-art, Kaspi-Svartehavs-laksenNR. 1. FARVEL TIL
MAKHATSJ KALA (S. 13l). NR. 2. LEKTERE SOM SLEPES OPEFTER VOLGA I
DELTAET (S. 132). NR. 3. LANSBY PÅ VOLGA'S HØIRE BREDD, I DELTAET (S.
133). NR. 4. DET LÅVE LANN MED ELVE-GRENER PÅ VOLGA'S VENSTRE BREDD

(S. 133, 150).øverst: astrakhan. tårnet over inngangen til kremlin.

Med katedralen til venstre og ruinene av basaren foran til høire (s.
136). NEDERST: FISKE-BÅTER VED BRYGGEN FORAN FRYSERIENE (S. 140).VOLGA

(Salmo trutta labrax), i det Kaspiske Hav, en nær slektning av vår
sjø-ørret. Den holler mest til i de sydligere deler av havet, og går op
i elvene langs vestkysten mellem Terek og Sefid-Rud i Persia. Op i
Volga kommer den enkeltvis sammen med hvitlaksen, og er almindelig
80—100 cm. lang med en vekt omkring 20 kg.

Nevnes kan det også at i nordre delen av Kaspiske Havet, nordenfor
Manghisjlak halvøen drives det fangst på den kaspiske sel, og det
fanges 40000 om året.

Efter alt hvad ovenfor er meddelt kan vi stille sammen følgende tabell
over fiske-mengden som fanges årlig i Volga-deltaet og tilgrensende
strøk av det Kaspiske Hav og i nedre Volga:

Volga-sill og andre sille-arter, tilsammen ......................183
000 tonn

Vobla............ 82000 til 150000 »

Ferskvans-fiskene («hvit-fisk») . . 65 700 »

Husblas-stør, beluga............44000 »

Russisk stør, osetrina............5 000 »

Stjerne-stør, sevriuga............2 500 » 3300 »

Lamprett, ninauge.......1140 » 2130 »

Hvitlaks......................280 » 410 »

Tilsammen 384120 til 454 040 tonn

Til sammenligning kan nevnes at alle Norges rike fiskerier av all slags
fisk langs hele vår utstrakte kyst gir tilsammen fra 438 000 til 799000
tonn om året, og i gjennemsnitt for 17 år (1910—1927) ga de omkring 599
000 tonn fisk årlig. Våre sille-fiskerier alene gir tilsammen 300000
til 400000 tonn sill om året. De store skotske sille-fiskerier ga i
1924, som var et godt år, 470 000 tonn.

Sammenlignet med disse tall blir jo de fiske-mengder som fiskes op bare
nær Volga's munning noe ganske betydelig, og all denne fisken finner
sin næring, vokser op i den nordligste grunne del av Kaspiske Havet, og
særlig nær og i Volga-deltaet, mens de vandrende fiske-

10 — Nansen.

B146

VOLGA

svermer bare for en liten del finner næring i Volga selv. Det er jo en
aldeles merkelig produksjon av forskjelligartet fisk på et så
forholsvis lite område, og det tyder på at det må være en enestående
overflod på plankton og fiske-næring i denne del av havet. Dette kan
vel helst forklares derved at Volga's gul-brune vann-masser, som jo
stadig strømmer ut over dette hav, inneholler forholsvis rikelige
mengder av nærings-stoffer, kanskje særlig kvelstoff-forbinnelser
(nitrater, nitritter, osv.), som betinger utviklingen av
plante-plankton og derved også av dyre-plankton og fiske-næring. Volga
strømmer jo med sin lengde av 3694 km. gjennem et utstrakt flatt og
fruktbart lann, i stor utstrekning dekket av den sjelden hu-mus-rike
«svarte jord»; og elven mottar tilløp fra et umådelig område 1459 000
kvadrat-km. stort. Ved vannmassenes sterke stigen, på op til 15 m.
eller mer, hver vår og forsommer, oversvømmer den det låve fruktbare
lann i svær utstrekning, og dets vann-masser fører store mengder av
kvelstoff-holdige nærings-stoffer med sig fra de tilgrodde
lann-overflater. Men i det strømmende vann blir det ikke megen tid og
anledning til at disse stoffer kan nyttes til utvikling av noe rikt
plankton; og meste delen av dem føres derfor ubrukt ut i det Kaspiske
Hav. Her er det ikke noen sterke og utbrette hav-strømmer og heller
ikke tidevans-strømmer til å spre dette vann vitt utover, slik som
tilfellet er ved almindelige åpne havkyster. Det samles derfor i havets
nordlige grunne del, særlig nær Volga-deltaet.

Volga's vann-føring i dens nedre løp kan efter beregningene veksle
mellem 1200 og omkring 60 000 kubikkmeter (tonn) i sekundet. Det vil si
at den om sommeren ved høivann fører noe slikt som 200 millioner
ku-bikk-meter vann i timen, eller 5 000 millioner kubikkmeter vann i
døgnet ut i det Kaspiske Hav. Den vil med andre ord hvert døgn kunne
dekke et område på 2500 kvadrat-km. med et vann-lag 2 m. dypt. Dette
vann fører stadig nye forsyninger med verdifulle næ-VOLGA

rings-stoffer, og i forbinnelse med den varme og gunstige temperatur
(op til 26—28° C. om sommeren) gir de betingelser for opblomstring av
et sjelden rikt planktonliv, som igjen betinger fiskenes utvikling og
vekst. Dette må vel helst være forklaringen til at det vanskelig kan
finnes noe sidestykke, hvor tilnærmelsesvis så store og
forskjelligartede fiske-mengder blir fanget på et så begrenset område
som i dette strøk.

OPEFTER VOLGA

Før vi reiste fra Astrakhan om kveilen hadde hr. Strelnikov, eieren av
den lekteren med kummer som vi hadde besøkt, bragt ombord til oss, uten
at vi visste om det, to store bokser med herlig kaviar av den osetrina
som vi hadde set bli åpnet; han hadde fått kapteinen til å sette dem
ned i kjølerummet på båten. Våre soviet-verter hadde desuten sennt
ombord en stor forsyning med presset kaviar, og av den bragte jeg en
del med hjem til Norge, som tross sommer-varmen hollt sig fortreffelig.

Om kveilen kl. 8 (13. juli) bar det nordover Volga med vår rummelige og
bekvemt inredede båt, som hadde et herlig stort promenade-dekk. Kamerat
Shvedov og våre andre verter fulgte et stykke i en slepebåt.

Så begynte da en merkelig reise opefter denne Euro-pa's største elv,
det russiske slette-Ians veldige pulsåre, som med sine tilløp
gjennemstrømmer meste delen av den russiske Soviet-republikk vest for
Ural, en flate på 1459000 kvadrat km., eller mer enn Tyskland,
Frankrike og Stor-Britania tilsammen. Dette område, med over 50
millioner inbyggere, var før verdens-krigen Eu-ropa's kornkammer, og
derfra og fra Ukraine fikk bl. a. vårt lann største delen av sit
inførte korn. Enda er ikke korn-avlen der igjen bragt op i så stor
høide at meget korn kan utføres.

Volga betinger folkets velferd i hele det syd-østlige Rusland; og langs
den og dens tilløp kan en med skib148

nå helt op mot Ural-fjellene i øst, ved kanaler til Ishavet i nord, til
Østersjøen i nordvest, og, når kanalen til Don blir ferdig, til
Svarte-havet og Middelhavet i sydvest. Det er nu fast
dampskibs-forbinnelse mellem Østersjøen og Kaspiske Havet. Av dens 130
bielver er det tolv som er seilbare, og den samlede lengde av dens
seilbare elveløp er 29 770 km.

Fra sit utspring i Valdai-høidene i provinsen Tver i nordvest faller
Volga i en lengde av 3 694 km. i alt 262 m. til det Kaspiske Hav; men
meste delen går den gjennem et flatt lann, så dens gjennemsnitlige
strøm-hastighet er liten, i almindelighet omkring 0.80 til 1.2 m. i
sekundet, eller 2.9 til 4.3 km. i timen. Ved høivann kan hastigheten
stige til mer enn det dobbelte; men ved lavvann om høsten blir den
betydelig mindre enn gjennemsnittet. Man har funnet at smelte-vannet om
våren, bruker 50 dager fra Rybinsk til Astrakhan, en strekning på 2 747
km. Det gir en hastighet av omtrent 2.3 km. i timen, eller 0.64 m. i
sekundet. I dens nedre løp, sønnenfor Samara og Saratov, er elvens
bredde op til 2 km. og mer. Med sit delta munner den ut i Kaspiske
Havet i en bredde av 170 km.

Op og ned denne mektige vann-veien ferdes ustanse-lig utallige båter og
skib og flåter og lektere og dampskib med tusener av mennesker, og med
kostelige ladninger av det rike lans grøde og produkter. Langs breddene
ligger mangfoldige rike og store byer med travlhet og surr av
menneskeliv. Langs forskjellige deler av dens lange dalføre og
slette-lann er i tidenes løp grunnlagt store og mektige riker, som
igjen er gått til grunne, som Bulgarenes i Bulgar, Khasarenes i sydlige
delen, Mongolenes, Tatarenes o. fl., intil Russerne festnet sit
herredømme fra nord og vest. Men Volga fører i sit buktede brede leie
sine mektige brun-gule vann-masser gjennem det flate, vide
slette-lannet, som det har gjort det gjennem år-tusenene fra lenge før
menneskene dukket op. Den eneste synbare virkning disse har nådd,VOLGA

er at de har mer og mer hugget ut skogene, som hollt på fuktigheten, og
derved er elvens oversvømmelser ved sne-smeltningen om våren blitt mer
øket, men også blitt kortvarig.

Den livlige skibsfart på Volga går mest opefter elven mot Østersjøen;
og kanalen som forbinner den med Neva har gjort Leningrad til Volgas
hovedhavn; dit går det femten ganger mer varer enn til Astrakhan; det
er mest fisk, metaller, fabrikk-varer, huder, korn, mel, lin,
petroleum, oljer, salt, tømmer. Varer som går nedefter elven er mest
fabrikk-varer, og så tømmer til de skogbare provinsene Samara, Saratov,
og Astrakhan. Mange lektere blir også brutt op for å brukes som tømmer
efter en gangs seilas med varer nedefter elven.

Elve-løpet endrer sig stadig og må mudres op hvert år. Ofte går skibene
på sann-bankene. Ved de farligste av dem er det gjerne stasjonert
dampskib for å hjelpe dem av igjen.

Før i tiden var det titusener av dragere eller burlaki som trakk båtene
og lekterne langs breddene opefter elven, og fra dem stammer de kjente
Volga-sanger. Men nu i slepebåtenes tid fins disse dragere bare langs
noen av bielvene. Hester brukes til å trekke langs kanalene.

All denne skibsfart og denne livlige ferdsel til vans på Volga varer
sommeren og høsten utover. Men så synker temperaturen, som i juli
stiger til mellem 25° og 26° C. i vannet syd for Saratov, og i deltaet
og ved Astrakhan op til 28.5° C. Den nærmer sig efterhånnen 0° C., og i
november begynner is å legge sig, elven stivner efterhvert til, og all
skibsfart stanser. Men så snart isen blir tykk nok, danner den i en
tre, fire måneter en ypperlig storvei for en livlig slede-ferdsel op og
ned elven, eller tvers over den. Også jernbanene benytter den, og
legger skinner fra bredd til bredd på steder hvor det ikke er broer, og
fører således sine gods-vogner over istedenfor å måtte bruke kostbare
isbrytere. Isen blir gjennem-

snitlig 70—90 cm. tykk, men kan nå 1.5 m. på nedre Volga. Så om våren
går isen op igjen, omkring 10.— 20. april på nedre Volga, og omkring
14. mars ved Astrakhan, og isgangen kommer med sine mektige flytende
masser, som kan bygge sig op i høie berg langs breddene, og ve den
farkost som ikke da ligger trygt beskyttet. Det varer et par uker, og
så er Volga åpen for seilas igjen.

Nordover fra Astrakhan er elve-breddene fremdeles låve, særlig paa den
østre siden, og der er det flate myr-Iannet gjennemkrysset av
mangfoldige elve-grener, og strannene er i stor utstrekning sivgrodde,
mens den vestre bredden er litt høiere, og er tørr, mest uten
elve-grener og siv. Forskjellen mellem de to bredder er i så måte så
slående hele veien opefter at en uvilkårlig synes det må skylles en
bestemt årsak. — På denne vestre bredden, vel en ti kilometer nord for
Astrakhan, kan en enda finne levninger i grunnen efter Khasarenes
engang så mektige hovedstad Itil, i tre århundrer, til 969, mit-punktet
for deres utstrakte rike (jfr. s. 135). Nu ligger nær ved de mongolske,
buddhistiske Kalmykkers hovedsete Kalmytski Bazar, med et
Buddha-tempel.

Det skumret, og unner stjerne-hvelvet fløt natten ut over den brede
langsomt flytende vann-flaten; de låve breddene vek tilbake i det
usikre mørket. Langt borte fra hørtes nynnende toner av Volga's
underfulle sang om den kosakkiske røverhøvding Stenka Rasin, som, var
de fattiges og unnertryktes venn, og som — da han hollt på å glemme sig
selv, sine folk, og sin kamp, av elskov til den skjønne fyrstinne han
hadde røvet i Persia — ofret den elskede til Volga's bølger, og så i
spissen for sine bønner tok Astrakhan (1670).

«'Volga, Volga, moder Volga, ta i favn min skjønne venn!'

Med et kast han løfter henne, mens et stjerne-skudd der for, —

og så kaster Stenka Rasin sin fyrstinne over bord!VOLGA

'Hvorfor tier dere djevler! Hei, du Filkan! dans min sel!

Spill og syng da, Don-kosakker, slikt er hjelp for hennes sjel.' —

Frem fra øens lune rede ut i Volga's brede favn

stevner skjønne, malte snekker unner Stenka Rasin's navn.» 1

Det er underlig at dette navn Volga, «mor Volga», som har en så bred
plass i hele det russiske folks liv, og forestillinger, og diktning,
det er ikke russisk, men stammer fra det finske folk Bulgarerne, som
allerede i de tidlige århundrer e. Kr. dannet et rike ved denne elv.2
Deres hovedstad Bulgar eller Bolgar, lik Volgar, har senere git elven
navn. Tidligere ble den gjerne av Tatarer og Araberne kalt Itil efter
Khasare-nes by nær munningen, mens Ptolomaios og Grekerne kalte den
Rha, og av finske stammer ble den kalt Rau.

Bulgar lå ved Volga nær det nuværende Kazan, og man mener å ha ruinene
av den gamle hovedstad ved lansbyen Uspénskoje, eller Bolgar, nær
Spassk, en 25 km. nedenfor Kama's utløp. I den tidlige middelalder var
hele det østlige strøk av det nuværende Rusland like fra Khasarenes
rike på steppe-Iannet i syd, langs Volga's mitre løp og videre nordover
til det finske folk Bjarmene ved Hvitehavet, besatt av finsk-ugriske
folk, og det var først i det 16. århundre at Slavene trengte østover og
sydover langs Volga. Efter at Khasarenes makt var brutt i syd, og Itil
tapte i betydning som handels-stad, ble Bulgar desto viktigere; og i
det 10. århundre, da Bulgarerne antok Islam, var den en blomstrende by
og møtested for kjøpmenn som kom op efter Volga, like fra Arabia,
Persia og Byzans, og nedefter elven nordfra og vestfra, like fra
Skandinavia. I 922 e. Kr. kom Ibn Fadhlån dit som sennemann fra kalifen
Al-Muktadir billåh i Bagdad. Han har gitt en merkelig skildring av sit
opholl.

1 Efter en oversettelse av H. S. Schirmer.

2 Det var en del av samme folk som tidlig trengte vestover og slog sig
ned syd for Donau's munning og ble en alvorlig fare for Byzans. De
tilegnet sig- efterhånnen slavisk sprog.152

For oss Nordboer har den særlig interesse ved det at han forteller om
sit møte med kjøpmenn av folket Rüs, som var fra Skandinavia, og var
mest Svensker; de grunla jo det russiske rike, Gardarike, med Novgarod
som hovedstad.1 Hans skildring av disse våre forfedre er en av de
første som kjennes, men er ikke netop smigrende i alle deler. «Han så
Ruserne, sier han, som de kom med sine varer,» og disse var mest
pelsverk og unge piker. «De kom fra sit lann med sine skib til Itil (d.
e. Volga), la dem for anker der, og bygget sig store hus av tømmer.»
Hvilken vei de var kommet sier han ikke; de kan enten være kommet
nedover elven fra dens øvre del, eller også fra Svarte-havet op Don, og
har trukket skibene over lann fra Khasarenes by Sarkel til Volga, nær
den nuværende by Stalingrad (Tsaritsin).

«Aldrig så jeg folk med så høi vokster», sier han, «de er høie som
palmer, kjøtfarvet og rødmosset. De bærer ingen unnerkjortel og ingen
kaftan. Mannen er kledt i en grov kappe, som han slår om sin ene side,
så én hånn blir fri. Hver mann bærer en øks, en kniv, og et sverd. Uten
disse våben ser en dem aldrig. — — — Kvinnene har på brystet en dåse av
jern, kobber, sølv, eller gull. Til den er festet en ring og til den en
kniv. Om halsen har de kjeder av gull og sølv,» og tallet av disse
retter sig efter mannens formue. «Deres største smykke består av grønne
glass-perler.» —

«De er de skittenferdigste mennesker som Gud har skapt; de vasker sig
ikke efter naturens handlinger,

heller ikke om natten---. Det er som om de var

ville omstreifende esler.» For en Araber, med hans fore-

1 Et annet skandinavisk-russisk rike ble som bekjent grunlagt i * Kiev
av Varangene (Væringene, russisk Varjag), som åbenbart ver både
Nordmenn og Svensker. Harald Hårdråde var jo høvding for Varangene i
Byzans. Det var de farende krigerske Skandinaver som hadde førerevnen
til å samle de åkerbrukende Slaver til krigerske foretagender. På Volga
kunde det være så mange av dem at de med sine skib gjorde streiftog ^
det Kaspiske Hav i det 10. århundre.VOLGA

skrevne mange vaskninger, var jo slikt det mest avskrekkende barbari.

Deres avguds-billeder av tre blir omtalt, og deres ofringer til dem for
å få god handel. I husene hadde hver mann en bred benk hvor han sat med
sine piker og sine skjønne som var til salgs. Der fornøide han sig med
en av sine piker, mens hans venn så på, ja stundom flere av mennene
samtidig.---

Høist merkelig er skildringen av en høvdings likferd, som Ibn Fadhlån
var tilstede ved. Den døde, iført en praktfull kledning av gull-stoff
med gull-knapper og lue av gull-stoff kantet med sobel, ble på sit
skib, som var trukket på lann, bragt til sete på en benk belagt med
dekker av gresk gull-stoff og med hode-puter av samme stoffer. Hans
våben ble lagt ved siden, og berusende drikk, frukt, brød, kjøtt, o. m.
En hunn ble skåret i stykker og kastet i skibet, likeså to hester, to
okser, en hane og en høne. De var umådelige i drikk, og «ofte døde en
av dem med begeret i hånnen». Den pike, som hadde gått in på å følge
den døde, ble så efter megen drikk og utsvevelser, særlig med seks av
hans menn, drept på skibet av døds-engelen, en gammel kone. Til slutt
gikk den avdødes nærmeste slektninger nakne og baklengs til skibet, og
satte fyr på vedstablene unner det. Snart gikk alt op i flammer, og
høvdingen med sit følge drog på den lange ferd til den ånnen verden.

Del bulgarske kongerike ved Volga ble rystet i sine grunvoller ved det
mongolske stormløp i det 13. århundre; det behollt fremdeles egne
nominelle fyrster, men ble endelig ødelagt av Tamerlan i slutten av det
14. århundre. Det ble en tid senere avløst av Tatar-riket i Ka-zan,
grunlagt 1437, som ble endelig erobret av Ivan den Grusomme i 1552. Nu
lå veien åpen for Russerne nedover Volga, og på få år tok de lannet syd
til Astrakhan og det Kaspiske Hav.154

Tirsdag 14. juli. Det gikk stadig videre nordover denne mektige
vann-veien som bukter sig gjennem det enneløse flate lannet. Inover de
låve vaslente strekningene i øst var det knapt nok et hus eller en
lansby å øine; mens der var mange av dem langs vestre elve-bredden.

Det var stekende varmt, og selv om natten var det lummert i lugarene.
Men verre var det med myggen; av den var det en del, og vi visste jo at
den her fører malaria med sig. Hvad skal en helst gjøre? Lukker en
vinduene, blir det trykkende varmt, og åpner en dem, blir det flere
mygg. Helst skulde en sove unner mygge-slør.

Ellers er dette et herlig dagdriver-liv; det kan vel vanskelig tenkes
en mer velgjørende hvile enn en slik reise med en av disse prektige
båtene opefter eller nedefter Volga. Fra Astrakhan til Nisjni Novgorod
tar det syv dager, og den omvente vei fem. Mens en glir frem over den
brede vann-flaten ser en livet på denne kjempe-elven gli forbi sig, og
en ser breddene på begge sider, og slettene inover, og lansbyene med de
store hvite kirkene med høie kupler, og en ser folkene i arbeid der
inne på markene. Med lange mellemrum legger skibet så til lann ved en
eller ånnen større lansby eller by, og på lekteren som danner brygge
ser en bønner, alvorlige menn og kvinner, og ungdom, av den sydrussiske
type, mørkere enn lengere nord, med tilblanning av tatariske, finske,
mongolske og andre folkeslag. Inne på lann står deres kjøretøier,
telegaer. Over det flate steppe-Iannet som strekker sig vidt utover
både i øst og i vest for denne nedre delen av Volga, holler de
mongolske Kalmykker til med sin buskap, og Kirgiser og Tatarer.

Ombord var det en samling av folk av forskjellig slag. Der var
rettroende soviet-funksjonærer, begeistret for revolusjonen og det nye
styre, som skal bringe Rusland en ny, stor fremtid. Der var mer lunkne
eller tvilsomme forretnings-menn og kjøpmenn som mente det nok kunde
gå, hvis de bare kunde få drive sine forret-VOLGA

ninger uten inblanning av myndigheter. Der var dem som vel helst vilde
håne bittert det hele stell som uhol-bart; og der var unge ektepar som
ingen tanker hadde, hverken for rødt eller hvitt, hverken for
revolusjon eller for antirevolusjon, de hadde nok med sig og sit. Men
alle nøt de dette velgjørende drivende livet unner en skyfri himmel i
en verden av fred.

Blant andre var her et tiltalende ungt ektepar, som jeg gjorde
bekjentskap med tross de sproglige vanskeligheter, de talte meget
ufulkomment annet enn russisk, som jeg desverre ikke mestret. Den unge
frue hadde lunge-tuberkulose, og de var nu på veien op Volga og skulde
videre op Kama til Ufa og Basjkirernes Republikk, hvor hun skulde
opholle sig lengere tid i håb om å få sykdommen helet i skog- og
ijell-luften. Det var vemodig å se dette unge vakre mennesket, enda i
livets forsommer, og så tenke på at hun vel kanskje ikke kunde komme
denne veien tilbake igjen.

Men elven som livet strømmer videre, altid videre, uten stans og uten
medynk.

«Over Volgas brede leie, bryter bølgen vide veie. —

Øiet speider over sjøer Efter kjente kjære øer.»

Om eftermiddagen kom vi gjennem et strøk av elven hvor det lå store
mengder med død fisk og fløt på alle kanter, ofte ganske tett sammen.
Desverre kunde jeg ikke få hentet op noen av dem; men de så ut til å
være av almindelig middels fiske-størrelse. Hvad som var årsaken til
all denne ødeleggelsen, kunde jeg ikke få opklart; men kapteinen sa, at
slike mengder av død fisk kunde en stundom se her i Volga. Det så mest
ut som om noen svære lektere full-lastet med fisk kunde ha sunket, og
all lasten var flytt utover. Som professor Arvid Behning, styreren av
den biologiske Volga-stasjon156

i Saratov, på mit spørsmål meddeler mig, kan det vel være to
muligheter: Enten kan det ha vært Volga-sill (Caspialosa volgensis) som
intil slutten av juni gyter i nedre Volga op til Stalingrad (Tsaritsin,
jfr. s. 141). De dør i mengde efter gytningen, og det kan tenkes at vi
enda 14. juli har truffet på slike døde Volga-sill; men vel vanskelig i
så store samlede mengder. — Eller også kan det skylles den fangst av
fersk vans-fisk («hvitfisk», jfr. s. 143) som netop på den tid begynner
i elve-buktene og elvens sidegrener. Det henner da ofte at fiskerne, av
mangel på avsetning, mangel på salt, e. 1., lar store mengder av død
eller allerede bedervet fisk gå i elven. Da det er store fiskerier i
det strøk vi da var i, nær Tsjer-nyj, er det vel mulig at vi kan ha
truffet på slik død fisk. Det vilde i så fall vesentlig være
forskjellige arter av brasen (Abramis brama, A. sapa, A. ballerus),
blikken (Blicca björkna), osv. Dette stemmer godt med utseendet av den
fisk vi så flyte, og denne forklaring er vel den sansynligste.

Vi kom til den tyske by Sarepta, som like til slutten av forrige
århundre tilhørte den herrnhuttiske brødre-menighet. Istedenfor enkens
uuttømmelige mel-krukke med olje-kruset er dette Sarepta kjent for sin
senep. Herfra og nordover langt forbi Saratov til Volsk, er det langs
østsiden av Volga en rekke tyske kolonier med mange lansbyer, som ble
grunlagt av Katharina II i siste delen av det 18. århundre. Disse
kolonistene, som fremdeles taler rent tysk, er dyktige jordbrukere.

Seksti kilometer øst for Sarepta, på andre siden av Volga's mange
forgreninger, ligger lansbyen Tsarev. Der lå tidligere Sarai, hvor i
det 13. århundre Batu, Dsjingis Khan's sønneaøn, slog op sit gyldne
telt, og det ble hovedsetet for Mongolenes Gyldne Horde og deres engang
så mektige rike.

Bortimot 30 km. videre nordover fra Sarepta langs elven, som her gjør
en sterk bøining, ligger Tsaritsin, nu kalt Stalingrad. I dette strøk
kommer Volga Don nær-VOLGA

mest, avstannen er vel 50 km., og her var det alt i gammel tid et
bærested over til Khasarenes sterkt befestede by Sarkel ved Don, som en
kunde seile nedover til Svarte-havet.

Det var forfriskende å komme ut på det vide dekket om morgenen, hilst
av strålende sol og glitrende vann, og så få kaffe og frokost mens
lannet gled forbi på begge sider. Kjøkkenet ombord var utmerket, og
forfriskninger og måltider kunde vi bestille når vi ønsket, og få
servert unner solseilet på dekket. Vi inbød den tiltalende kaptein til
å spise med oss; han var en dyk-tig sjømann som nu i mange år hadde
ført disse store båtene op og ned denne elven, og han kunde fortelle
mangt om livet på Volga både før i tiden og nu. Før verdenskrigen var
det et broket og livlig reiseliv her, med turister til og fra Orienten,
og Kaukasus, og Syd-Rusland. Det gikk otte store pasasjer-båter
nordover fra Astrakhan om dagen, foruten gods-dampere; nu går det en,
foruten en blannet gods- og pasasjer-båt. Efter middagen var det kaffe
og en god cigar, mens solen glitret i vann-flaten der ute og stekte
over det vide slette-lannet. Det var et vidunderlig «dolce far niente».
Og når så mørket fait på hørtes russisk musikk og sang fra den store
salonen, mens elve-flaten og sletten drømte unner stjerne-hvelvet.

«Å—hå—hei, å—hå—hei

Volga du er dyp og stor,

Volga du er alles mor.

Ai da—da ai da, ai da—da ai da.

Volga, Volga, tung og lang--»

Helt fra vi kom in i Volga's delta, hadde det, som flere ganger nevnt,
vært påfallende hvordan elvens vestre bredd var høiere og brattere enn
den østre, som overalt var ganske lav og skrånte jevnt ut i vannet.
Påfal-158

lende var det også, som før nevnt, at det dypeste og bredeste løpet i
deltaet, det vi kom op ad, var hele veien den vestligste av deltaets
armer. Og slik fortsatte det videre nordvest efter like til Stalingrad
(Tsaritsin), hvor elven gjør en skarp bøi fra nordøst. På hele denne
450 km. lange strekning er lannet på østre siden av elvens hovedløp
ganske lavt, og flatt, og vaslent. Ovenfor Stalingrad gir elven av en
sidegren, Akhtuba, som følger elve-leiets østre side, mer og mindre
parallelt med hovedløpet, i en avstann fra dette av 12 til 22 km., like
ut til det nedre, bredere delta. Det låve lann mellem de to elve-armer
blir gjennemkrysset og oversvømmet av et inviklet nett av mangfoldige
grener av elven, som i flom-tiden setter meste delen av dette lannet
unner vann i en bredde op til 30 km. og mer. Selve hovedløpets bredde
kan være fra 480 til 3500 m. bredt, med dybder over 25 m.

På hele strekningen opefter fra Astrakhan til Sarepta er lannet på
elvens vestre, brattere bredd vistnok høiere enn lannet på østsiden,
men er også flatt inover, og er dannet av løse, posttertiære
avleiringer, mens det nordenfor har høidedrag som består av fastere
fjell-lag fra kritt- og tertiær-tiden. Dette eiendommelige trekk at
elvens bredder er så meget høiere og brattere på vestre siden enn på
østre falt mer og mer i øinene efter hvert som vi kom lengere nord. Fra
Stalingrad nordover er vestre bredden 30—40 m. høi, og videre fra
Kamysjin 50 til 150 m. høi, dannet meget av sann- og kalkstener, og
kisel-ler (fra kritt- og tertiærtiden), mens østre bredden er ganske
jevnt, lavt eng-lann, ofte gjennemkrysset av grener fra elven, like
nord til Kama og lengere, med untagelse av et kort stykke ved Samara,
hvor elven trenger sig gjennem Shiguli-fjellene med høider op til 353
m. Det er jo også slående at de fleste byene og større lansbyene langs
Volga's nedre løp ligger på den vestre bredd, og lannet der er tett
befolket og har mange lansbyer, mens lannet på andre siden av
elvenVOLGA

og langt østover er lavt og flatt med ufruktbare saltstepper og tynnere
befolkning.

Det kan efter min opfatning ikke være tvil om at dette eiendommelige
forholl skylles en virkning av jordens omdreining, som på den nordlige
halvkule vil bøie horisontalt strømmende vann av mot høire fra
bevegelsens retning. Denne avbøiende kraft gjør at strømmen i en bred
elv vil gjerne bli sterkest langs dennes høire side,1 og det strømmende
vann vil der få størst gravende evne. Det bør huskes at det strømmende
vans evne til å flytte grus og sten stiger med sjette potens av
strømhastigheten. Det vil altså si, at hvis denne blir fordoblet, vil
det strømmende vann kunne flytte 64 ganger så store grus-korn og
stener. Elve-leiet vil følgelig helst bli dypest nær høire bredd, og
elven vil tære mer på denne enn på venstre bredd. På den vis vil
elve-leiet få en tilbøielig-het til stadig å flytte sig mot høire. I et
mer eller mindre flatt lann, helst hvis det er bygget op av løse lag,
som elven har lett for å grave i, kan derfor en slik flytning gå
forholsvis raskt for sig og bli ganske betydelig. På elvens venstre
side vil det da bli etterlatt et lavt flatt lann, mens høire bredd blir
høiere og brattere efter hvert som elven graver sig inover mot høiere
strøk. Denne flytning av elve-leiet over et slette-lann av løse lag,
vil foregå jevnt like til den stanses av rygger med fastere fjell, hvor
utskavningen vil foregå uhyre meget langsommere.

Allerede franskmannen Babinet, i 1859, og den kjente russiske forsker
von Baer, i 1860, fremhollt sansynlig-heten av denne elvenes flytning
ved jord-omdreiningen. Mange geografer og geologer har invent, at
dennes virkning på elvenes løp kan ikke være så stor at den blir
merkbar, sammenlignet med virkningen av så mange andre faktorer. Men
det synes mig helt uforståelig at noen, som har set Volga's nedre løp,
kan være f tvil .om den store betydning av denne jordomdreiningens
virk-

1 Jfr. F. Nansen: Gjennem Sibirien, 1914, ss. 128 f.160

ning. Netop de samme slående trekk med forskjellen av breddene finner
en jo også igjen i mange andre russiske og i de store sibiriske elver,
om enn sjelden så iøinefallende som her.

Meget av det låve lannet som Volga unner sin flytt-ning mot vest har
efterlatt i øst for sig, og som nu for en stor del er saltstepper, har
for en del tusen år siden, vært dekket av det Kaspiske Hav, da dettes
vannflate i lang tid lå høiere, og var utbrett over et område flere
ganger så stort som nu. Det var i tider da, som før nevnt (jfr. s.
120), nedbøren i disse strøk var betydelig større i forholl til
fordampningen enn nu. Den gang var også Volga's vann-masser
sansynligvis større. Alt vann som nu samler sig over disse slettene
fordamper uten å få avløp, og derved blir jordens overflate saltholdig
og ufruktbar, ofte helt dekket av salt-skorper.

Den skarpe bøining av Volga ved Stalingrad og Sa-repta, hvor den med
ett bøier av, i en ret vinkel, fra Jergeni-høidene (Volga-høidene) på
dens høire side, og flyter ut over det låve flate steppe-Iannet mot
sydøst, kan sansynligvis også forklares ved at det Kaspiske Hav gjennem
en lengere tidligere periode har stått så høit som hit; og det er bare
en forholsvis kort tid at elven har strømmet i sit nuværende leie over
den låve sletten til deltaet ved havets nuværende kyst;1 men det har
vært tid nok til at det også her, som vi har set, er blit noen
forskjell i høide på den høire og den venstre bredd, om enn lannet
overalt er lavt; og flytningen kan vel ha vært så stor som er antydet
ved bredden av det låve myr-Iannet med de mange elve-grener, som elven
har efterlatt på venstre siden av sit hovedløp.

I strøkene nordover fra Stalingrad (Tsaritsin) er jordbunnen meget
fruktbar; særlig strekker den såkalte «svarte jords» område sig langt
vestover. Denne jord-

1 Vertikale bevegelser av jord-skorpen unner og efter Istidene kan også
ha vært av betydning.ØVERST: STØR-FISK, SEVRIUGA OG OSETRINA, PÅ
BRYGGEN FORAN

FRYSERIENE (S. 140). NEDERST: EN OSESTRINA ÅPNET SÅ STRENGENE MED
KAVIAR SES (S. 138).NR. 1. FISKEBODER FOR SALTNING AV SILL (S. 139).
NR. 2. BRYGGE VED BY PÅ VOLGA'S HØIRE BREDD (jfr. s. 150). NR. 3.
BRYGGE PÅ VOLGA'S LÅVE VENSTRE BREDD (jfr. s. 150). NR. 4. VOLGA'S HØIE
OG BRATTE HØIRE BREDD (jfr. s. 158).VOLGA

bunn er så rik at, hvis det altid var regn nok, kunde den gi et ganske
ualmindelig utbytte; men det er regnet som ofte slår feil, og som det
sjelden er helt nok av. Nu så det også til dels brunt og tørt ut
vestover slettene. Skjønt det er Rusland's rikeste korn-lann, kan det,
i år med stor regn-mangel, opstå nød i disse strøkene. Slik var det i
1921 til 1922, da tørken forårsaket den store hungers-nøden, og det var
netop her og nordover til Samara og Simbirsk at den herjet som verst.
Istedenfor å utføre korn måtte det dengang inføres store mengder. Unner
Hoover's ledelse ble det bragt megen hjelp fra Amerika, og det ble til
slutt gitt måltider til 10 millioner mennesker daglig; også vi i Europa
gjorde det vi kunde for å hjelpe.--

Solen skinner døvende fra skyfri himmel, lansbyene smiler fredelig i
varme sommeren, kirkene lyser hvitt mot blått høit over sletten, og
bønnene kommer skranglende i sine telegaer mot den store vann-veien —
slik skjønn, lindrende fred! — Men svarte skygger fra hin redslenes tid
kan ikke drives bort. Disse samme lansbyene var dødens byer. Fra hus
til hus de samme forferdende syn av sluknende og sluknede
menneske-rester. Tørret gress og løv, og knuste ben og hestehover
istedenfor brød. Ingen opvarmning så de benmagre likene frøs fast til
jordgulvet før livet var veket. En ser hus hvor de enda levende av
familjen lå oppe på den kalle store sten-ovnen, så svake at de kunde
ikke løfte sig op, mellem dem et netop født barn, på gulvet en kone som
rotet omkring i ville feber-fantasier i siste stadium av flekk-tyfus;
jaget ut av de andre husene hadde hun her funnet et siste fristed hvor
de ikke lenger orket det. I et barne-hjem to og førti død siste natten,
og de lå enda i sengene med de levende ved siden, som sat og stirret
med store undrende barne-øine på døden, den store be-befrier fra all
lidelse. Lik groves op av kirke-gårdene for å spises. Foreldre i vanvid
drepte barn for å mette sig.

Mer enn tredve millioner mennesker sultet, i tillegg

11 — Nansen.162 VOLGA

herjet farsotter, verst flekk-tyfusen. Mer enn tre millioner døde tross
hjelpen som kom sent og ikke nok. — Og over disse samme slettene
tusener av uttærte mennesker på flukt, uten mat, visste ikke hvorhen,
bare bort, bort, gjennem den stivnende vinter, mens de og deres siste
kameler og hester stupte langs de frosne veiene.

All ferdsel på elvene, stengt av isen, jernbanene i uorden, de få
togene som gikk, overfylte av flyktninger, ble stående på veien,
menneskene døde i kupeene. Redsler på alle kanter.

Og i tider som gikk? Hvad kan ikke disse steppers historie fortelle om
nød, grusomheter, skiftende skjebner! Folke-hob efter folke-hob har
dradd herjende frem over dem, spredende død og elendighet: Hunner,
Avarer, Petsjeneger, Mongoler, Tyrker, Tatarer. Nu sist kom
borger-krigen, og så til slutt den store sult. Men i dette seige,
tålsomme folks dyp er enda gjemt ubrukte evner og krefter. I deres
underfulle musikk føler en som om det fra gjenklangen av svunnene
tiders lidelser, av steppenes store tungsinn, stiger håb om en tid som
skal komme.

Men så var snart reisen slutt. Den 16. juli kom vi til Saratov. Derfra
skulde vi ta toget til Moskva og så videre til Norge. Vi måtte ta
avskjed med Volga og livet på dens langsomt glidende flate. Gjennem
steppe-lannet flyter den i sommerens glans og unner vinterens dekke,
som det store tungsinn gjennem det russiske folks historie.KARTOVER

